07.10.20 Morning Assame Murli Om Shanti BapDada Madhuban\n"মৰমৰ সন্তানসকল – আত্মা-অভিমানী হৈ বহা, ভিতৰি মন্থন কৰি থাকা - মই আত্মা হওঁ..... দেহী-অভিমানী হোৱা, সঁচা খতিয়ান ৰাখা তেতিয়া বিচাৰ বুদ্ধি সম্পন্ন হৈ গৈ থাকিবা, বহুত লাভ হ'ব”\nবেহদৰ নাটকখনক বুজোঁতা সন্তানসকলে কোনটো এটা বিধিক ভালদৰে বুজি পায়?\nএইখন অবিনাশী নাটক হয়, ইয়াত প্ৰত্যেক ভাৱৰীয়া ভূমিকা পালন কৰিবলৈ নিজৰ সময়ত আহিবই লাগে। কোনোৱে কয় আমি সদাকালৰ কাৰণে শান্তিধামতেই বহি যাম- তেন্তে এইটো বিধি নহয়। তেওঁলোককতো ভূমিকা পালন কৰোঁতা বুলিয়েই কোৱা নহ'ব। এই বেহদৰ কথাবোৰ বেহদৰ পিতাইহে তোমালোকক শুনায়।\nনিজক আত্মা বুলি বুজি বহা। দেহ-অভিমান ত্যাগ কৰি বহা। বেহদৰ পিতাই সন্তানসকলক বুজাই আছে। বুজোৱা তেওঁলোকক হয় যিসকল অবোধ হয়। আত্মাই বুজি পায় যে পিতাই সঁচা কথা কয় - আমি আত্মাসকল অবোধ হৈ গৈছোঁ। মই আত্মা অবিনাশী হওঁ, শৰীৰ বিনাশী হয়। মই আত্মা-অভিমান এৰি দেহ-অভিমানত আৱদ্ধ হৈ আছোঁ। গতিকে অবোধ হ'ল নহয় জানো। পিতাই কয় সকলো সন্তান দেহ-অভিমানত আহি অবোধ হৈ গৈছে। পুনৰ তোমালোক পিতাৰ দ্বাৰা দেহী-অভিমানী হোৱা তেতিয়া একেবাৰে বিচাৰ বুদ্ধি সম্পন্ন হৈ যোৱা। কিছুমানতো হৈ গৈছে, কিছুমানে পুৰুষাৰ্থ কৰি থাকে। অবোধ হ’বলৈ আধাকল্প লাগিল। এই অন্তিম জন্মত পুনৰ বিচাৰ বুদ্ধি সম্পন্ন হ'ব লাগে। আধাকল্পৰ পৰা অবোধ হৈ হৈ 100 শতাংশ অবোধ হৈ যায়। দেহ-অভিমানত আহি নাটকৰ পৰিকল্পনা অনুসৰি তোমালোক অৱনমিত হৈ আহিছা। এতিয়া তোমালোকে বোধ শক্তি পাইছা তথাপিও পুৰুষাৰ্থ বহুত কৰিব লাগে কিয়নো সন্তানসকলৰ দৈৱীগুণো লাগে। সন্তানসকলে জানে আমি সৰ্বগুণ সম্পন্ন, 16 কলা সম্পূৰ্ণ...... আছিলোঁ। পুনৰ এই সময়ত নিৰ্গুণ হৈ গৈছোঁ। কোনো গুণ নাই। তোমালোক সন্তানসকলৰ ভিতৰতো পুৰুষাৰ্থৰ ক্ৰম অনুসৰি এই খেলখনক বুজি পায়। বুজি থাকোঁতেও কিমান বছৰ হৈ গ'ল। তথাপিও যিসকল নতুন হয় তেওঁলোক ভাল বিচাৰ বুদ্ধি সম্পন্ন হৈ গৈ থাকে। অন্যকো বিচাৰ বুদ্ধি সম্পন্ন কৰি তুলিবলৈ পুৰুষাৰ্থ কৰে। কিছুমানেতো একেবাৰে বুজি পোৱা নাই। যি অবোধ অবোধেই হৈ আছে। পিতা আহিছেই বিচাৰ বুদ্ধি সম্পন্ন কৰি তুলিবলৈ। সন্তানসকলে বুজি পায় মায়াৰ কাৰণে আমি অবোধ হৈ গলোঁ। আমি পূজ্য আছিলোঁ তেতিয়া বিচাৰ বুদ্ধি সম্পন্ন আছিলোঁ আকৌ আমিয়েই পূজাৰী হৈ অবোধ হৈ গৈছোঁ। আদি সনাতন দেৱী-দেৱতা ধৰ্ম প্ৰায় লোপ হৈ গ'ল। এই বিষয়ে জগতৰ কোনেও নাজানে। এওঁলোক লক্ষ্মী-নাৰায়ণ কিমান বিচাৰ বুদ্ধি সম্পন্ন আছিল, ৰাজত্ব কৰিছিল। পিতাই কয় ‘তত্ ত্বম্’ (তোমালোকৰ ক্ষেত্ৰতো একে কথা)। তোমালোকেও নিজৰ কাৰণে এনেকৈয়ে বুজা। এয়া অতিকৈ বুজিবলগীয়া কথা। পিতাৰ বাহিৰে কোনেও বুজাব নোৱাৰে। এতিয়া উপলব্ধি হয় - পিতাহে উচ্চতকৈও উচ্চ আটাইতকৈ অধিক বিচাৰ বুদ্ধি সম্পন্ন হ'ব নহয় জানো। এটাতো জ্ঞানৰ সাগৰো হয়। সকলোৰে সৎগতি দাতাও হয়। পতিত-পাৱনো হয়। এজনৰে মহিমা আছে। ইমান উচ্চতকৈও উচ্চ পিতা আহি ‘সন্তান সন্তান’ বুলি কৈ কেনেকৈ ভালদৰে বুজায়। সন্তানসকল এতিয়া পাৱন হ'ব লাগে। তাৰ বাবে পিতাই এটাই দৰব দিয়ে, কয় - যোগৰ দ্বাৰা তোমালোক ভৱিষ্যত 21 জন্ম নিৰোগী হৈ যাবা। তোমালোকৰ সকলো ৰোগ, দুখ শেষ হৈ যাব। তোমালোক মুক্তিধামলৈ গুচি যাবা। অবিনাশী চিকিৎসকৰ ওচৰত এটাই দৰব আছে। এটাই বেজী (ইঞ্জেকশ্বন) আত্মাসকলক আহি দিয়ে। এনেকুৱা নহয় যে কোনো মনুষ্য বেৰিষ্টাৰো হ'ব, ইঞ্জিনিয়াৰো হ'ব। নহয়। প্ৰত্যেক ব্যক্তি নিজৰে বৃত্তিত লাগি যায়। পিতাক কয় - আহি পতিতৰ পৰা পাৱন কৰি তোলা কিয়নো পতিত অৱস্থা দুখজনক হয়। শান্তিধামক পাৱন সৃষ্টি বুলি কোৱা নহয়। স্বৰ্গকহে পাৱন সৃষ্টি বুলি কোৱা হয়। এইটোও বুজোৱা হৈছে মনুষ্যই শান্তি আৰু সুখ বিচাৰে। প্ৰকৃত শান্তিতো তাত আছে য'ত শৰীৰ নাই, তাক কোৱা হয় শান্তিধাম। বহুতে কয় শান্তিধামত থাকিম, কিন্তু বিধি নাই। সেয়াতো ভূমিকা পালন কৰোঁতা নহ'ল। সন্তানসকলে নাটকখনকো বুজি পাইছে। যেতিয়া ভাৱৰীয়াসকলৰ ভূমিকা থাকিব তেতিয়া বাহিৰত ষ্টেজত আহি ভূমিকা পালন কৰিব। এই বেহদৰ কথাবোৰ বেহদৰ পিতাইহে বুজায়। জ্ঞান সাগৰ বুলিও তেওঁক কোৱা হয়। সকলোৰে সৎগতি দাতা পতিত-পাৱন হয়। সকলোকে পাৱন কৰি তোলোঁতা তত্ত্ব হ'ব নোৱাৰে। পানী আদি সকলো তত্ত্ব হয়, সেই তত্ত্ববোৰে কেনেকৈ সৎগতি কৰিব। আত্মাইহে ভূমিকা পালন কৰে। হঠযোগৰো ভূমিকা আত্মাই পালন কৰে। এই কথাবোৰো যিসকল বিচাৰ বুদ্ধি সম্পন্ন হয় তেওঁলোকেহে বুজিব পাৰে। পিতাই কিমান বুজাইছে- কিবা এনেকুৱা যুক্তি ৰচা যাতে মনুষ্যই বুজি পায়- কেনেকৈ পূজ্যৰ পৰা পূজাৰী হয়। পূজ্য হয় নতুন সৃষ্টিত, পূজাৰী হয় পুৰণি সৃষ্টিত। পাৱনসকলক পূজ্য, পতিতসকলক পূজাৰী বুলি কোৱা হয়। ইয়াততো সকলো পতিত কিয়নো বিকাৰৰ পৰা জন্ম হয়। তাত হৈছে শ্ৰেষ্ঠ। গায়নো আছে সম্পূৰ্ণ শ্ৰেষ্ঠাচাৰী। এতিয়া তোমালোক সন্তানসকল এনেকুৱা হ'ব লাগে। পৰিশ্ৰম আছে। মুখ্য কথা হৈছে স্মৃতিৰ। সকলোৱে কয় স্মৃতিত থকাটো বৰ কঠিন। আমি যিমান বিচাৰোঁ, স্মৃতিত থাকিব নোৱাৰোঁ। কোনোবাই যদি সততাৰে খতিয়ন (চাৰ্ট) লিখে তেন্তে বহুত লাভ হ’ব পাৰে। পিতাই সন্তানসকলক এইটো জ্ঞান দিয়ে যে মন্‌মনাভৱ। তোমালোকে অৰ্থ সহিত কোৱা, তোমালোকক পিতাই প্ৰতিটো কথা যথাৰ্থ ৰীতি অৰ্থ সহিত বুজায়। পিতাক সন্তানসকলে অনেক প্ৰকাৰৰ প্ৰশ্ন সোধে, পিতাই অন্তৰ জয় কৰিবলৈ কিবা এটা কৈ দিয়ে। কিন্তু পিতাই কয় - মোৰ কামেই হৈছে পতিতৰ পৰা পাৱন কৰি তোলা। মোকতো এইকাৰণেই আহ্বানো কৰা। তোমালোকে জানা যে আমি আত্মাসকল শৰীৰ সহিত পাৱন আছিলোঁ। এতিয়া সেই আত্মাই শৰীৰ সহিত পতিত হৈছে। 84 জন্মৰ হিচাপ আছে নহয়।\nতোমালোকে জানা- এতিয়া এই সৃষ্টি কাঁইটৰ জংঘল হৈ গৈছে। এই লক্ষ্মী-নৰায়ণতো ফুল হয় নহয় জানো। তেওঁলোকৰ আগত কাঁইট গৈ কয় - আপুনি সৰ্বগুণ সম্পন্ন……. মই পাপী কপট। সকলোতকৈ ডাঙৰ কাঁইট হৈছে- কাম বিকাৰৰ। পিতাই কয়- ইয়াৰ ওপৰত বিজয়ী হৈ জগতজিৎ হোৱা। মনুষ্যই কয় - ভগৱান কিবা নহয় কিবা ৰূপত আহিব, ভাগীৰথত বিৰাজমান হৈ আহিব। ভগৱান আহিবই লাগে পুৰণি সৃষ্টিক নকৈ গঢ়ি তুলিবলৈ। নতুন সৃষ্টিক সতোপ্ৰধান, পুৰণিক তমোপ্ৰধান বুলি কোৱা হয়। যিহেতু এতিয়া পুৰণি সৃষ্টি তেন্তে নিশ্চয় পিতা আহিবলগীয়াই হয়। পিতাকেই ৰচয়িতা বুলি কোৱা হয়। তোমালোক সন্তানসকলক কিমান সহজকৈ বুজায়। কিমান আনন্দিত হ’ব লাগে। বাকী কাৰোবাৰ কৰ্মভোগৰ হিচাপ-নিকাচ আছে, যিয়েই আছে, সেয়াতো ভূগীব লাগিব, এই ক্ষেত্ৰত বাবাই আশীৰ্বাদ নকৰে। মোক আহ্বানেই কৰা - বাবা আহি আমাক সম্পত্তি (উত্তৰাধিকাৰ) দিয়া। বাবাৰ পৰা কি সম্পত্তি পাবলৈ বিচৰা? মুক্তি-জীৱনমুক্তিৰ। মুক্তি-জীৱনমুক্তিৰ দাতা এজনেই জ্ঞান সাগৰ পিতা হয় সেইকাৰণে তেওঁক জ্ঞানদাতা বুলি কোৱা হয়। ভগৱানে জ্ঞান দিছিল কিন্তু কেতিয়া দিছিল, কোনে দিলে, এয়া কোনেও নাজানে। ইয়াতেই সকলো বিবুদ্ধিত পৰে। কাক জ্ঞান দিলে, এইটোও কোনেও নাজানে। এতিয়া এই ব্ৰহ্মা বহি আছে- এওঁ জানিব পাৰিছে যে ময়েই নাৰায়ণ আছিলোঁ আকৌ 84 জন্ম ভোগ কৰিলোঁ। এওঁ প্ৰথম নম্বৰত আছে। বাবাই কয় মোৰতো চকুৱে মুকলি হৈ গ’ল। তোমালোকেও ক’বা আমাৰতো চকুৱে মুকলি হৈ গ’ল। তৃতীয় নেত্ৰতো মুকলি হয় নহয় জানো। তোমালোকে ক’বা আমি পিতাৰ, সৃষ্টি চক্ৰৰ সকলো জ্ঞান পাই গলোঁ। মই যি হওঁ, যেনেকুৱা হওঁ - মোৰ চকু মুকলি হৈ গ’ল। কিমান আচৰিত হয়। প্ৰথমে মই আত্মা আকৌ মই নিজক শৰীৰ বুলি বুজি আছিলোঁ। আত্মাই কয় - মই এটা শৰীৰ এৰি অন্য এটা লওঁ। তথাপিও আমি নিজক আত্মা বুলি পাহৰি দেহ-অভিমানী হৈ যাওঁ সেইকাৰণে এতিয়া তোমালোকক পোন-প্ৰথমে এইটো বোধ দিওঁ যে নিজক আত্মা বুলি বুজি বহা। ভিতৰি এইটো মন্থন কৰা যে মই আত্মা হওঁ। আত্মা বুলি নুবুজাৰ কাৰণে পিতাক পাহৰি যোৱা। অনুভৱ কৰা যথাযথ মই বাৰে বাৰে দেহ-অভিমানত আহি যাওঁ। পৰিশ্ৰম কৰিব লাগে। ইয়াত বহিলেও আত্মা-অভিমানী হৈ বহা। পিতাই কয় - মই তোমালোক সন্তানসকলক ৰাজ্য-ভাগ্য দিবলৈ আহিছোঁ। আধাকল্প তোমালোকে মোক স্মৰণ কৰিছা। কোনো কথা সন্মুখত আহিলে কোৱা হায় ৰাম, কিন্তু ঈশ্বৰ বা ৰাম কোন, এইটো কোনেও নাজানে। তোমালোকে সিদ্ধ কৰিব লাগে- জ্ঞানৰ সাগৰ, পতিত-পাৱন, সকলোৰে সৎগতি দাতা, ত্ৰিমূৰ্তি পৰমপিতা পৰমাত্মা শিৱ হয়। ব্ৰহ্মা-বিষ্ণু-শংকৰ তিনিওৰে জন্ম একেলগে হৈছে। অকল শিৱজয়ন্তী নহয় কিন্তু ত্ৰিমূৰ্তি শিৱজয়ন্তী হয়। নিশ্চয় যেতিয়া শিৱৰ জয়ন্তী হ’ব তেতিয়া ব্ৰহ্মাৰো জয়ন্তী হ’ব। শিৱৰ জয়ন্তী পালন কৰে কিন্তু ব্ৰহ্মাই কি কৰিলে। লৌকিক, পাৰলৌকিক আৰু এয়া হ’ল অলৌকিক পিতা। এয়া হ’ল প্ৰজাপিতা ব্ৰহ্মা। পিতাই কয় - নতুন সৃষ্টিৰ কাৰণে এয়া নতুন জ্ঞান এতিয়া তোমালোকে পোৱা আকৌ প্ৰায় লোপ হৈ যায়। যাৰ পিতা ৰচয়িতা আৰু ৰচনাৰ জ্ঞান নাই তেন্তে তেওঁ অজ্ঞানী নহ’ল জানো। অজ্ঞান নিদ্ৰাত শুই আছে। জ্ঞানেৰে দিন হয়, ভক্তিৰে ৰাতি হয়। শিৱৰাত্ৰিৰ অৰ্থও নাজানে সেয়েহে তেওঁৰ দিৱসত বন্ধৰ দিনো উঠাই দিছে।\nএতিয়া তোমালোকে জানা পিতা আহেই- সকলোৰে জ্যোতি জগাবলৈ। তোমালোকে এই চাকি আদি জ্বলালে তেতিয়া বুজিব এওঁলোকৰ কিবা বিশেষ দিন চাগৈ। এতিয়া তোমালোকে জ্বলোৱা অৰ্থ সহিত। তেওঁলোকে বুজিব জানো। তোমালোকৰ ভাষণৰ পৰা পূৰা বুজিব নোৱাৰে। এতিয়া গোটেই বিশ্বত ৰাৱণৰ ৰাজ্য, ইয়াততো মনুষ্য কিমান দুখী। তন্ত্ৰ-মন্ত্ৰ কৰোঁতাসকলেও বহুত অশান্ত কৰে। বাতৰিকাকততো ওলায়, এওঁৰ দেহত আসুৰিক আত্মা আছে। বহুত দুখ দিয়ে। বাবাই কয় এইবোৰ কথাৰ লগত তোমালোকৰ কোনো সম্পৰ্ক নাই। পিতাইতো চিধা কথা কয়- সন্তানসকল, তোমালোকে মোক স্মৰণ কৰা তেতিয়া তোমালোক পাৱন হৈ যাবা। তোমালোকৰ সকলো দুখ দূৰ হৈ যাব। ভাল বাৰু।\n(1) যথাৰ্থ ৰীতি পিতাক স্মৰণ কৰাৰ আৰু আত্মা-অভিমানী হোৱাৰ পৰিশ্ৰম কৰিব লাগে, সততাৰে নিজৰ খতিয়ান (চাৰ্ট) ৰাখিব লাগে, ইয়াতেই বহুত লাভ আছে।\n(2) সকলোতকৈ অধিক দুখ দিওঁতা কাঁইট হ'ল কাম বিকাৰ, ইয়াৰ ওপৰত যোগবলেৰে বিজয় প্ৰাপ্ত কৰি পতিতৰ পৰা পাৱন হ'ব লাগে। বাকী কাৰো কথাৰ লগত তোমালোকৰ সম্পৰ্ক নাই।\nবিঘ্ন অভেদ্য (প্ৰুফ) চিকমিকাই থকা ফৰিস্তা পোছাক পৰিধান কৰোঁতা সৰ্বদা বিঘ্ন-বিনাশক হোৱা\nস্বৰ প্ৰতি আৰু সকলোৰে প্ৰতি সদায় বিঘ্ন বিনাশক হোৱাৰ কাৰণে প্রশ্নবোধক চিহ্নক বিদায় দিয়া আৰু যতি চিহ্নৰ দ্বাৰা সৰ্ব শক্তিৰ ভঁৰাল ভৰপূৰ কৰা। সদায় বিঘ্ন অভেদ্য (প্ৰুফ) চিকমিকাই থকা ফৰিস্তা পোছাক পিন্ধি থাকিবা, মাটিৰ পোছাক নিপিন্ধিবা। লগতে সৰ্ব গুণৰ অলংকাৰেৰে অলংকৃত হৈ থাকিবা। সদায় অষ্ট শক্তি শস্ত্ৰধাৰী সম্পন্ন মূৰ্তি হৈ থাকিবা আৰু কমল পুষ্পৰ আসনত নিজৰ শ্রেষ্ঠ জীৱনৰ ভৰি ৰাখিবা।\nঅভ্যাসৰ ওপৰত সম্পূৰ্ণ মনোযোগ দিয়া তেতিয়া প্ৰথম স্থানত নম্বৰ আহি যাব।\n“এই ঈশ্বৰীয় জ্ঞান সকলো মনুষ্য আত্মাৰ কাৰণে”\nপোন প্ৰথমেতো নিজে এটা মুখ্য পইণ্ট খেয়ালত অৱশ্যেই ৰাখিব লাগে, যিহেতু এই মনুষ্য সৃষ্টি বৃক্ষৰ বীজ ৰূপ পৰমাত্মা হয় তেন্তে সেই পৰমাত্মাৰ দ্বাৰা যি জ্ঞান প্ৰাপ্ত হৈ আছে সেয়া সকলো মনুষ্যৰ কাৰণে জৰুৰী হয়। সকলো ধৰ্মাৱলম্বীৰে এই জ্ঞান লোৱাৰ অধিকাৰ আছে। যদিও প্ৰত্যেক ধৰ্মৰ জ্ঞান নিজা নিজা, প্ৰত্যেকৰ নিজা নিজা শাস্ত্ৰ আছে, প্ৰত্যেকৰে মত নিজা নিজা, প্ৰত্যেকৰ সংস্কাৰ নিজা নিজা কিন্তু এই জ্ঞান সকলোৰে কাৰণে। লাগিলে তেওঁলোকে এই জ্ঞান ধাৰণ কৰিব নোৱাৰিবও পাৰে, আমাৰ বংশতো নাহে কিন্তু সকলোৰে পিতা হোৱাৰ কাৰণে তেওঁৰ সৈতে যোগসূত্ৰ গঢ়িলে তথাপিও পবিত্ৰ নিশ্চয় হ’ব। এই পবিত্ৰতাৰ কাৰণে নিজৰেই শাখাত পদ নিশ্চয় পাব কিয়নো যোগকতো সকলো মনুষ্যই মান্যতা দিয়ে, বহুত মনুষ্যই এনেকৈ কয় যে আমাকো মুক্তি লাগে, কিন্তু শাস্তিৰ পৰা মুক্ত হোৱাৰ শক্তিও এই যোগৰ দ্বাৰাই পাব পাৰে।\n“অজপাজাপ অৰ্থাৎ নিৰন্তৰ ঈশ্বৰীয় স্মৃতি”\nএয়া যি কথিত আছে যে প্ৰতিটো শ্বাসত অজপাজাপ জপ কৰি থাকা তাৰ যথাৰ্থ অৰ্থ কি? যেতিয়া আমি কওঁ অজপাজাপ তেন্তে ইয়াৰ অৰ্থ হ’ল জপ নকৰাকৈ প্ৰতিটো শ্বাসত নিজৰ বুদ্ধিৰ যোগসূত্ৰ নিজৰ পৰমপিতা পৰমাত্মাৰ লগত নিৰন্তৰ লগোৱা আৰু এই ঈশ্বৰীয় স্মৃতি প্ৰতিটো শ্বাসত স্থায়ী ৰূপত চলি থাকে, সেই নিৰন্তৰ ঈশ্বৰীয় স্মৃতিক অজপাজাপ বুলি কয়। বাকী কোনো মুখেৰে জাপ জপা অৰ্থাৎ ৰাম ৰাম বুলি কোৱা, ভিতৰি কোনো মন্ত্ৰ উচ্চাৰণ কৰা, এয়াতো নিৰন্তৰ চলিব নোৱাৰে। তেওঁলোকে ভাবে যে আমি মুখেৰে মন্ত্ৰ উচ্চাৰণ নকৰোঁ কিন্তু অন্তৰত উচ্চাৰণ কৰিব লাগে, এয়া হৈছে অজপাজাপ। কিন্তু এয়াতো সহজ এক বিচাৰৰ কথা য’ত নিজৰ শব্দই অজপাজাপ হয়, যাক জপ কৰাৰো প্ৰয়োজন নাই। বহি অন্তৰেৰে কোনো মূৰ্তিৰ ধ্যানো কৰিব নালাগে, একো স্মৰণ কৰিব নালাগে কিয়নো তেওঁলোকেও নিৰন্তৰ খোৱা বোৱা কৰি থাকিব নোৱাৰে কিন্তু আমি যি ঈশ্বৰীয় স্মৃতিত থাকোঁ, সেয়াই নিৰন্তৰ চলি থাকিব পাৰে কিয়নো এয়া অতি সহজ। যেনেকৈ ধৰি লোৱা সন্তান হয় নিজৰ পিতাক স্মৰণ কৰে, তেতিয়া সেই সময়ত পিতাৰ চিত্ৰ সন্মুখত আনিবলগীয়া নহয় কিন্তু মন-বাণী-কৰ্মৰে পিতাৰ গোটেই কৰ্তব্য (অকুপেশ্বন), কৰ্মকাণ্ড (এক্টিভিটি), গুণ সহিত স্মৃতিলৈ আহে বচ, সেয়া স্মৃতিলৈ অহাৰ লগে লগে সন্তানৰো সেয়াই কৰ্মকাণ্ড চলে, সেইবাবে সন্তানে পিতাক প্ৰত্যক্ষ (চান শ্ব’জ ফাদাৰ) কৰাব। এনেদৰে নিজৰ আৰু আন সকলোৰে স্মৃতি অন্তৰৰ পৰা আঁতৰাই, সেই এজন প্ৰকৃত পাৰলৌকিক পৰমপিতা পৰমাত্মাৰ স্মৃতিত থাকিব লাগে, এই ক্ষেত্ৰত উঠোঁতে বহোঁতে, খাওঁতে-লওঁতে নিৰন্তৰ স্মৃতিত থাকিব পাৰে। সেই স্মৃতিৰেই কৰ্মাতীত হয়। সেয়েহে এই স্বাভাৱিক স্মৃতিকেই অজপাজাপ বুলি কয়। ভাল বাৰু! ওঁম্ শান্তি।


ঋতুপৰ্ণা সেনগুপ্ত - অসমীয়া ৱিকিপিডিয়া\nঋতুপৰ্ণা সেনগুপ্ত ২০২০ চনত\n৭ নৱেম্বৰ, ১৯৭০ (৫১ বছৰ)\nঅভিনেত্ৰী আৰু চলচ্চিত্ৰ প্ৰযোজক\n১৯৮৯ চনৰ পৰা বৰ্তমানলৈ\nভাৱনা আজ ও কাল\nসঞ্জয় চক্ৰৱৰ্তী (বিবাহ.১৯৯৯)\nঋতুপৰ্ণা সেনগুপ্ত (ইংৰাজী: Rituparna Sengupta ; জন্ম ৭ নবেম্বৰ ১৯৭০) এগৰাকী ভাৰতীয় অভিনেত্ৰী। তেওঁ বঙালী আৰু হিন্দী ভাষাৰ চলচ্চিত্ৰত অভিনয় কৰিছে।  বঙালী চলচ্চিত্ৰৰ এগৰাকী সফল অভিনেত্ৰী হিচাপে তেওঁ ১৯৯০ৰ দশকত বক্স অফিচৰ শিখৰত আৰোহণ কৰিছিল। তেওঁ এটা ৰাষ্ট্ৰীয় চলচ্চিত্ৰ বঁটা, দুটা ফিল্মফেয়াৰ বঁটা আৰু চাৰিটা ‘বেঙ্গল ফিল্ম জাৰ্ণেলিষ্টছ্ এছোচিয়েন বঁটা’ (BFJA) আৰু চাৰিটা ‘আনন্দলোক বঁটা’ লাভ কৰিছে।\nঋতুপৰ্ণাৰ সৰুৰে পৰা শিল্পকলা, যেনে- চিত্ৰাঙ্কণ, গীত-নৃত্য, হস্তকলা আদিৰ প্ৰতি আগ্ৰহ আছিল। তেওঁ কাৰ্মেল হাইস্কুলত পঢ়া-শুনা কৰে। তাৰপিছত লেডী ব্ৰেবোৰ্ণ কলেজৰ পৰা ইতিহাসত স্নাতক উপাধি লয়। আধুনিত ইতিহাস বিষয়ত স্নাতকোত্তৰ শ্ৰেণীত কলকাতা বিশ্ববিদ্যালয়ত নাম লগায় যদিও অভিনয়ত মনোযোগ দিয়াত পঢ়া আধৰুৱা হৈ ৰয়।\nঅভিনেতা কুশল চক্ৰৱৰ্তীৰ ভনীয়েক অনিন্দিতা আছিল ঋতুপৰ্ণা সেনগুপ্তৰ সহপাঠী। তাৰ সুবাদতে তেওঁ বঙালী টেলিভিচন ধাৰাবাহিক ‘শ্বেত কপোত’ত (১৯৮৯) কুশল চক্ৰৱৰ্তীৰ বিপৰীতে অভিনয়ৰ সুযোগ পায়। কলকাতাৰ সৰু পৰ্দাত তেতিয়া লাৱণী সৰকাৰ আৰু ইন্দ্ৰানী হালদাৰৰ দপদপনি। সেইবাবেই কিছু ধাৰাবাহিকত অভিনয়ৰ প্ৰস্তাৱ আহিলেও জনপ্ৰিয়তা আধৰুৱা হৈয়ে থাকি যায়।\n১৯৯০ চনত শিশিৰ মজুমদাৰৰ ‘শেষ চিঠি’ ছবিত কুশল চক্ৰৱৰ্তীৰ বিপৰীতে অভিনয়ৰ প্ৰস্তাৱ আহে। এই ছবিত অভিনয় কৰি থকা সময়তে প্ৰভাত ৰায়ৰ ‘শ্বেত পাথৰেৰ থালা’ত অভিনয় কৰাৰ আমন্ত্ৰণ আহে। তেওঁ তেতিয়া স্নাতকোত্তৰ প্ৰথম বৰ্ষৰ ছাত্ৰী। ‘শ্বেত পাথৰেৰ থালা’ৰ বিপুল সাফল্যৰ পিছত তেওঁ আৰু পিছলৈ উভতি চাবলগীয়া হোৱা নাই। ১৯৮৪ চনত তেওঁ প্ৰসেনজিৎ চট্টোপাধ্যায়ৰ বিপৰীতে ‘নাগপঞ্চমী’ত আৰু চিৰঞ্জিত চক্ৰৱৰ্তীৰ বিপৰীতে ‘লাল পান বিবি’ত অভিনয় কৰে। কুশল চক্ৰৱৰ্তীৰ সৈতে অভিনয় কৰা ‘শেষ চিঠি’ নামৰ ছবিখনো সেই বছৰো মুক্তি পায়। ‘সুজন সখী’, ‘নাগপঞ্চমী’, ‘মনেৰ মানুষ’, ‘সংসাৰ সংগ্ৰাম’ আদি ছবিয়ে প্ৰভুত জনপ্ৰিয়তা পায়। মুম্বাইত তেওঁ হেমা মালিনীৰ সৈতে ‘মোহিনী’ নামে টেলিফিল্ম এখনতো অভিনয় কৰে। ইয়াৰোপৰি ‘তিচৰা কৌন’ (১৯৯৪) নামৰ এখন হিন্দী ছবি এখনতো নায়িকাৰ ভূমিকাত অভিনয় কৰে।\nঋতুপৰ্ণ ঘোষৰ ‘দহন’ (১৯৯৭), ‘উৎসৱ’ (২০০০), অপৰ্ণা সেনৰ ‘পাৰমিতাৰ একদিন’ (২০০০) আৰু বুদ্ধদেৱ দাশগুপ্তৰ ‘মন্দ মেয়েৰ উপাখ্যান’ত কৰা তেওঁৰ কামে বিদ্বৎ মহলৰ প্ৰশংসা বুটলিবলৈ সক্ষম হয়। ‘দহন’ ছবিত ধৰ্ষণৰ চিকাৰ এক নৱবিবাহিতা মহিলা ৰোমিতাৰ চৰিত্ৰত অভিনয় কৰি তেওঁ শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা লাভ কৰে।\nবাংলাদেশৰ ছবিত অভিনয় কৰি সেই দেশতো তেওঁ সমানে জনপ্ৰিয়তা আৰু খ্যাতি লাভ কৰিছে। কিন্তু ‘সাগৰিকা’ ছবিৰ বাবে তেওঁ ব্যপক সমালোচনাৰ সন্মুখীন হয়। তেওঁ ওডিছী আৰু মণিপুৰী নৃত্য উভয়তে পাৰ্গত। তেওঁৰ ভাৱনা আজ ও কাল নামেৰে এটা নাচৰ দলো আছে। এই দলটোৱে ৰবীন্দ্ৰনাথ ঠাকুৰৰ ‘চিত্ৰাঙ্গদা’, ‘চণ্ডালিকা’, ‘শ্যামা’, ‘মায়াৰ খেলা’ আদি নৃত্য-নাটিকা আৰু অন্যান্য আধুনিক নৃত্যানুষ্ঠান পৰিবেশন কৰি খ্যাতি লাভ কৰিছে। তেওঁৰ ‘প্ৰিজম এণ্টাৰটেইনমেণ্ট’ নামৰ এটা প্ৰযোজনা সংস্থাও আছে।\nআনন্দলোক আৰু বাংলাদেশৰ হৃদয় পত্ৰিকাৰ তেওঁ নিয়মিত স্তম্ভলেখক। ২০১৬ চনত প্ৰাক্তন নামৰ ছবিখনত পুনৰায় তেওঁক প্ৰসেনজিতৰ সৈতে জুটি বন্ধা দেখা যায়।\n↑ "Did you know acting wasn’t the first choice for Rituparna?". The Times of India. https://www.timesofindia.com/entertainment/bengali/movies/did-you-know/did-you-know-acting-wasnt-the-first-choice-for-rituparna/articleshow/76355801.cms। আহৰণ কৰা হৈছে: 1 November 2020.\n↑ "ED questions Rituparna Sengupta over Rose Valley scam - Times of India" (en ভাষাত). The Times of India. https://timesofindia.indiatimes.com/entertainment/bengali/movies/news/ed-questions-rituparna-sengupta-over-rose-valley-scam/articleshow/70288827.cms। আহৰণ কৰা হৈছে: 2019-08-08.\n↑ "She's bold & beautiful". The Telegraph (Calcutta, India).3November 2012. http://www.telegraphindia.com/1121103/jsp/entertainment/story_16152170.jsp#.UoJjenDPVV4.\n↑ Bindloss, Joe (2009). Northeast India. Lonely Planet. পৃষ্ঠা. 59. ISBN 9781741793192. https://books.google.com/books?id=D_bYWjJOe9cC&pg=PA59.\n↑ "Why Rituparna Sengupta is the queen of versatility" (en-US ভাষাত). Outlook Business Wow. https://wow.outlookbusiness.com/rituparna-sengupta/। আহৰণ কৰা হৈছে:6November 2019.\n↑ "Bold & beautiful". 19 February 2013. http://www.newindianexpress.com/entertainment/2013/feb/19/bold--beautiful-451983.html.\n↑ "I don't want to lose grip on Tollywood: Rituparna Sengupta". 24 August 2010. https://www.deccanherald.com/content/91010/i-dont-want-lose-grip.html.\n↑ "Interview with Prosenjit and Rituparna". ABP AnandaYouTube. 14 May 2016. https://www.youtube.com/watch?feature=youtu.be&v=gotsW2zKUuU.\n↑ "An interview with Rituparna Sengupta". Rediff.com. https://www.rediff.com/movies/1999/aug/05ritu.htm। আহৰণ কৰা হৈছে: 2018-12-27.\n↑ "Rituparna Sengupta Full Biography". Gomolo.com. http://www.gomolo.in/People/PeopleBiographyUser.aspx?pplid=11837&bioID=696398.\n↑ 11.0 11.1 "হাফসেঞ্চুৰি হলেও তাৰ আবেদনময়ী ৰূপে এখন ঘুম হয় না ভক্তদেৰ". Bangla Express. 26-1-2021. https://www.banglaexpress.in/2021/01/26/59589.html। আহৰণ কৰা হৈছে: 20 February 2021.\n↑ "Bold & beautiful". The New Indian Express. 19-2-2013. https://www.newindianexpress.com/entertainment/2013/feb/19/bold--beautiful-451983.html। আহৰণ কৰা হৈছে: 20 February 2021.\n↑ 13.0 13.1 Shoma A Chatterji. "Bright 'n' beautiful". https://www.rediff.com/. https://www.rediff.com/entertai/1999/aug/05ritu.htm। আহৰণ কৰা হৈছে: 20 February 2021.\nৱিকিমিডিয়া কমন্সত ঋতুপৰ্ণা সেনগুপ্ত সম্পৰ্কীয় মিডিয়া ফাইল আছে।\nঋতুপৰ্ণা সেনগুপ্ত সম্পৰ্কে ইণ্টাৰনেট মুভি ডাটাবেছত থকা তথ্য।\n"https://as.wikipedia.org/w/index.php?title=ঋতুপৰ্ণা_সেনগুপ্ত&oldid=264002"ৰ পৰা অনা হৈছে\nএই পৃষ্ঠাখন ২১ ফেব্ৰুৱাৰী, ২০২১ তাৰিখে ১২:০৮ বজাত অন্তিম সংশোধন কৰা হৈছিল।


ডাঃ অমৰজ্যোতি চৌধুৰীৰ তাত টেষ্টখিনি কৰিবলৈ দি থানা পোৱালৈ যথেষ্ট দেৰিয়েই হৈছিল নবাৰুণৰ। আগদিনাৰ শংকৰৰ ফোনকলটোত মনটো কিছু ভাল লাগি গৈছিল তাৰ। দুটাকৈ জঘন্য হত্যাৰ পাছতো কেছটোত বিশেষ আগবাঢ়িব পৰা নাছিল নবাৰুণৰ পুলিচ বাহিনী। আচলতে কেছটোত আগবাঢ়িবলৈ একো ক্লুয়েই পোৱা নাছিল সিহঁতে। কিন্তু আগদিনা ৰাতি শংকৰৰ ফোনকলটোৱে নবাৰুণৰ মনটোত আকৌ নতুনকৈ উৎসাহ দিলে।ৰিপৰ্টখিনি পাছদিনা কালেক্ট কৰিম বুলি ডাক্তৰক কৈ চিধাই থানালৈ আহিল সি। এজন দক্ষ পুলিচ অফিচাৰ হিচাপে এটা সুনাম আছে নবাৰুণৰ। তৎসত্বেও কেছটো বেলেগৰ হাতলৈ গুছি যোৱাত যথেষ্ট ভাগিয়েই পৰিছিল সি।\n"শংকৰ এই ৰাজপ্ৰকাশ নামৰ ল'ৰাজনৰ লগত মহিলা দুগৰাকীৰ কানেকছন?"\n"ছাৰ চয়নিকা আৰু সবিতাৰ মোবাইলফোন দুটালৈ অহা সকলো লিষ্ট যোৱাকালি মই চেক কৰিছিলো। এই ৰাজপ্ৰকাশ নামৰ ল'ৰাটোৰ নম্বৰৰ পৰা সঘনাই দুয়োগৰাকীলৈ খুব ফোন কল আহিছিল। সন্দেহ বাঢ়ি যোৱাত মই মানুহ দুজনীৰ হোৱাটছ এপপৰ চাট লিষ্টখন চেক কৰিলো। তাতো ছাৰ ল'ৰাজনৰ পৰা সঘনাই ব্লেকমেইলিং জাতীয় মেছেজ আহিছিল দুয়োগৰাকীলৈ।" শংকৰে উত্তৰ দিলে।\n"কেনেধৰণৰ ব্লেকমেইলিং?" নবাৰুণে উৎসুকতাৰে সুধিলে।\n"ল'ৰাজনৰ মেছেজ অনুসৰি তাৰ হাতত মহিলা দুগৰাকীৰ কিবা গোপন ভিডিঅ আছিল। তাকে লৈ ল'ৰাজনে মানুহদুগৰাকীৰ পৰা দুই লাখকৈ টকা ডিমাণ্ড কৰিছিল। অন্যথা চচিয়েল মিডিয়াত সেই ভিডিঅখিনি এৰি দিয়াৰ ভাবুকি দিছিল সি। আনকি ৰাজপ্ৰকাশৰ পৰা মানুহদুগৰাকীলৈ কিছুমান অশ্লীল প্ৰস্তাৱো আহিছিল।"\n"আচৰিত!! মহিলা দুগৰাকীৰ গোপন ভিডিঅ তাৰ ওচৰলৈ আহিল কেনেকৈ? মহিলা দুগৰাকীৰ মোবাইলত সেই ভিডিঅ কেইটা আছিল নেকি?" আচৰিত হ'ল নবাৰুণ।\n"ভিডিঅ কেইটা ছাৰ মানুহদুগৰাকীয়ে কাপোৰ চেঞ্জ কৰি থকাৰ সময়ত শ্বুট কৰা।ছাৰ ল'ৰাজনে চিটি মলত চেলচমেন হিচাপে কাম কৰিছিল। আৰু মহিলা দুগৰাকী প্ৰায়ে তালৈ শ্বপিং কৰিবলৈ গৈছিল। ৰাজপ্ৰকাশে তাৰে এটা ট্ৰায়েল ৰুমত গোপনে এটা কেমেৰা ফিট কৰিছিল।আৰু মানুহদুগৰাকীয়ে কাপোৰ চেঞ্জ কৰা সময়ত সেই গোপন কেমেৰাত দৃশ্যখিনি আৱদ্ধ হৈছিল।" শংকৰে একেউশাহতে কথা কেইষাৰ ক'লে।\n"তেন্তে অকল চয়নিকা আৰু সবিতাই হয়তো ৰাজপ্ৰকাশৰ চিকাৰ নহয়। সেইখন মললৈতো প্ৰত্যক দিনাই কত মহিলাৰ আহ যাহ চলে। সেইফালৰ পৰা চাব গ'লেতো তাৰ হাতত হয়তো আৰু তেনেকুৱা বহুতো ভিডিঅ আছে।শংকৰ এই ল'ৰাটোৱে বেলেগ কোনোবা মহিলাক টাৰ্গেট বনোৱাৰ আগত ইমিডিয়েট তাক এৰেষ্ট কৰাৰ ব্যৱস্থা কৰিব লাগিব। তুমি এটা কাম কৰা বিদ্যুতক পঠাই সেই ট্ৰায়েল ৰুমটো চিজ কৰাৰ ব্যৱস্থা কৰা।"\n"ছাৰ আপোনালৈ ফোন কৰাৰ পাছত কালি ৰাতিয়েই আমি তালৈ গৈছিলো। কিন্তু তেতিয়ালৈ মলখন বন্ধ কৰা হৈছিল। সেইকাৰণে আজি ৰাতিপুৱাই তালৈ গ'লো বিদ্যুত আৰু মই।ছাৰ ট্ৰায়েল ৰুমটো ইতিমধ্যেই চিজ কৰা হৈছে।তাত থকা কেমেৰাকেইটাও উদ্ধাৰ কৰা হৈছে।ৰাজপ্ৰকাশে যে তাত এটা কেমেৰা ফিট কৰিছিল সেইয়া আন কোনেও গমেই পোৱা নাছিল।" শংকৰে উত্তৰ দিলে।\n"ভেৰি গুড। কিন্তু এই কথাটো মিডিয়া বা আন কোনেও যাতে বাহিৰত গম নাপায়। নহ'লে বহুত ডাঙৰ হাংগামা হৈ যাব।কাৰণ কমলপুৰৰ মেক্সিমাম মহিলাই তাতে শ্বপিং কৰিবলৈ যায়"\n"সেই কথাটো মইও ভাবিছিলো ছাৰ। সেইকাৰণেই শ্বপিং মলৰ সকলোকে কথাটো যিমান পাৰি গোপন কৰি ৰাখিবলৈ ইতিমধ্যে অৰ্ডাৰ দিয়া হৈছে।"\n"ৱেল দান শংকৰ। পিছে এই ৰাজপ্ৰকাশ দাসৰ বিষয়ে মলৰ মানুহৰ পৰা কি কি জানিব পাৰিলা।" শংকৰৰ কথাষাৰত সন্তুষ্টিৰ হাঁহি এটা মাৰি ক'লে নবাৰুণে।\n"ল'ৰাজনৰ ঘৰ দেৰগাঁৱত।চিটি মলত কাম কৰিবলৈ লোৱাৰ পৰা ইয়াৰে এটা ভাড়াঘৰত আছিল।কিন্তু আমি কালি গৈ পোৱাৰ আগতেই সি পলাই গ'ল। ছাৰ মলত কাম কৰা মানুহখিনিৰ মতে ৰাজপ্ৰকাশৰ স্বভাৱ-চৰিত্ৰ খুবেই ভাল আছিল।ল'ৰাটোৱে খুব কমেইহে কথা পাতিছিল সকলোৰে লগত।সি এই ঘটনাটো কৰা বুলি শুনি তাত কাম কৰা সকলো আচৰিতেই হৈছে। সি তেনেকুৱা এটা কাম কৰিব বুলি কোনেও সপোনতো বোলে ভাবিব নোৱাৰে।" শংকৰে উত্তৰ দিলে।\n"হুহ এই নিবোকা চামনবোৰেইটো গৈ সাত ঘাটৰ সৈয়া কণী হৈ ওলায়।" বেকাকৈ হাঁহি এটা মাৰিলে নবাৰুণে।\n"কিন্তু ছাৰ সি মহিলাদুগৰাকীক হত্যা কৰিলে কিয়। তাৰ উদ্দেশ্যটো অকল ব্লেকমেইলিং কৰি টকা যোগাৰ কৰাই আছিল।" উৎসুকতাৰে প্ৰশ্ন কৰিলে শংকৰে।\n"বোধকৰো মহিলা দুগৰাকীয়ে তাৰ কথা পুলিচক লগোৱাৰ ভাবুকি দিছিল। অৱশ্যে সেইয়া ৰাজপ্ৰকাশক এৰেষ্ট কৰাৰ পাছত হে গম পোৱা হ'ব।তুমি ইমিডিয়েট তাৰ ফোনটোৰ কাৰেন্ট ল'কেছন ট্ৰেক কৰাৰ ব্যৱস্থা কৰা।কিমান দিন পলাই থাকিব সি।" কিবা এটা চিন্তা কৰি গহীন ভাবে কথাষাৰ ক'লে নবাৰুণে।\n"ছাৰ ল'ৰাজনে ফোনটোৰ চুইটচ অফ কৰি থৈছে। গতিকে কাৰেন্ট ল'কেচনটো গম পোৱা নাযাব। কিন্তু ফোনটোৰ লাষ্ট ল'কেচন চেক কৰোতে বোকাখাটৰ ওচৰত নেচনেল হাইৱেত পোৱা গৈছে।" শংকৰে উৎসাহেৰে ক'লে।\n"দেন সি ঘৰৰ ফালেই কৰবাত পলাই আছে। মে বি ঘৰলৈ যাওতে বোকাখাটৰ ওচৰতেই ফোনটো পেলাই গৈছে।তুমি দেৰগাঁও থানাৰ লগত কন্টেক্ট কৰা।ৰাজপ্ৰকাশ দাসক যিমান পাৰি সোনকালে এৰেষ্ট কৰাৰ ব্যৱস্থা কৰা। মই চিউৰ সি ঘৰৰ আশে পাশেই কৰবাত আছে।"\n"থিক আছে ছাৰ।" নিয়মমাফিক চ্যেলুট কৰি ওলাই গ'ল শংকৰ।\nচাহ একাপ খাবলৈ বৰকৈ মন গৈছিল নবাৰুণৰ। কনিষ্টবল এজনক মাতি চাহ একাপ আনিবলৈ অৰ্দাৰ দিলে নবাৰুণে। মনটো আগতকৈ কিছু ফৰকাল হ'ল নবাৰুণৰ। কেছটো বেলেগৰ হাতলৈ গুছি যোৱাত মান-সম্ভ্ৰমৰ কথাও আহি পৰিছিল তাৰ। সেয়েহে নতুন অফিচাৰজন অহাৰ আগতেই কেছটো চল্ভ কৰিবলৈ যিমান পাৰি তদন্ত খৰতকীয়া কৰিবলৈ চেষ্টা কৰিছিল নবাৰুণে। অৱশ্যে ব্লেকমেইলিংয়েই যদি উদ্দেশ্য আছিল ৰাজপ্ৰকাশে মহিলা দুগৰাকীক কিয় হত্যা কৰিলে সেইয়াও এক ডাঙৰ প্ৰশ্ন হৈ আছিল নবাৰুণৰ কাৰণে। মহিলা দুগৰাকীৰ ডেডবডিৰ কাষতে লিখা আখৰ কেইটাৰে বা কি বুজাব বিছাৰিছিল ৰাজপ্ৰকাশে?সেইয়া অৱশ্যে ৰাজপ্ৰকাশক লগ পোৱাৰ পাছতহে জানিব পৰা যাব। কথাবোৰ ভাবি ভাবি চাহ খাই থাকোতেই ফোনটো বাজি উঠিল নবাৰুণৰ।সাগৰিকাৰ ফোন। এই সময়ত বা আকৌ কিয় ফোন কৰিলে সাগৰিকাই? ভাবি আচৰিতেই হ'ল নবাৰুণ।\n"জল্দি ঘৰলৈ আহাচোন।" ফোনটো ৰিচিভ কৰি সহাঁৰি জনাবলৈ লওতেই বেলেগ কথাৰ অৱতাৰণা নকৰাকৈ চিধাই নবাৰুণক ঘৰলৈ মাতিলে সাগৰিকাই।\n"আৰে কি হ'ল মৌ?ইমান উধাতু খাই ফোন কৰিছা যে।" আচৰিত হ'ল নবাৰুণ।\n"কোনোবা এজন আহিছে তোমাক লগ কৰিবলৈ। এই কেছটোৰ হত্যাকাৰীৰ বিষয়ে বোলে কিবা কথা জানে। তুমি ইমিডিয়েট ঘৰলৈ আহা।"\n"কিন্তু মানুহজন কোন?"\n"মই চিনি নাপাও।আগে পাছে কেতিয়াও ইয়াত দেখা নাই মানুহটোক। সুধিলেও ভালকৈ একো নকয়।তোমাক হে লগ পাব বিচাৰিছে।থানাৰ বেলেগকো কথাটো কবলৈ মানা কৰিছে। অ' ৰুণ মানুহটোৰ ব্যৱহাৰ পাতিবোৰো মোৰ কিন্তু অকণো ঠিক লগা নাই। মোৰ হ'লে বিৰাট ভয় লাগিছে। প্লিজ তুমি জল্দি আহা।" সাগৰিকাৰ মাততো থোকাথোকি হ'ল।\n"তুমি একেবাৰে চিন্তা নকৰিবা। মানুহজনক মই গৈ পোৱালৈকে বহিব কোৱা। মই পাচ মিনিটত ঘৰ গৈ পাম।" ফোনটোৰ সংযোগ বিছিন্ন কৰিলে নবাৰুণে। চিন্তাত পৰিল সি। কোন মানুহ সেইজন? কেছটোৰ লগত তেওঁৰ সম্পৰ্কই বা কি?ৰাজপ্ৰকাশ হত্যাকাৰী নহয় নেকি? যদি তাক হত্যাকাৰী সন্দৰ্ভত মানুহটোৱে কিবা ক'ব বিছাৰিছে তেন্তে থানালৈ নাহি ঘৰলৈ গ'ল কিয়? মানুহটোৰ উদ্দেশ্য কিবা বেলেগ নহয়টো? সাগৰিকাও ঘৰত অকলে আছে।এনেই দিন কাল বেয়া।এই সময়টোতেইটো আনদুটা হত্যাকাণ্ড সংঘটিত হৈছিল।যদি সাগৰিকাক অকলশৰে পাই মানুহটোৱে........। বুকুখন চিৰিংকৈ মাৰিলে নবাৰুণৰ। একেচাটেই বাহিৰলৈ ওলাই আহিল সি।চিন্তাত মাথা গৰম উঠি আহিল তাৰ। ইতিমধ্যে সন্ধ্যা হৈ আহিছিল। গধুৰ মন এটা লৈ ফুল স্পিডত ঘৰ অভিমুখে গাড়ী দৌৰাই দিলে নবাৰুণে। কাৰণ সেইসময়ত তাৰ ঘৰত তালৈকে অপেক্ষা কৰি আছে কোনোবা এজন অচিনাকি আলহীয়ে, সাগৰিকা যে ঘৰত অকলশৰে।


অনলাইনত Pizza অৰ্ডাৰ দিয়াই হ'ল কাল! এগৰাকী যুৱতীৰ পৰা লুটিলে ১ লাখ ৪১ হাজাৰ টকাrs-1-42-lakh-withdrawn-from-girls-bank-account-after-ordering-pizza-in-hisar-gh-hb– News18 assam\nঅনলাইনত Pizza অৰ্ডাৰ দিয়াই হ'ল কাল! এগৰাকী যুৱতীৰ পৰা লুটিলে ১ লাখ ৪১ হাজাৰ টকা\nঅনলাইন অৰ্ডাৰ আপোনাৰো প্ৰথম পছন্দ নেকি? তেন্তে এতিয়াৰ পৰা সাৱধান হওক। হাৰিয়ানাৰ এগৰাকী যুৱতীৰ পৰা এটা পিজ্জাৰ বিনিময়ত লুটি নিলে ১ লাখ ৪১ হাজাৰ ৯৯৭ টকা। ঘটনা সন্দৰ্ভত আৰক্ষী থানাত অভিযোগ দাখিল ভুক্তভোগী যুৱতীৰ।\nLast Updated : May 31, 2021, 13:13 IST\nঅনলাইন পিজ্জা অৰ্ডাৰ কৰাৰ পিছতে বেংক একাউণ্ট খালী হ'ল এগৰাকী যুৱতীৰ। এটা পিজ্জাৰ বিনিময়ত যুৱতীগৰাকীৰ একাউণ্টৰ পৰা কৰ্তন হ'ল ১ লাখ ৪১ হাজাৰ ৯৯৭ টকা । হাৰিয়ানাৰ হান্সিৰ লাল ৰোড এলেকাৰ এগৰাকী যুৱতীয়ে অনলাইনত অৰ্ডাৰ কৰিছিল পিজ্জা। ডেলিভাৰী বয়ৰ নিৰ্দেশত যুৱতীগৰাকীয়ে তেওঁৰ মোবাইললৈ অহা এটা লিংকত ক্লিক কৰি এটিএমৰ সম্পূৰ্ণ বিৱৰণ প্ৰেৰণ কৰাৰ পিছতেই যুৱতীগৰাকীৰ একাউণ্টৰ পৰা কৰ্তন হয় এই বৃহৎ পৰিমাণৰ ধন।\nঘটনা সন্দৰ্ভত সুলখনী গাঁৱৰ যুৱতী গৰিমাই আৰক্ষী থানাত অভিযোগ দাখিল কৰি কয় যে, তেওঁ লাল ৰোডত থকা খুড়ীয়েকৰ ঘৰলৈ আহিছিল। গুগলত পিজ্জা বয়ৰ ফোন নম্বৰ বিচাৰি ফোন কৰাৰ পিছতেই প্ৰত্যুত্তৰ আহিছিল যে, ডেলিভাৰী বয়ে তেওঁলৈ ফোন কৰিব। ইয়াৰ পিছতেই ডেলিভাৰী বয়ে প্ৰেৰণ কৰা লিংকত ক্লিক কৰি এটিএম কাৰ্ড নম্বৰ, ইউপিআই পিন আদিৰ সম্পূৰ্ণ বিৱৰণ দিবলৈ নিৰ্দেশ দিয়ে আৰু গৰিমাই সকলো তথ্য প্ৰদান কৰে।\nযুৱতীগৰাকীয়ে কৈছিল যে, ফোনত সেইসময়তো কথা পাতি আছিল যেতিয়া তেওঁৰ একাউণ্টৰ পৰা টকা কৰ্তন আৰম্ভ হৈছিল আৰু ১১ বাৰ পৃথকে পৃথকে টকা কৰ্তন হোৱাৰ পিছত তেওঁৰ একাউণ্টৰ পৰা মুঠ ১ লাখ ৪১ হাজাৰ ৯৯৭ টকা হৰলুকী কৰা হৈছিল। সমগ্ৰ ঘটনাৰ ওপৰত আৰক্ষীয়ে ভুক্তভোগীৰ অভিযোগৰ ভিত্তিত এটা গোচৰ ৰুজু কৰি আৰম্ভ কৰিছে তদন্ত ।\nযুৱতীগৰাকীৰ ভাষ্য অনুসৰি তেওঁৰ একাউণ্টৰ পৰা মুঠ ১১ বাৰ টকা কৰ্তন কৰা হৈছিল। প্ৰথমবাৰ ১৯,৯৯৯ টকা, তাৰ পিছত ৫০০০ টকা, তাৰ পিছত ক্ৰমান্বয়ে ৩ হাজাৰ, ৯ হাজাৰ ৯৯৯, ১৪ হাজাৰ ৯৯৯, ২০ হাজাৰ, ২০ হাজাৰ, ২০ হাজাৰ, ২ হাজাৰ, ২ হাজাৰ আৰু ২৫ হাজাৰ টকা কৰ্তনৰ মেছেজ লাভ কৰে।\nCyber CrimeHaryanaOnline orderPizzaPolice


ঘৃতকুমাৰী বা এলভেৰাৰ মহত্ব কি ? — বিকাশপেডিয়া\nমূল পৃষ্ঠা / স্বাস্থ্য / ঔষধ / অসমৰ বনৌষধি / ঘৃতকুমাৰী বা এলভেৰাৰ মহত্ব কি ?\nঘৃতকুমাৰী বা এলভেৰাৰ মহত্বৰ বিষয়ে লিখা হৈছে ।\nঘৃতকুমাৰী যিদৰে মহৌষধ সেইদৰে ঘাতকো হব পাৰে। ঘৃতকূমাৰী বা ছালকুৱৰী (Aloevera)আয়ুৰ্বেদিক ঔষধ হিচাবে কেবাহেজাৰ বছৰৰ পৰা নানা ধৰণৰ ৰোগ নিৰাময়ত ব্যৱহাৰ কৰি অহা হৈছে। চৰক সংহিতা আৰু দ্ৰব্যগুণৰ গ্ৰন্থত ঘৃতকূমাৰীৰ ঔষধি গুণাগুণ আৰু প্ৰয়োগ বিতংকৈ বৰ্ণনা কৰিছে । ঘৃতকূমাৰীত ভিটামিন এ , বি কমপ্লেক্স , চি ,এমাইনো এচিড আৰু ফলিক এচিড যথেষ্ট পৰিমাণে থাকে । দেখাত একেযেন লাগিলেও কিন্তু ঘৃতকূমাৰীৰ প্ৰজাতি প্ৰায় তিনিশ । ইয়াৰ ভিতৰত চাৰিবিধ অতি উৎকৃষ্ট গুণবিশিষ্ট । এঘাৰবিধ ঘৃতকূমাৰী বিষাক্ত আৰু দুশ পছাশী বিধ ঘৃতকূমাৰী অতি কম গুণসম্পন্ন । আয়ুৰ্বেদিক ঔষধৰ কাৰণে ঋতু অনুসৰি ঘৃতকূমাৰী স‌গ্ৰহ কৰিব লাগে । ভৌগোলিক অৱস্থান ভেদে ইয়াৰ গুণাগুণৰ তাৰতম্য দেখা যায় । ৰাজস্থান অঞ্চলত পোৱা ঘৃতকূমাৰী শ্বাস-প্ৰশ্বাস ৰোগৰ বাবে উপকাৰী । উত্তৰ প্ৰদেশ আৰু বিহাৰ অঞ্চলত পোৱা ঘৃতকূমাৰী বাত বিষৰ বাবে উপকাৰী ।\nবহুতো আয়ুৰ্বেদিক ঔষধৰ মূল উপাদান হিচাপে ঘৃতকূমাৰী ব্যৱহাৰ কৰা হয় । অন্য কিছুমান ঔষধ তৈয়াৰী কৰোঁতে ঘৃতকূমাৰী ৰসৰে ভাৱনা দিয়া হয় । আয়ুৰ্বেদিক ঔষধত ধাতু আৰু অন্যান্য খনিজ পদাৰ্থ ব্যৱহাৰ কৰাৰ আগতে ঘৃতকূমাৰী ৰসৰে শোধন কৰা।হয় । এই শোধন কামত ঘৃতকূমাৰী ৰস প্ৰয়োজন হয় ।\nঘৃতকূমাৰীৰ উপকাৰীতা -\nঘৃতকূমাৰীৰ ৰস ব্যৱহাৰ কৰিলে শৰীৰ তথা তেজত থকা বিষাক্ত পদাৰ্থ. (Toxin) ঘাম আৰু পেচাবৰ জৰিয়তে নিৰ্গত হৈ শৰীৰ শোধন কৰে । আহাৰ হজম আৰু বিপাকত সহায় কৰে । বিভিন্ন যকৃত ৰোগ , স্ত্ৰীৰোগ , প্লীহাৰোগ , ৰক্তহীণতা , ঘাঁ (Ulcer) ইত্যাদি নানা প্ৰকাৰৰ ৰোগত কেবাহেজাৰ বছৰৰ পৰা ঘৃতকূমাৰী আয়ুৰ্বেদিক ঔষধ হিচাপে ব্যৱহাৰ কৰি অহা হৈছে । জুইয়ে পোৰা , মুখৰ ঘাঁ, শালমন , মুখৰ ছালত কলা দাগ পৰা , নানা প্ৰকাৰৰ চৰ্মৰোগ , অৰ্শ , ভগন্দৰ , পেটফুলাকে আদিকৰী ভালেমান পেটৰ ৰোগত ঘৃতকূমাৰীৰ পৰা তৈয়াৰী ঔষধ ব্যৱহাৰ কৰা হয় ।\nঘৃতকূমাৰীত কেলচিয়াম,মেগনেছিয়াম , আইৰন , মেঙ্গানিজ , ক্ৰমিয়াম , চডিয়াম , পটেচিয়াম ইত্যাদি খনিজ পদাৰ্থ প্ৰাকৃতিক ভাবে উপলদ্ধ । তাৰোপৰি ওপৰত উল্লেখিত ধৰণৰ নানা প্ৰকাৰৰ ভিটামিন সমূহ প্ৰাকৃতিক ভাবে পোৱা যায় । হেজাৰ হেজাৰ বছৰ ধৰি ব্যৱহাৰ কৰি অহা ঘৃতকূমাৰী " এলোভেৰা " নামেৰে প্ৰচাৰ কৰি দেশী-বিদেশী কোম্পানীয়ে আমাৰ দূৰ্বলতাৰ সূযোগ লৈ অধিক মূনাফা লাভ কৰিছে । উল্লেখযোগ্য যে কেবা হেজাৰ বছৰ ধৰি ব্যৱহাৰ কৰি অহা আয়ুৰ্বেদিক "কুমাৰ্যাসৱ" অতি উৎকৃষ্ট মানদণ্ডৰ আৰু দাম কেবাগুণ কম । সেয়েহে ভাবি চাওক , অধিক দাম দি এলোভেৰা খাব নে কম দামত উৎকৃষ্ট কুমাৰ্যাসৱ খাব ।


শ্বেয়াৰ বজাৰত ধন উপাৰ্জনৰ বাম্পাৰ সুযোগ! কি কি শ্বেয়াৰত দেখিব লাভৰ মুখ? | Asom Live 24\nউপাৰ্জনৰ লক্ষ্যৰে শ্বেয়াৰ মাৰ্কেটত ধন বিনিয়োগ কৰে। যদিও বজাৰখন এনে লোকেৰে ভৰি আছে যিসকলে লাভৰ সলনি লোকচান ভুগিবলগীয়া হয়, কিন্তু বজাৰত এনে বহু প্ৰতিষ্ঠানৰ শ্বেয়াৰ আছে যিয়ে বিনিয়োগৰাকীক লাভ উপাৰ্জনৰ সুযোগো দিয়ে। এতিয়া হয়তো বহু বছৰৰ মূৰত এনে এটা সুযোগ আহিছে।\n২০২০ চনত ক’ৰোনাৰ বাবে শ্বেয়াৰ বজাৰত বৃহৎ অৱনতি ঘটিছিল। সেই সময়ছোৱাত বহুতো শ্বেয়াৰ মূল্য কমি আহিছিল। সেই সময়ছোৱাত ভাল ষ্টকত বাজি ধৰাজনে দুবছৰৰ ভিতৰত ভাল ৰিটাৰ্ণ পাইছে। একে সময়তে বহু বছৰৰ পাছত আকৌ এবাৰ শ্বেয়াৰ বজাৰত কিছুমান শ্বেয়াৰত উপাৰ্জন কৰাৰ সুযোগ আহিছে।\nদৰাচলতে বিশ্বৰ অনিশ্চয়তাৰ বাবেই ভাৰতৰ শ্বেয়াৰ বজাৰত বিগত সময়ছোৱাত বহু পৰিমাণে অৱনতি ঘটিছিল। এই হ্ৰাসৰ বাবেই বজাৰৰ বহু ডাঙৰ ষ্টক ৫২ সপ্তাহৰ নিম্নতম স্তৰলৈ আহিছে। এনে অৱস্থাত বিনিয়োগকাৰীয়ে বিনিয়োগৰ দৃষ্টিকোণৰ পৰা এই শ্বেয়াৰসমূহ ক্ৰয় কৰাৰ এটা ভাল সুযোগ পাইছিল। এনে সুযোগ বাৰে বাৰে খুব কমেইহে আহে।\nএনে পৰিস্থিতিত সেই ষ্টকসমূহৰ বিষয়ে জানো আহক যিবোৰে এনএছইত ৫২ সপ্তাহৰ নিম্নতম স্তৰত বা তাৰ ওচৰত আছে, যিবোৰ দীৰ্ঘম্যাদীভাৱে লাভ কৰিবলৈ নিম্ন স্তৰত কিনিব পাৰি।\nTATA CONSULTANCY SERVICES (TCS) (TCS)-\n৫২ সপ্তাহৰ উচ্চতম মূল্য : ৪,০৪৩\n৫২ সপ্তাহৰ নিম্নতম মূল্য : ৩,০২৩.৮৫\n২১ জুন তাৰিখৰ মূল্য : ৩,২১৫\n৫২ সপ্তাহৰ উচ্চতম মূল্য : ১,৫৩৪.৫০\n৫২ সপ্তাহৰ নিম্নতম মূল্য : ৮৪২.৬৫\n২১ জুন তাৰিখৰ মূল্য : ৮৮২.৫৫\nলগতে পঢ়ক একেবোৰ নোটেৰে দুই ভগ্নীৰ UPSCৰ প্ৰস্তুতি, এগৰাকীৰ ৰেংক ৩ আনগৰাকীৰ ২১\n৫২ সপ্তাহৰ উচ্চতম মূল্য : ৯২৪.৬৫\n৫২ সপ্তাহৰ নিম্নতম মূল্য : ৬৫১.৯৫\n২১ জুন তাৰিখৰ মূল্য : ৬৮৯.১০\n৫২ সপ্তাহৰ উচ্চতম মূল্য : ৭৩৯.৮৫\n৫২ সপ্তাহৰ নিম্নতম মূল্য : ৪০২.০৫\n২১ জুন তাৰিখৰ মূল্য : ৪২৫.৪০\n৫২ সপ্তাহৰ উচ্চতম মূল্য : ১৭৩.৫০\n৫২ সপ্তাহৰ নিম্নতম মূল্য : ১২৫.২০\n২১ জুন তাৰিখৰ মূল্য : ১৩৬.৪৫\nINDO COUNT INDUSTRIES LTD –\n৫২ সপ্তাহৰ উচ্চতম মূল্য : ৩১৫\n৫২ সপ্তাহৰ নিম্নতম মূল্য : ১১৯.৫৫\n২১ জুন তাৰিখৰ মূল্য : ১৩০\n৫২ সপ্তাহৰ উচ্চতম মূল্য : ২,৭৬৮\n৫২ সপ্তাহৰ নিম্নতম মূল্য : ১,৬৬২\n২১ জুন তাৰিখৰ মূল্য : ২,০৭৯.৯৫\nTags: asom live 24assam ka tazza khabarassam live 24axom live 24axom live 24 digitalbest news channel in assamBest news channel of assamBest News Portal in Assamstock market


ৰামন পৰিমালা - অসমীয়া ৱিকিপিডিয়া\n২১ নৱেম্বৰ, ১৯৪৮\nমুম্বাই বিশ্ববিদ্যালয়, টাটা মৌলিক গৱেষণা প্ৰতিষ্ঠান\nশান্তি স্বৰূপ ভাটনাগৰ বঁটা (১৯৮৭)\nৰামন পৰিমালা (জন্ম ২১ নৱেম্বৰ, ১৯৪৮) এগৰাকী ভাৰতীয় গণিতজ্ঞ। বীজগণিতৰ ক্ষেত্ৰত অৱদানৰ বাবে তেখেতে সুনাম অৰ্জন কৰিছে। বৰ্তমান তেখেতে আমেৰিকা যুক্তৰাষ্ট্ৰৰ এমৰী বিশ্ববিদ্যালয়ত গণিতৰ কলা আৰু বিজ্ঞান বিশিষ্ট অধ্যাপক হিচাপে কাৰ্যনিৰ্বাহ কৰি আছে। বহু বছৰ ধৰি তেখেতে মুম্বাইৰ টাটা মৌলিক গৱেষণা প্ৰতিষ্ঠান অধ্যাপক হিচাপে কাম কৰিছিল। তেওঁৰ গৱেষণাত সংখ্যা তত্ত্ব, বীজগণিতীয় জ্যামিতি, আৰু ট'প'লজিৰ ব্যৱহাৰ হয়৷\nভাৰতৰ তামিলনাডুত পৰিমালাৰ জন্ম আৰু শৈশৱকাল পাৰ হৈছিল। তেখেতে চেন্নাইৰ সাৰদা বিদ্যালয় ছোৱালী হাই স্কুল আৰু ষ্টেলা মাৰিচ কলেজত শিক্ষাগ্ৰহণ কৰিছিল। তেখেতে ১৯৭০ চনত মাদ্ৰাছ বিশ্ববিদ্যালয়ৰ পৰা স্নাতকোত্তৰ শিক্ষা সম্পূৰ্ণ কৰি ১৯৭৬ মুম্বাই বিশ্ববিদ্যালয়ৰ পৰা ডক্টৰেট ডিগ্ৰী লাভ কৰে। তেখেতৰ উপদেষ্টা আছিল টাটা মৌলিক গৱেষণা প্ৰতিষ্ঠানৰ (TIFR) ৰামায়েনগৰ শ্ৰীধৰন। সংখ্যাতত্ব, টপোগণিত আৰু বীজগাণিতিক জ্যামিতিৰ সহায় লৈ ঘাইকৈ তেখেতে বীজগণিতৰ ক্ষেত্ৰত গৱেষণা কৰিছে। বীজগণিতৰ কেইবাটাও দীৰ্ঘদিনীয়া তত্ব সমৰ্থন বা নাকচ কৰি তেখেতে নানা গৱেষণাপত্ৰ প্ৰকাশ কৰিছে।\n১৯৯৪ চনত পৰিমলাক জুৰিখত অনুষ্ঠিত "আন্তৰাষ্ট্ৰীয় গণিতজ্ঞ কংগ্ৰেছ"লৈ বক্তা হিচাপে আমন্ত্ৰিত কৰা হৈছিল ৷ \n২০১০ চনত হায়দৰাবাদত অনুষ্ঠিত গাণিতিক কংগ্ৰেছৰ সভাতো তেওঁ বক্তৃতা ৰাখে ৷ বক্তৃতাৰ বিষয় আছিল- "দ্বিমাত্ৰিক ক্ষেত্ৰৰ ওপৰত ৰৈখিক বীজগণিতীয় গোটৰ অংক"(Arithmetic of Linear Algebraic Groups over Two-dimensional Fields)\nভাৰতীয় বিজ্ঞান একাডেমীৰ সভ্য ৷ \nভাৰতীয় ৰাষ্ট্ৰীয় বিজ্ঞান একাডেমীৰ সভ্য ৷ \n১৯৮৭ চনত শান্তি স্বৰূপ ভাটনাগৰ বঁটা লাভ ৷\nলাউছেন বিশ্ববিদ্যালয়ৰ পৰা ১৯৯৯ চনত সন্মানীয় ডক্তৰেট ডিগ্ৰী লাভ ৷ \n২০০৩ চনত শ্ৰীনিবাস ৰামানুজন জন্মশতবাৰ্ষিকী বঁটা লাভ ৷\n২০০৫ চনত গণিতত "বিজ্ঞানৰ গোলকীয় একাডেমী"(The World Academy of Science) বঁটা লাভ ৷\n২০১২ চনত আমেৰিকান গাণিতিক সমাজৰ সভ্য ৷\n↑ 1.0 1.1 1.2 1.3 1.4 1.5 1.6 Riddle, Larry. "Raman Parimala". Agnes Scott College. https://www.agnesscott.edu/lriddle/women/parimala.htm.\n↑ "Math/CS". http://www.mathcs.emory.edu/faculty.php.\n↑ "Biographies of Candidates 2015". Notices of the AMS (American Mathematical Society) খণ্ড 62 (8): 940. September 2015. http://www.ams.org/notices/201508/rnoti-p931a.pdf। আহৰণ কৰা হৈছে: 23 March 2016.\n↑ "The Mathematics Genealogy Project - Raman Parimala". http://www.genealogy.ams.org/id.php?id=59460.\nৰামন পৰিমালা সম্পৰ্কে Mathematics Genealogy Project’ত চাওক\n"https://as.wikipedia.org/w/index.php?title=ৰামন_পৰিমালা&oldid=217165"ৰ পৰা অনা হৈছে\nএই পৃষ্ঠাখন ২৩ মাৰ্চ, ২০২০ তাৰিখে ১৯:১৫ বজাত অন্তিম সংশোধন কৰা হৈছিল।


এটা বন্দুকৰ গুলীয়ে কোনো সৃষ্টিশীল সৌন্দৰ্য পিপাসূ মনক আনন্দ দিয়াটো সম্ভৱ নে? অথবা ভগা বটল, পেললীয়া পলিথিন আদি পেলনীয়া সামগ্ৰীয়ে কাৰোবাৰ মনত বিৰক্তি জন্মোৱাৰ সলনি অনাবিল আনন্দ প্ৰদান কৰিব বুলি ভাবিব পাৰেনে? এই অসম্ভৱ যেন লগা কামটো সম্ভৱ কৰিছে গুৱাহাটীৰ বৰপথাৰৰ এটা পৰিয়ালে। ভাস্কৰ্য শিল্পী অলক জ্যোতি পাঠকৰ পৰিয়ালটোৰ উদ্যোগত বহুতো দেশী-বিদেশী শিল্লীয়ে পেলনীয়া বস্তুক ৰূপ দিছে একো একোটা শিল্প-কৰ্মৰ। বন্দুকৰ গুলিৰ দৰে হিংসা, সন্ত্ৰাসৰ প্ৰতীকো পৰিণত হৈছে সৌন্দৰ্যৰ প্ৰতীকত আৰু শান্তিৰ বাণীৰ লগতে বাৰ্ত্তা বিলাইছে পৰিবেশ সংৰক্ষণৰ।\nসচৰাচৰ আপুনি বা আমি আমাৰ দৈনন্দিন জীৱনত ব্যৱহাৰ কৰা বস্তুবোৰ অলপ পুৰণা হ’লেই পেলাই দিওঁ, অদৰকাৰী বুলি ভাবোঁ। কিন্তু সেইবোৰ বস্তুকো অনন্য ৰূপ দিছে এই শিল্পীসকলে । এটা সৰু উদাহৰণ দিও, পুৰণি দাঁত চাফা কৰা ব্ৰাছ, বাচন ধোৱা লিকুইদ ডিটাৰজেন্টৰ বটল, ডিচ্পোজেল চামুচ, পানীৰ টেপৰ অংশৰে নিৰ্মাণ কৰা হৈছে এটা চৰাই।\nঅলক জ্যোতি পাঠক\nউল্লেখযোগ্য যে অলক জ্যোতি পাঠকে ইতিমধ্যে কলা, সংস্কৃতি, প্ৰকৃতিৰ সুৰক্ষাৰ আগত ৰাখি ঘৰতে “পৰিবৰ্ত্তন” নামৰ এটা বে-চৰকাৰী সংগঠন জন্ম দিছে।\nব্যতিক্ৰমী মানসিকতাৰ সন্ধান বিচাৰি-\nসৰুৰে পৰা অলক জ্যোতি পাঠকৰ পৰিবেশ সংৰক্ষণ তথা সুৰক্ষা কৰাটো একপ্ৰকাৰৰ ৰাপ আছিল। সেয়েহে তেওঁ মহানগৰীৰ আৰ্য কলেজৰ পৰা কলেজীয়া শিক্ষা সমাপ্ত কৰি বৰোদা ইউনিভাৰচিটিৰ পৰা ফাইন আৰ্টৰ ডিগ্ৰী গ্ৰহণ কৰে। ইয়াৰ পিছৰ পৰ্যায়ত ইজৰাইলত শিল্পকলাৰ ওপৰত বহুতো কাম কৰে। ইয়াৰ পৰবৰ্ত্তী পৰ্য্যায়ত স্বগৃহলৈ আহি নিজা মূলধন আৰু পৰিয়ালৰ সমূহ সদস্যৰ সহযোগত “পৰিৰ্বত্তন” নামৰ এটা সামাজিক সাংস্কৃতিক পৰিবেশ সম্পৰ্কীয়া এটা সংগঠনৰ ২০০৮ চনত জন্ম দিয়ে। এই সম্পৰ্কে অলক জ্যোতি পাঠকৰ মাতৃ নলিনী পাঠকে কয়, 'মোৰ ল’ৰা আলকে বৰোদা ইউনিভাৰচিটিত পঢ়ি থাকোতে মোলৈ চিঠি লিখে - মা মোৰ প্ৰকৃতি ওপৰত কাম কৰাৰ প্ৰবল ইচ্ছা আছে। প্ৰথমে আমি আচৰিত হৈছিলো। কিয়নো সকলো মাক দেউতাকে নিজৰ সন্তানে এটা ভাল চাকৰি কৰাৰ কথা ভাবে, আমিও ইয়াৰ ব্যতিক্ৰম নাছিলো। কিন্তু তাৰ ধাউতি ব্যতিক্ৰম দেখি তেনেকৈয়ে পিছৰ পৰ্য্যয়ত আমি হাত উজান দিছিলো। পোন প্ৰথমে পাহাৰ ধবংস যজ্ঞৰ বিৰুদ্ধে সজাগতা সৃষ্টি কৰিছিল। মানুহবোৰে প্ৰথমৱস্থাত বুজি পোৱা নাছিল অথৱা বিৰুদ্ধাচৰণ কৰিছিল যদিও বৰ্ত্তমান সময়ত বহু ক্ষেত্ৰতে সহযোগিতা আগবঢ়াইছে।'\n“পৰিৰ্বত্তন”ৰ ফালৰ পৰা বৃক্ষ ৰোপণ, প্ৰকৃতি সুৰক্ষা, সম্বলিত কৰ্মশালা, চিত্ৰংকন প্ৰতিযোগিতা আৰু বশিষ্ঠ নদী চাফা আদিবোৰ কাৰ্য্য সমাপণ হৈছে । “পৰিবৰ্ত্তনৰ” প্ৰতিটো অনুষ্ঠানত বিদেশী শিল্পীয়ে প্ৰতিটো খোজত খোজ মিলাইছে।\nবিদেশী শিল্পীৰ আগমনৰ উহঁ বিচাৰে\nয়'ৰ ষ্ট'ৰীৰ ফালৰ পৰা যেতিয়া অলক জ্যোতি পাঠকৰ ঘৰলৈ গৈছিলো তাত লগ পাইছিলো বহু বিদেশী শিল্পীক । বিদেশী শিল্পীৰ কিদৰে আগমন হ’ল? 'বৰোদা ইউনিভাৰচিটিত পঢ়ি থকা সময়তে বহুকেইজন বিদেশী বন্ধু লগ পাইছিলো, সেইসুত্ৰে বিদেশী বন্ধুৰ চিনাকীয়েই এজন এজনকৈ বিদেশী শিল্পী আহিল। আৰু সেইয়াই বিদেশী শিল্পীয়ে ঘৰ ভৰি পৰা আৰম্ভণী। মইও ভাস্কৰ্য শিল্পৰ লগত জড়িত হৈ পৰোঁ । ইতিমধ্যে কলাক্ষেত্ৰত মই নিজে বনোৱা ভাস্কৰ্য শিল্প দান কৰিছো।'\nসমগ্ৰ দেশৰে বহু দেশ-বিদেশী শিল্পী\nঅলক জ্যোতি পাঠকৰ সৃষ্টিৰ আত ধৰি\nকোনো এটা শুভ কামৰ আৰম্ভণী নিশ্চয়কৈ শুভ ঠাইৰ পৰাই হয়। অলক জ্যোতি পাঠকৰ যাত্ৰা সাংস্কৃতিৱান পৰিয়াল পৰাই আৰম্ভ হৈছিল। বৰপেটাৰ সত্ৰৰ দহাটীৰ নামৰ ঠাই ৰে এই পৰিয়ালটো গুৰি আছিল। অলক জ্যোতি পাঠকৰ মাক নলিনী পাঠকে য়'ৰ ষ্ট'ৰীক এনে দৰে কয়- 'সমগ্ৰ দেশৰে বহু দেশ-বিদেশী শিল্পী, পৰ্যটকে আমাৰ ঘৰত আহি থাকে, তেওঁলোক অসমৰ প্ৰকৃতি, সংস্কৃতি পৰম্পৰা, খাদ্যসম্ভাৰ আৰু পৰ্যটনৰ সম্পৰ্কে আমাৰ পৰা জানিব বিচাৰে, আমি যিমান পাৰোঁ জনাবৰ চেষ্টা কৰোঁ আৰু আমি তেওঁলোকৰ সংস্কৃতি খাদ্য সম্ভাৰৰ বিষয়ে শিকি আছো। সম্পৰ্ণ ঘৰুৱা ধৰনে তেওঁলোকক আতিথ্য প্ৰদান কৰো। থকা –খোৱাৰ বাবদত কোনো ধৰণৰ মূল্য নলও। মোৰ দুখন হাতেৰে যিমান পাৰি পাৰ্যমানে অসমীয়া আহাৰে অতিথি আপ্যায়ন কৰিব চেষ্টা কৰোঁ।'\nউল্লেখযোগ্য যে আৰ্জেন্টিনা, মেক্সিকো, ব্ৰাজিল, লণ্ডন, ফ্ৰান্স, আমেৰিকা, জামাৰ্নী আদি কৰি বহু দেশৰ বিভিন্ন বিদেশী শিল্পী আৰু পৰ্যটক পাঠকৰ বৰপথাৰৰ ঘৰ খনত থাকে। এক কথাত ক’বলে গ’লে, পাঠকৰ ঘৰৰ পৰাই এখন দেশৰ প্ৰতিনিধিত্ব হৈ আছে। লগতে প্ৰকৃতিৰ সুৰক্ষা, সাংস্কৃতিক শিল্পীৰ বিকাশ আৰু পৰ্যটনৰ বিকাশ পাঠকৰ ঘৰখনৰ পৰা হৈ আছে। উল্লেখযোগ্য যে এনে গঠনমূলক কামৰ প্ৰতি সহাঁৰি জনাই বন বিভাগে বিভিন্ন গছ পুলি ৰোপণৰ বাবে বিনামুলীয়াকৈ প্ৰদান কৰি আহিছে। অলক পাঠক আৰু তেওঁ ঘৰখনৰ প্ৰতিটো শুভকামৰ সংগী প্ৰতিজন ব্যক্তিয়েই হওক।


তেজে-পূঁজে মানুহ! -ৰঞ্জিত হাজৰিকা – ফটাঢোল\nDecember 1, 2021 দৈনন্দিন\nতেজে-পূঁজে মানুহ! -ৰঞ্জিত হাজৰিকা\nসম্বন্ধত একো নহয় যদিও চুবুৰীয়া হিচাপে তেওঁক দাদা বুলি মাতোঁ আৰু ভাবোঁও সেইদৰেই৷ কেইবছৰমানৰ আগেয়ে চাকৰিৰ পৰা অৱসৰ লৈছে যদিও এতিয়াও থুলন্তৰ চেহেৰা তেওঁৰ৷ গাৰ ৰং এই যেন তেজে ফুটি যাওঁ, ফাটি যাওঁ৷ খোৱা-বোৱাতো আগৰণুৱা৷ স্বভাবত একেবাৰে চিধাচিধি৷ দাদাই কাৰো অহিত চিন্তা কৰাৰ উদাহৰণ নাই৷ দাদাৰ কেৱল এটাই দোষ আৰু সেই দোষটোৰ বাবেই বহুতে তেওঁৰ পৰা আঁতৰি থাকিব বিচাৰে৷\nচেঙেলীয়াসকলৰ ভাষাত তেওঁ “কিছু কামোৰ”৷ আচলতে দাদাই অনবৰতে নিজৰ গাত কিবা নহয় কিবা এটা অসুখ লাগি থকা বুলি ধাৰণা এটা লৈ থাকে আৰু সেইবোৰকে বখানি বখানি আনৰ কাণ ঘোলা কৰে৷ আজি যদি গেষ্ট্ৰিকৰ সমস্যা, কাইলৈ হয়তো পেটৰ গণ্ডগোল৷ এদিন যদি ইউৰিক এচিড বাঢ়িছে, আনদিনা বাঢ়িছে কলেষ্টৰেল৷ কাৰোবাক লগ পালেই চকু-নাক কোঁচাই দাদাৰ মুখেৰে ওলোৱা প্ৰথম বাক্যটো সাধাৰণতে এনে ধৰণৰ হয়—“এ নক’বা আৰু গা-মূৰ একেবাৰে ভাল নহয়৷ কালিৰে পৰা…”৷ তাৰ পিছত শুনি যাওক বিধে বিধে বেমাৰৰ নাম আৰু সেইবোৰৰ লক্ষণ৷ মুঠতে এইডছ্ আৰু কেন্সাৰক বাদ দি তেওঁৰ নোহোৱা বেমাৰ কিবা আছে বুলি মোৰ মনে নধৰে! সঁচা কথা ক’বলৈ গ’লে উচ্চাৰণ কৰোঁতে দাঁত ভাঙিবলৈ লোৱা দুবিধমান বেমাৰৰ নাম মই তেওঁৰ পৰাই প্ৰথম শিকিছোঁ৷ মই ধাৰণা কৰা মতে এইখন মহানগৰীত এনে এজন চিকিৎসক হয়তো নোলাব যাৰ চেম্বাৰত তেওঁৰ পদধূলা পৰা নাই৷ আচলতে ফীজৰ অংকটো নথকা হ’লে দাদাক দেখিলে বহু চিকিৎসকেও যে দূৰতে ফৰিং চিটিকা দিলেহেঁতেন তাতো মোৰ তিলাৰ্ধও সন্দেহ নাই৷ দাদাৰ পৰা বেমাৰৰ এশ এবুৰি লক্ষণ শুনি চিকিৎসকেও তেওঁৰ বিশাল শৰীৰটো পিটিকি মোহাৰি পৰীক্ষা কৰে৷ লেবৰেটৰীতো কিবাকিবি পৰীক্ষা এসোপা কৰিবলৈ দিয়ে৷ পিচে পৰীক্ষাত বেমাৰ একো নোলায়৷ আচলতে বেমাৰ থাকিলেহে ওলাব! চিকিৎসকে দাদাক সন্তুষ্ট কৰিবলৈকে দুই-এপদ ঔষধ লিখি দিয়ে৷ মূলতঃ ভিটামিন জাতীয় ঔষধবোৰ বেচ নিষ্ঠাৰেই খাই যায় তেওঁ৷ তথাপি বেমাৰৰ ভূতটোৱে তেওঁক এৰা নিদিয়ে৷ কাৰোবাক লগ পালেই একেবোৰেই কথা–“বুজিছা, দৰবেহে ৰাখিছে কেনেবাকৈ৷ দৰব খাই অমুকটো অলপ ভাল পাইছোঁ৷ হ’লে কি হ’ব? কালিৰে পৰা আকৌ তমুকটোৱে ধৰিছে…”৷\nসেইজন দাদা সেইদিনা পুৱাই মোৰ ঘৰ পালেহি৷ আহিয়ে ধুপুচকৈ বহিল চকীখনত৷ অলপ সেঁহাই সেঁহাই দাদাই ক’লে,\n: মূৰটো কিবা আচন্দ্ৰাই কৰাৰ নিচিনা লাগিছে হে৷ এঠাইত তেজ দি আহিলোঁ বুজিছা৷ সেই বাবেই হ’বলা…৷\nওচৰৰ ক্লাবটোৰ ল’ৰাবোৰে এইকেইদিনতে ৰক্তদান শিবিৰ এটাৰ আয়োজন কৰাৰ কথা শুনি আছিলোঁ৷ কিন্তু দাদাৰ দৰে অলপধতুৱা মানুহজনে এইদৰে তেজ দিবলৈ যাব বুলি সপোনতো কল্পনা কৰা নাছিলোঁ৷ মুহূৰ্ততে দাদাৰ প্ৰতি শ্ৰদ্ধাৰে মনটো ভৰি গ’ল৷ আচলতে আমি ওপৰে ওপৰে চায়েই মানুহৰ বিষয়ে নিজাববীয়াকৈ ধাৰণা এটা কৰি লওঁ আৰু সেইটোকে ধ্ৰুৱসত্য বুলি ধৰি থাকোঁ৷ অথচ গভীৰ অন্তৰ্দৃষ্টিৰে একোজন মানুহৰ ব্যক্তিত্বত ভুমুকি মাৰিলে কেতিয়াবা আমাৰ ধাৰণাৰ সম্পূৰ্ণ বিপৰীত ছবি এখনো ভাঁহি আহিব পাৰে৷ দাদাৰ বেলিকাও যেন কম-বেছি পৰিমাণে তেনেকুৱাই হ’ল৷ নিজৰ শৰীৰটোকে লৈ অনবৰতে ব্যস্ত থকা মানুহজন আনৰ বাবেও যে কিমান দৰদী৷ আনৰ বাবে নিজৰ গাৰ তেজ দিবলৈকো কুণ্ঠাবোধ নকৰা মানুহজনে ইতিমধ্যে চকীখনতে হেলান দি চকুহাল মুদি দিছে৷ গাটো দুৰ্বল লগা বুলি তেওঁ সম্ভৱ ধৰি লৈছে৷ সেইটোত মই বাৰু অলপো আচৰিত হোৱা নাই৷ স্বাস্থ্যক লৈ ইমান ভয়াতুৰ মানুহজনে ৰক্তদান কৰি আহিছে— মানসিকভাৱে অলপ দুৰ্বল হোৱাটো সমূলি আচৰিত কথা নহয়৷ দাদাৰ মহানুভৱতাখিনি ভাল লাগি গ’ল৷ ৰক্তদান কৰাৰ পিছত মিঠাই খোৱা দেখিছোঁ বহুতক৷ ঘৰত আনি থোৱা ৰসগোল্লাৰ টোপোলাটোত দুটাহে আছিল৷ দাদাই অলপ সকাহ পাওক বুলি পানী এগিলাচৰে সৈতে দুয়োটা ৰসগোল্লাই আনি দাদাক দিলোঁহি৷ দাদাৰ চকুহাল এইবাৰ মেল খালে৷ উজ্জ্বলো হ’ল চকুহাল৷ ৰসগোল্লাৰ ছাইজটো সম্ভৱ দাদাৰ পচন্দ হৈছিল৷ পচন্দ হোৱাৰ কথাও৷ লাচিত নগৰৰ সেই বিখ্যাত দোকানখনৰ ৰসগোল্লাৰ ছাইজ টেনিছ বলটোতকৈ বৰ বেছি সৰু নহয়৷ দুটা নে তিনিটা কামোৰতে প্ৰথমটো ৰসগোল্লা শেষ কৰি পানী দুঢোকমান খাই ল’লে তেওঁ৷ মুখখন আৰু অলপ উজ্জ্বল হ’ল৷ এইবাৰ দ্বিতীয়টো ৰসগোল্লা মুখৰ আগলৈ নি দাদাই ক’লে,\n: খাই লওঁ দিয়া৷ আবেলিলৈ বা কি ওলায়৷ এতিয়া দি থৈ আহিছোঁহে৷\nভালকৈ বুজি নোপোৱাত সুধিলোঁ–\n: দাদা, কি দি থৈ অহাৰ কথা ক’লে?\nএইবাৰ দাদাই মোক মোটামোটি ভেকাহিৰ সুৰতে ক’লে,\n: ইমান দেৰিনো কি শুনিলা হে? ডাক্তৰে ছুগাৰ টেষ্ট কৰিবলৈ দিছে৷ লেবৰেটৰীত তেজৰ ছেম্পল দি আহিলোঁ বুলি কোৱা নাই…?\nসেই মুহূৰ্ততে মই যেন আকাশৰ পৰা আহি মাটিতহে পৰিলোঁহি! দাদাই ইতিমধ্যে দ্বিতীয়টো ৰসগোল্লাত প্ৰথম কামোৰটো মাৰিছে৷ নাকামোৰা হ’লে মই কিজানি ৰসগোল্লাটো তেওঁৰ মুখৰ আগৰ পৰা কাঢ়িয়েই আনিলোঁহেঁতেন…!\nআবেলিলৈ দাদাৰ ফোন-\n: হে’ৰা ছুগাৰ নৰ্মেলেই দেখুৱাইছে দেখোন৷ পিচে ছুগাৰ নৰ্মেল হ’লে কি হ’ল৷ আজি দুপৰীয়াৰ পৰা ভাগৰ ভাগৰ লাগি আছে৷ থায়ৰইডেই পালে নেকি…!\nইয়াৰ পিছত দাদাৰ মুখেৰে কমেও ১৫মিনিট সময় বিবিধ ৰোগৰ অন্তহীন বৃত্তান্ত…!\n« নাম তাইৰ চুইটি-অৰ্চন শৰ্মা\nবচপন কা প্যাৰ-ৰাজশ্ৰী শৰ্মা »\nমোৰ এই দাদা জনক বিধান এটা দিবলৈ মন গৈছে, ?? ?? সচাঁ কৈ চেমনীয়া সকলে ঠিক নামেই দিছে\nদাদাৰ স্বভাৱ চৰিত্ৰ মোৰ সৈতে একেই, ময়ো যোৰহাটৰ এজন ডাক্তৰো বাকী থোৱা নাই।\nবঢ়িয়া লাগিল ৰঞ্জিত দা


পেৰালাইচিছ আৰু ইয়াৰ শুশ্ৰূষা — বিকাশপেডিয়া\nমূল পৃষ্ঠা / স্বাস্থ্য / ৰোগসমূহ / পেৰালাইচিছ আৰু ইয়াৰ শুশ্ৰূষা\nপেৰালাইচিছ আৰু ইয়াৰ শুশ্ৰূষাৰ বিষয়ে লিখা হৈছে\nজীৱন এখন যুদ্ধ! নিৰন্তৰ আমি ব্যস্ত হৈ থাকোঁ জীৱন যুঁজৰ আখৰাত৷ পুৱা সাৰ পাই উঠাৰ পৰা ৰাতি পুনৰ শুই পৰালৈকে৷ তথাপি চলি থাকে আমাৰ জীৱন, বাঢ়ি থাকে জীয়াই থকাৰ স্পৃহা৷ পক্ষাঘাত (Paralysis)! পক্ষাঘাতত আক্ৰান্তসকল যেন জীৱনৰ এই যুঁজত হঠাতেই আহত হৈ পৰা সৈনিক৷\nএকেদৰেই কোনোবা আপোনজন পেৰালাইচিছত আক্ৰান্ত হ’লে তেওঁক শুশ্ৰূষা কৰাটোও শাৰীৰিক আৰু মানসিকভাৱে যথেষ্ট কষ্টকৰ কাম৷ ৰোগীৰ দৰেই সমান মানসিক চাপৰ মাজেৰেই পাৰ হয় শুশ্ৰূষাকাৰী সকলোৰো জীৱন৷ ৰোগীৰ অসহযোগিতাই বহুত ক্ষেত্ৰত সোনকালেই হতাশ কৰি তোলে শুশ্ৰূষাকাৰী আপোন মানুহবোৰক৷ তথাপি জীৱনটো চলাই যাব লাগিব৷ অসুস্থ আপোনজনক শুশ্ৰূষা কৰিবই লাগিব৷ কিন্তু কেনেকৈ?\nকিছুমান সাধাৰণ আৰু সহজ কথা মানি চলি আমি বহুক্ষেত্ৰত উদ্ভৱ হোৱা এনে পৰিস্থিতিবোৰৰ পৰা বহুখিনি দূৰৈত থাকিব পাৰোঁ৷ যেনে:\nউৎস-নীত কাশ্যপ,সাহিত্য ডট অৰ্গ


Egret Plus in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Egret Plus ar byavahar, ppali, parshwakriya, upkaar, kriya-pratikriya aaru satarkatabani\nEgret Plus ৰ লাভ আৰু ব্যৱহাৰসমূহ- Egret Plus Benefits & Uses in Assamese- Egret Plus ar laabh aaru byavaharsamuh\nEgret Plus ৰ পালি আৰু সেয়া কেনেদৰে ল'ব- Egret Plus Dosage & How to Take in Assamese - Egret Plus ar paali aaru xeya kenedore lobo\nEgret Plus ৰ পাৰ্শ্চক্ৰিয়াসমূহ- Egret Plus Side Effects in Assamese- Egret Plus ar parshwakriyasamuh\nEgret Plus সংক্ৰান্ত সতৰ্কতাবাণীসমূহ- Egret Plus Related Warnings in Assamese- Egret Plus xonkranta xatarkatabanisamuh\nঅইন দৰৱৰ সৈতে Egret Plusৰ গুৰুতৰ ক্ৰিয়া-প্ৰতিক্ৰিয়া- Severe Interaction of Egret Plus with Other Drugs in Assamese- Oinor xoite Egret Plus ar gurutor kriya-pratikriya\nEgret Plus মতভেদসমূহ- Egret Plus Contraindications in Assamese- Egret Plus nishedhsamuh\nEgret Plus ৰ বিষয়ে সততে সোধা প্ৰশ্নসমূহ- Frequently asked Questions about Egret Plus in Assamese- Egret Plus ar bikhoye satate xodha prashnasamuh\nখাদ্য আৰু মদৰ সৈতে Egret Plus ক্ৰিয়া-প্ৰতিক্ৰিয়া- Egret Plus Interactions with Food and Alcohol in Assamese- khadya aaru modor xoite Egret Plus kriya-pratikriya\nEgret Plus ৰ লাভ আৰু ব্যৱহাৰসমূহ - Egret Plus Benefits & Uses in Assamese - Egret Plus ar laabh aaru byavaharsamuh\nEgret Plus তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nEgret Plus ৰ পালি আৰু সেয়া কেনেদৰে ল'ব - Egret Plus Dosage & How to Take in Assamese - Egret Plus ar paali aaru xeya kenedore lobo\nEgret Plus-ৰ উপাদানসমূহ - Egret Plus Active Ingredients in Assamese - Egret Plus-ar upadaansamuh\nEgret Plus ৰ পাৰ্শ্চক্ৰিয়াসমূহ - Egret Plus Side Effects in Assamese - Egret Plus ar parshwakriyasamuh\nগৱেষণাৰ ভিত্তিত, Egret Plus ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nEgret Plus সংক্ৰান্ত সতৰ্কতাবাণীসমূহ - Egret Plus Related Warnings in Assamese - Egret Plus xonkranta xatarkatabanisamuh\nEgret Plus-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাই Egret Plusৰ পৰা মধ্যমীয়া পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনিও যদি একেই অনুভৱ কৰে তেন্তে ইয়াক বন্ধ কৰক আৰু কেৱল চিকিতসকৰ পৰামৰ্শ অনুসৰিহে আৰম্ভ কৰিব।\nEgret Plus-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nEgret Plus গ্ৰহণ কৰাৰ পিছত স্তন্যপায়ী মহিলাসকলে গম্ভীৰ সমস্যাত ভূগিব পাৰে। গতিকে প্ৰথমে আপোনাৰ চিকিতসকৰ পৰামৰ্শ নোলোৱাকৈ এই ঔষধটো গ্ৰহণ নকৰিব, নহলে এইটো আপোনাৰ বাবে বিপদজনক হব পাৰে।\nবৃক্কত Egret Plus কি প্ৰভাৱ দেখা গৈছে?\nবৃক্ক ত Egret Plusৰ প্ৰভাৱৰ বিষয়ে কোনো বৈজ্ঞানিক গৱেষনা নথকাত, Egret Plusৰ [Organ]ৰ ওপৰত সুৰক্ষাৰ তথ্য উপলব্ধ নহয়।\nযকৃতত Egret Plus কি প্ৰভাৱ দেখা গৈছে?\nকলিজা ত Egret Plusৰ প্ৰভাৱৰ বিষয়ে কোনো বৈজ্ঞানিক গৱেষনা নথকাত, Egret Plusৰ [Organ]ৰ ওপৰত সুৰক্ষাৰ তথ্য উপলব্ধ নহয়।\nহৃদযন্ত্ৰৰ ক্ষেত্ৰত Egret Plus ৰ কি প্ৰভাৱ দেখা গৈছে?\nEgret Plusৰ হৃদয় ৰ ওপৰত মৃদু পাৰ্শ্ব-প্ৰতিক্ৰিয়া আছে।\nঅইন দৰৱৰ সৈতে Egret Plusৰ গুৰুতৰ ক্ৰিয়া-প্ৰতিক্ৰিয়া - Severe Interaction of Egret Plus with Other Drugs in Assamese - Oinor xoite Egret Plus ar gurutor kriya-pratikriya\nEgret Plus তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nEgret Plus মতভেদসমূহ - Egret Plus Contraindications in Assamese - Egret Plus nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Egret Plus লোৱা অনুচিত যাতে -\nEgret Plus ৰ বিষয়ে সততে সোধা প্ৰশ্নসমূহ - Frequently asked Questions about Egret Plus in Assamese - Egret Plus ar bikhoye satate xodha prashnasamuh\nএই Egret Plus-এ অভ্য়াস বা নিচাৰ সৃষ্টি কৰে নেকি?\nনহয়, Egret Plus আসক্তি সৃষ্টি কাৰক বুলি কোনো সাক্ষ্য নাই।\nনহয়, মগজু খটাবলগা কোনো কাম আপুনি কৰাটো অনুচিত, আপুনি Egret Plus লোৱাৰ পিছত সেয়া সক্ৰিয় কিয়নো আৰু সতৰ্ক থকাটো প্ৰয়োজনীয়।\nহয়, আপুনি ডাক্তৰৰ পৰামৰ্শৰ পিছতহ Egret Plus লোৱাটো নিৰাপদ।\nহয়, মানসিক বিসংগতিৰ চিকিত্সাৰ ক্ষেত্ৰত Egret Plusৰ ব্যৱহাৰ উপকাৰী।\nখাদ্য আৰু মদৰ সৈতে Egret Plus ক্ৰিয়া-প্ৰতিক্ৰিয়া - Egret Plus Interactions with Food and Alcohol in Assamese - khadya aaru modor xoite Egret Plus kriya-pratikriya\nখাদ্য আৰু Egret Plusৰ ক্ৰিয়া-প্ৰতিক্ৰিয়া\nআপনি খাদ্যৰ সৈতে Egret Plus ল'ব পাৰে।\nমদ আৰু Egret Plusৰ মাজৰ প্ৰতিক্ৰিয়া\nমদৰ সৈতে Egret Plus সেৱন কৰাটো বিপজ্জনক হ'ব পাৰে।\nEgret Plus ৰ অনুকল্প - Substitutes for Egret Plus in Assamese\nআপুনি বা আপোনাৰ পৰিয়ালৰ কোনোবাই Egret Plus লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Egret Plus ব্যৱহাৰ কৰিছিল নেকি?\nআপুনি কিমান পৰিমাণে Egret Plus সেৱন কৰিছিল?\nআপুনি Egret Plus ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Egret Plus সেৱন কৰে?


অনুভৱৰ বৰষুণ: শিৱসাগৰ ছোৱালী কলেজ\nহেই!! মোক চিনি নাই পোৱা ? মই তহঁতৰ মৰম ভালপোৱাৰে গঢ়া সংবেদনশীল বন্ধুত্ব নামৰ সমন্ধতো । সেই যে শিৱসাগৰ ছোৱালী কলেজৰ অন্তিম দিনটো, অটগ্ৰাফ, ফটো, ফোন নাম্বাৰ আৰু প্ৰতিশ্ৰুতিৰে মোক আবদ্ধ কৰি চিপ চিপিয়া বৰষুণ জাকৰ সৈতে এৰি আহিছিলি আমাৰ কলেজখনক, মই সেইদিনাই ক'ব খুজিছিলোঁ-শব্দ আৰু মিছা প্ৰতিশ্ৰুতিৰে কিয় মোক ভ্ৰমৰ মাজত ৰাখিব খুজিছ... কিয় আশা কৰিছা আমি আড্ডা মৰা সেই এঘাৰ নম্বৰ কৰিড’ৰটো একেই হৈ ৰ'ব বুলি ! জীৱনৰ জটিলতাই জানো আমাক ধৰি ৰাখিব একেদৰেই....\nক'ত আছ তহঁত... গুৱাহাটী, তিনিচুকীয়া, ডিব্ৰুগড়.....অসমৰ বাহিৰত নে ভাৰতৰ বাহিৰত....মই কিন্তু মাজে মাজে ঘুৰি যাওঁ । পাহৰিব খুজিও যে পাৰিব নোৱাৰিলোঁ তহঁতক , আমাৰ প্ৰিয় সময়খিনিক । আমাৰ হাঁহিৰ খলখলনিত গাভৰু হব খুজা বৰপুখুৰীৰ পাৰটোত মই আজিকালি অকলেই বহোঁ গৈ । ৰি-প্লে কৰো জীৱনটোক.....আস !!! ক'ত যে হেৰাল ভাললগা ভালপোৱা দিনবোৰ....\nবিজ্ঞাপন দিছোঁ । ব্যস্ততাবোৰ আঁতৰাই অলপ সময়ৰ বাবে হলেও আহ..বৰপুখুৰীৰ পাৰলৈ । প্ৰমাণ কৰি দে জীৱনটোক অৰ্থপূৰ্ণ কৰিবলৈ আজিও প্ৰয়োজন হয় মোক । আৰু....মই...মই বন্ধুত্বই বাৰু বাট চাম বন্ধুলৈ...\nPosted by মাধুৰীমা at 02:02


বন্ধ হ'ল পল্টনবজাৰৰ হোটেল 'মা কালী'! - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nবন্ধ হ’ল পল্টনবজাৰৰ হোটেল ‘মা কালী’!\nডিজিটেল সংবাদ, গুৱাহাটীঃ গুৱাহাটী মহানগৰীৰ ব্যস্ততাপূৰ্ণ পল্টনবজাৰৰ “মা কালী” নামৰ হোটেলখনত প্ৰশাসনে ৭ দিনৰ বাবে ওলমালে তলা। চাৰি দশকৰ গৰিমাত ক’লা দাগ লাগিল ‘মা কালী’ত।\nউল্লেখ্য যে, ভিন্ন জুতিৰ খাদ্যৰ লগতে বিভিন্ন প্ৰজাতিৰ মাছ উপলব্ধ এই ‘মা কালী’ নামৰ প্ৰতিষ্ঠানখনত খাদ্য সুৰক্ষা বিভাগে ৭ আগষ্টত অভিযান চলাই অস্বাস্থ্যকৰ পৰিবেশেৰে পাকঘৰ প্ৰত্যক্ষ কৰিছিল। তাৰ পিছতে শুকুৰবাৰে তলা ওলমাই দিয়া হয় বুলি খাদ্য সুৰক্ষা বিভাগৰ বিষয়া চম্পক পাঠকে সংবাদ মাধ্যমৰ আগত জনায়।\nইফালে গ্ৰাহকক অপৰিস্কাৰ খোৱাপানী যোগান ধৰাৰ অভিযোগ হোটেল কৰ্তৃপক্ষৰ বিৰুদ্ধে। এই সকলোবোৰ দেখি হোটেলখনৰ গৰাকী দিলীপ পোদ্দাৰলৈ খাদ্য সুৰক্ষা বিভাগে বৃহস্পতিবাৰে এক জাননী জাৰী কৰি হোটেলখন বন্ধ ৰখাৰ নিৰ্দেশ দিয়ে।\nটংলাত নিৰীহ যুৱকক আৰক্ষীৰ নিৰ্যাতন! ১৫ আগষ্টৰ ভিতৰত অনুপ ৰাভাক মুক্তি নিদিলে ওদালগুৰি জিলা বন্ধৰ হুংকাৰ আৰছুৰ\nকোকৰাঝাৰত আমছুৰ দুঘন্টীয়া অৱস্থান ধৰ্মঘট, প্ৰতীক হাজেলা গ’ বেক ধ্বনিৰে উত্তাল প্ৰতিবাদ


নাৰীবাদ - অসমীয়া ৱিকিপিডিয়া\nজাতীয় মহিলা শ্ৰমিক ট্ৰেড ইউনিয়ন কেন্দ্ৰত আয়োজিত আন্তৰ্জাতিক নাৰী দিৱস সমাৱেশ, ৮ মাৰ্চ ২০০৫ ঢাকা।\nনাৰীবাদ (ইংৰাজী: feminism) বিংশ শতাব্দীত উদ্ভূত এটি দৰ্শন যি সভ্যতাৰ মানুহ হিচাপে পুৰুষৰ তুলনাত সকলো ক্ষেত্ৰতে নাৰীৰ সমতা আৰু স্বাধীনতাত বিশ্বাস কৰে। নাৰীবাদ সমাজত নাৰীৰ সমতা অৰ্জন, বিশেষকৈ পুৰুষৰ সমান অধিকাৰ আদায়ৰ যৌক্তিকতাৰ ওপৰত গুৰুত্ব আৰোপ কৰে। নাৰীবাদে দাবী কৰে: নাৰী পুৰুষৰ সমান সক্ষমেই নহয় সামাজিক অৱদানৰ ক্ষেত্ৰতো পুৰুষতকৈ কম নহয়। নাৰীবাদ লিংগ অধ্যয়নৰ এক গুৰুত্বপূৰ্ণ বিষয়। নাৰীবাদ হৈছে পুৰুষৰ সমানে ৰাজনৈতিক, আইন, অৰ্থনৈতিক আৰু অন্যান্য অধিকাৰসমূহৰ ক্ষেত্ৰত সফলতা অৰ্জনৰ জৰিয়তে মহিলাৰ স্থান/মৰ্যাদা অগ্ৰগামী কৰাৰ এক তত্ত্ব বা আন্দোলন।\nবেলহুক'চ ৰ মতে নাৰীবাদ হৈছে যৌন শোষণ আৰু যৌন পীড়ন অৱসান ঘটোৱাৰ এক আন্দোলন।\n1.1 প্ৰথম ঢৌ\n1.2 দ্বিতীয় ঢৌ\n1.3 তৃতীয় ঢৌ\n3 মিলৰ ভূমিকা\n১৯১২ খ্ৰিঃ ৬ই মে নিউয়ৰ্ক মহানগৰৰ ৰাস্তাত নাৰীৰ ভোটাধিকাৰৰ দাবীত হোৱা পদযাত্ৰা\nইৰিচ কৰ্মী ফ্ৰেনচেচ পাৱাৰ ক'বলে ১৮৮৪ চনত 'নাৰীবাদ' শব্দৰ পোন প্ৰথমে ব্যৱহাৰ কৰিছিল। সেয়ে হ'লেও ১৮৩৭ খ্ৰীঃ ফৰাচী দাৰ্শনিক তথা ইউটোপীয় সমাজবাদী চাৰ্লস ফুৰিয়ে প্ৰথম 'নাৰীবাদ' শব্দটিৰ আনুষ্ঠানিক ব্যৱহাৰ কৰিছিলে বুলি ধাৰণা কৰা হয়। তেওঁ নাৰীবাদক পানীৰ সোঁতৰ উপমাৰ সৈতে তুলনা কৰিছিল। ১৮৭১ চনত ফ্ৰান্সৰ এক চিকিৎসামূলক বৰ্ণনাত নাৰীবাদী শব্দৰ উল্লেখ পোৱা যায়। এই বৰ্ণনা অনুসৰি, নাৰীবাদে যৌন অংগসমূহৰ বিকাশৰ বিৰতিৰ আৰু স্ত্ৰীসুলভ শৰীৰৰ বিশিষ্ট পুৰুষক সূচায়। আন এজন ফৰাচী লেখক আলেকজেণ্ডাৰ ডুমানচে মহিলাসকলক বৰ্ণনা কৰিবলৈনাৰীবাদী' শব্দৰ ব্যৱহাৰ কৰিছিল। ১৯৯৫ চনত ফ্ৰেইচে সুস্পষ্ট কৰি দিছিল যে চিকিৎসাবিজ্ঞানৰ ভাষাত, নাৰীবাদে পুৰুষৰ স্ত্ৰীসুলভতাক সূচায় আৰু ৰাজনৈতিক ভাষাত, এই নাৰীবাদ হৈছে মহিলাৰ পুৰুষত্বৰ প্ৰতীক। এইদৰে ১৯ শতিকাত এই ধৰণৰ লিঙ্গ সন্দেহে ত্ৰাসৰ সৃষ্টি কৰিছিল। এই শব্দৰ উদ্ভাৱনৰ পূৰ্বেই নাৰীবাদ চিন্তণ আৰু কাৰ্যৰ সূচনা হৈছিল। ১৮৪৮ চনৰ চেনেকা ফলচ্ কনভেনচন (Seneca Falls Convention) ৰ লগতে অবিভক্ত ৰাজ্যসমূহত মহিলা অধিকাৰ আন্দোলনৰ সূত্ৰপাত হৈছিল। আমেৰিকাৰ স্বাধীনতা ঘোষণাত (American Declaration of Independence) মহিলাৰ বাবে স্বাধীনতা আৰু সমতা দাবীৰ উত্থাপন কৰে। ব্ৰিটেইনটো, ১৮৪০ চনৰ পিছৰপৰা মহিলাৰ অসমতামূলক স্থিতি সমূহৰ বিৰুদ্ধে বহুতো ৰাজনৈতিক আন্দোলনৰ সৃষ্টি হৈছিল। ইয়াৰ উপৰিও এই আন্দোলন বা ঘোষণাসমূহৰ পূৰ্বেও, ফৰাচী আন্দোলনে মহিলাসকলক তেওঁলোকৰ অধিকাৰ প্ৰদানৰ ক্ষেত্ৰত কৰা প্ৰতিশ্ৰুতিসমূহ আহৰণৰ বাবে ১৭৯২ চনতে অলিম্পে ড॰ গোগ আৰু থেৰইগ'ডে মেৰীকৰ্টে বহু প্ৰচেষ্টা কৰে।\nপ্ৰথম ঢৌ[সম্পাদনা কৰক]\n১৯ শতিকা আৰু ২০ শতিকাৰ প্ৰাৰম্ভিক পৰ্যায়ক নাৰীবাদৰ প্ৰথম ঢৌ বুলি কোৱা হয়। এই সময়ৰ অন্যতম ব্যক্তি এলিজাবেথ কেনভী ষ্টেণ্টন আৰু মাটিলদাহ গেগে মহিলাৰ অধিকাৰ সমূহৰ ৰক্ষণাবেক্ষণৰ বাবে বিবাহ বিচ্ছেদ নীতিৰ সমৰ্থন কৰিছিল। এই নীতিৰ বলবত্ৰ সমৰ্থনত তেওঁলোকে ইৰোকিইচ নীতিৰ উল্লেখ কৰিছিল যাৰ তাৎপৰ্য আছিল যে- নিৰ্বাসনৰ শাস্তি স্বৰূপে পুৰুষে তেওঁৰ পৰিয়ালক জৰিমণা প্ৰদান কৰা। মহিলাৰ আন্দোলনৰ প্ৰৱৰ্তকসকলে আমেৰিকাৰ স্থানীয় লোকসকলৰ পৰা পোৱা কিছুমান শুংসূত্ৰ যেনে- ইৰোকিউৰে শিক্ষা ব্যৱস্থা, যাৰ জৰিয়েতে মহিলাসকলে চৰকাৰৰ প্ৰতিনিধি হিচাপে এজন উপযুক্ত পুৰুষ নিৰ্বাচনৰ সুবিধা লাভ কৰে।\nদ্বিতীয় ঢৌ[সম্পাদনা কৰক]\nদ্বিতীয় ঢৌত যুদ্ধবিৰতি আৰু অসামৰিক আন্দোলনৰ লগতে মহিলাসকলক সাঙুৰি পৃথিৱীৰ প্ৰান্তীয় দলসমূহৰ আত্ম-সজাগতাক সাঙুৰি লোৱা হয়। এই দ্বিতীয়টৌয়েই উন্নয়নশীল দেশৰ মহিলাসকলৰ দ্বাৰা 'ভগ্নীবোধ' আৰু মহিলাৰ সংহতিৰ বাবে কৰা সংঘৰ্ষৰ সাক্ষী। এই টৌৰ কিছুমান উল্লেখনীয় প্ৰমাণ— ১৯৬৪ চনৰ অসামৰিক অধিকাৰ আইনৰ (Civil Right Act 1964) সপ্তম ভাগৰ শীৰ্ষক ৰচনাংশ, মহিলাৰ জাতীয় সংগঠনৰ গঠন, ১৯৭২ চনৰ শৈক্ষিক সংশোধনৰ নৱম শীৰ্ষক ৰচনাংশ (Education Amendment 1972)।\nতৃতীয় ঢৌ[সম্পাদনা কৰক]\n১৯৯০ চনৰ পৰা বৰ্তমানলৈকে এই ঢৌ বাহাল আছে। তৃতীয় ঢৌৱে লিংগৰ ক্ষেত্ৰত থকা বাধাৰ সীমাবদ্ধতাক নোহোৱা কৰে। নাৰীবাদীসকলৰ মাজত ৰাজনৈতিক চিনাক্তকৰণৰ ক্ষেত্ৰত তৃতীয় ঢৌত সংঘাত আৰু মতভেদৰ সৃষ্টি হয়।\nউদাৰমূলক নাৰীবাদ হৈছে নাৰীবাদৰ এক প্ৰধান প্ৰকাৰ বা আৰ্হি। নাৰীবাদ বিকাশৰ প্ৰথম ঢৌৰ অংশ হিচাপে এই প্ৰকাৰ নাৰীবাদৰ সৃষ্টি হৈছিল। নাৰীবাদৰ ই এক পৰম্পৰাগত ধাৰণা। নাৰীবাদৰ ক্ষেত্ৰত থকা অবৈজ্ঞানিক ধাৰণা সমূহ ই অস্বীকাৰ কৰে। এই প্ৰকাৰ নাৰীবাদে বিশ্বাস কৰে যে, নাৰীক পুৰুষতকৈ দুৰ্বল বুলি ভৱা সমাজৰ ধাৰণাটো মিছা। নাৰীক, পুৰুষৰ সমানে সম অধিকাৰ প্ৰদান কৰা দিশটোৰ ই সমৰ্থন কৰে। উদাৰমূলক নাৰাবাদে, উদাৰ মূলক বা সংস্কাৰমুক্ত ৰাজ্যৰ পৰিসীমাৰ ভিতৰত সম অধিকাৰৰ বাবে অভিযান চলোৱা সকলোকে অন্তৰ্ভুক্ত কৰি লয়। উদাৰমূলক নাৰীবাদীসকলৰ মতে, ৰাজ্যসমূহে মহিলাক অন্যান্য সুবিধাৰ লগতে সম নাগৰিকত্ব প্ৰদানৰ বাবে পৰামৰ্শ প্ৰদান কৰিব লাগে। আধুনিক উদাৰমূলক নাৰীবাদীসকলৰ মতে, পিতৃতান্ত্ৰিক সমাজে লিঙ্গ আৰু যৌনতাৰ ধাৰণাক একত্ৰিত কৰি, মহিলাসকলৰ বাবে মহিলাসুলভ স্বভাৱ বিশিষ্ট কাৰ্যহে প্ৰদান কৰে। উদাৰমূলক নাৰীবাদীসকলে বিশ্বাস কৰে যে,লিঙ্গ অন্ধবিশ্বাসৰ মূল ভেটি হৈছে মানুহৰ অজ্ঞতা আৰু শিক্ষা হৈছে একমাত্ৰ অস্ত্ৰ যাৰ জৰিয়তে অজ্ঞতাৰ ভেটিত গঢ় লৈ উঠা বৈষমতাক ৰোধ কৰিব পাৰি।\nনাৰীবাদৰ আন এক প্ৰকাৰ আৰ্হি হৈছে মাৰ্ক্সবাদী নাৰীবাদ। এই প্ৰকাৰ নাৰীবাদে সামাজিক ন্যায় আৰু আৰ্থ-সামাজিক পাৰ্থক্যৰ ধাৰণাটোক একত্ৰিত কৰে। বহু শতিকা ধৰি মহিলাসকলক পুৰুষৰ সম্পত্তি হিচাপে গণ্য কৰা হৈছিল, লগতে বস্তুগত ধাৰণাৰ পৰিপ্ৰেক্ষিতত মহিলাসকলক পুঁজিবাদী যন্ত্ৰ প্ৰধান অস্ত্ৰ আখ্যা দিয়া হৈছিল। মাৰ্ক্সবাদী নাৰীবাদীসকলৰ মতে, লিঙ্গৰ পথসমূহ পুঁজিবাদী সমাজৰ ধ্বংসৰদ্বাৰা পৰিচালিত হয় কিয়নো পুঁজিবাদৰ শ্ৰেণী সম্পৰ্কসমূহে হৈছে মহিলাৰ পীড়ন আৰু শোষণৰ প্ৰধান কাৰক। মাৰ্ক্সবাদী নাৰীবাদীসকলে কৰ্মক্ষেত্ৰত মহিলাৰ ক্ষেত্ৰত সৃষ্টি হোৱা বিভিন্ন সমস্যা যেনে— অ-সম বেতন, পৰিয়াল বা বন্ধুসুলভ নীতিৰ অভাৱ ইত্যাদি ৰোধত বিশেষ গুৰুত্ব প্ৰদান কৰে। তেওঁলোকে বিশ্বাস কৰে যে, অৰ্থনৈতিক আৰু সাংস্কৃতিক পীড়ন ৰোধহে মহিলাসকলৰ বাবে প্ৰকৃত স্বীধানতা প্ৰদান কৰিব পাৰে। এইদৰে মাস্কবাদী নাৰীবাদীসকলে পুঁজিবাদ ব্যৱস্থাৰ উৎপাদন আৰু শ্ৰমৰ বিভাজনৰ পৰিপ্ৰেক্ষিতত লিঙ্গ অসমতা আৰু নাৰী পীড়নক একত্ৰিত কৰে। সেয়েহে, লিঙ্গ অসমতা ৰোধৰ বাবে এই প্ৰকাৰ নাৰীবাদে পুঁজিবাদী সমাজৰ ধ্বংসৰ সমৰ্থন কৰে।\nএইপ্ৰকাৰ নাৰীবাদে সামাজিক ন্যায়ৰ লগত অৰ্থ সামাজিক পাৰ্থক্যক একত্ৰিত কৰে। এই প্ৰকাৰ নাৰীবাদক দ্বৈত পদ্ধতিৰ তত্ত্ব আখ্যা দিয়া হয়। এই প্ৰকাৰ নাৰীবাদে মহিলাৰ ক্ষেত্ৰত অৰ্থনৈতিক আৰু সাংস্কৃতিক পীড়ন ৰোধৰ বাবে নাৰী-পুৰুষৰ সমূহীয়া কাৰ্যক সমৰ্থন কৰে। এই প্ৰকাৰ নাৰীবাদৰ মতে পুৰুষৰ তুলনাত মহিলাৰ নিম্ন মৰ্যাদাৰ কাৰণ হৈছে মহিলাসকল আৰ্থিকভাৱে পুৰুষৰ ওপৰত নিৰ্ভৰশীল। যাৰ ফলত কৰ্মস্থলীত পুৰুষকৰ্মীসকলে নিম্ন বেতন প্ৰদানেৰে আৰু পৰিয়ালৰ মূল্যহীন মহিলাক শোষণৰ সুবিধা ভোগ কৰে। সেয়েহে সমাজবাদী নাৰীবাদীসকলে অৰ্থনৈতিক আৰু সামাজিক ক্ষেত্ৰত মহিলাৰ মৰ্যাদা উন্নীতকৰণৰ সমৰ্থন কৰে। উদাৰবাদ আৰু মাস্কবাদৰ দৰে সমাজবাদী নাৰীবাদ প্ৰথম টৌৰ সৃষ্টিৰ ফল।\nসংস্কাৰকামী বা সংস্কাৰধৰ্মী নাৰীবাদ\nনাৰীবাদৰ ই এক প্ৰধান প্ৰকাৰ হৈছে মৌলবাদী নাৰীবাদ। নাৰীবাদ বিকাশৰ দ্বিতীয় টৌৰ ফলতে এই প্ৰকাৰ নাৰীবাদৰ সৃষ্টি হৈছিল। মৌলবাদী নাৰীবাদসকলৰ মতে সকলো সমাজত মহিলাৰ স্থান আৰু অনুভূতিসমূহ হৃদয়ঙ্গম কৰাৰ প্ৰধান ধাৰণাসমূহ হৈছে- ‘পিতৃতন্ত্ৰ’ আৰু ‘যৌনশ্ৰেণী’।\nমিলৰ ভূমিকা[সম্পাদনা কৰক]\nবিখ্যাত ব্ৰিটিছ দাৰ্শনিক, ৰাজনৈতিক অৰ্থনীতিবিদ জন ষ্টুয়াৰ্ট মিলএ দেখিবলৈ পালে যে, নাৰিসংক্ৰান্ত বিষয়াৱলী অত্যন্ত গুৰুত্বপূৰ্ণ। সেয়ে তেওঁ নাৰীসকলৰ অধিকাৰ আদায়ৰ লক্ষ্যে লিখিবলৈ আৰম্ভ কৰে। এনেকৈয়ে তেওঁ প্ৰাৰম্ভিক নাৰীবাদী হিচাবে বিবেচিত হয়। ১৮৬১ চনত লিখিত আৰু ১৮৬৯ চনত প্ৰকাশিত The Subjection of women শীৰ্ষক নিবন্ধত নাৰীসকলক বৈধভাবে বশীভূতকৰণ বিষয়টিক ভুল প্ৰমাণিত কৰাৰ চেষ্টা কৰে।\n↑ Harding, James Martin; Rosenthal, Cindy (2006). Restaging the Sixties: Radical Theaters and Their Legacies. University of Michigan Press. পৃষ্ঠা. 386–. ISBN 0-472-06954-3. https://books.google.com/books?id=2uPi3hBgQAkC&pg=PA386.\n↑ No Turn Back : The History of Feminism and the Future of Women. Ballantine Books. 2003. পৃষ্ঠা. 464. ISBN 0-345-45053-1.\nনাৰীৰ আইনী অধিকাৰৰ সময়ৰেখা (মতাধিকাৰৰ বাহিৰে)\nমুছলমান সংখ্যাগৰিষ্ঠ দেশসমূহ\nএইচ চি আই\nনাৰীবাদ আৰু সমতা\nনাৰীবাদ আৰু সংবাদ মাধ্যম\nসমাজত নাৰীবাদী প্ৰভাৱ\nদ্বিতীয় প্ৰজন্মৰ লিংগ পক্ষপাতিত্ব\nট্ৰান্সজেণ্ডাৰ আৰু ট্ৰান্সছেক্সুৱেল\nবিডিএছএমৰ ওপৰত মতামত\nপৰ্ণ'গ্ৰাফীৰ ওপৰত মতামত\nপতিতাবৃত্তিৰ ওপৰত মতামত\nমহিলাৰ বিৰুদ্ধে যুদ্ধ\nপোষ্ট-ষ্ট্ৰাক্সেৰালিষ্ট আলোচনাৰ বিশ্লেষণ\nসংশোধনবাদী পৌৰাণিক কাহিনী\nট্ৰিনিডেড আৰু ট'বাগো\nছাফ্ৰেজিষ্ট আৰু ছাফ্ৰেগীট\nমহিলা অধিকাৰ কৰ্মী\nনাৰী অধ্যয়ন আলোচনী\n"https://as.wikipedia.org/w/index.php?title=নাৰীবাদ&oldid=315402"ৰ পৰা অনা হৈছে\nএই পৃষ্ঠাখন ২৬ ফেব্ৰুৱাৰী, ২০২২ তাৰিখে ১১:১২ বজাত অন্তিম সংশোধন কৰা হৈছিল।


বিশিষ্ট নাট্যকৰ্মী দুলাল ৰয়ৰ মনৰ কথা - সাহিত্য ডট অৰ্গ\nসাক্ষাত্‍গ্ৰহণ – নয়নমণি হালৈ (সহযোগী – অংকুৰ দাস)\n(আৰম্ভণিতেই একাষাৰ : সময় দি থোৱা অনুসৰি মই আৰু দাদা অংকুৰ দাস, দুয়ো গৈ বেলতলাত থকা দুলাল ৰয় ডাঙৰীয়াৰ চোতালত উপস্থিত হ’লো। কথা-বতৰাৰ আগতে মই ‘সাহিত্য ডট অৰ্গ’ৰ বিষয়ে তেখেতক থুলমূলকৈ বুজাই ক’লো। তাৰপিছত যেতিয়া এইবাৰৰ সংখ্যাটো ‘ভ্ৰাম্যমান থিয়েটাৰ’ বিশেষ সংখ্যা হিচাপে সজোৱা হ’ব আৰু তেখেতৰ লগতো সেই সম্পৰ্কেই কথা পাতিম বুলি ক’লো, তেখেত হতাশ হ’ল। যিহেতু তেখেত এমেছাৰ নাটকৰ লগত জড়িত আৰু জীৱনত কেতিয়াও ভ্ৰাম্যমান নাট্যদলৰ লগত জড়িত হৈ পোৱা নাই, গতিকে ভ্ৰাম্যমান নাটক সম্পৰ্কে কোনো মন্তব্য নাৰাখো বুলিয়ে ক’লে। কিন্তু নাটকৰ উত্তৰণৰ স্বাৰ্থত, সুস্থ চিন্তাৰ নাটক প্ৰদৰ্শনৰ বাট মুকলি কৰাৰ স্বাৰ্থত আমি কথা পাতিম বুলি কৈ তেখেতক মান্তি কৰালোঁ। ভ্ৰাম্যমানৰ নাটকৰ বৰ্তমানৰ ৰূপক লৈ তেখেত সন্তুষ্ট নহয়। আমি প্ৰায় এঘন্টা সময় নাটক আৰু আনুসংগিক বিভিন্ন কথা পাতিলোঁ। সকলোবোৰ কথা ইয়াত উল্লেখ কৰাটো সম্ভৱ নহয়। এই কথোপকথন তাৰ সম্পাদিত ৰূপ।)\nসাহিত্য ডট অৰ্গ: অসমত অপেছাদাৰী নাটকক গতিশীল কৰি তোলাৰ ক্ষেত্ৰত আপোনাৰ যথেষ্ট অৰিহণা আছে। সাম্প্ৰতিক সময়ৰ ভ্ৰাম্যমানৰ নাটকক লৈ আপুনি সুখী নে?\nদুলাল ৰয়: সুখী নহয়। নাটকৰ নামত চলি থকা বৈদ্যুতিক কামবোৰ, কাৰিকৰী চমক, প্ৰযুক্তিৰ বহুল ব্যৱহাৰে ‘প্ৰকৃত নাটক’ৰ বিশাল ক্ষতি সাধন কৰিছে। ভ্ৰাম্যমান থিয়েটাৰবোৰে ‘বেড প্ৰিন্সিপল’ এটা ষ্টাৰ্ট কৰিছে।‘ষ্টাৰ আৰ্টিষ্ট’, ‘ৰেকৰ্ডিং মিউজিক’ এইবোৰে নাটকৰ ক্ষতি কৰিছে। তেওলোকে থিয়েটাৰৰ একো উন্নতি কৰা নাই। তেওলোকে এটা ইণ্ডাষ্ট্ৰি খুলিছে। বোম্বেত চিনেমাৰ যি ইণ্ডাষ্ট্ৰি ইয়াতো সেই একেই ইণ্ডাষ্ট্ৰি। মই সঁচা কথা কোৱা মানুহ। তেওলোকে নাটক প্ৰদৰ্শন কৰা নাই, কোনোবাই নাটকৰ নামত বহুৱালী আৰু কোনোবাই ‘চাৰ্কাচ’হে পাতিছে। ইয়াৰ মাজত যদি কৰবাত ভাল নাটক মঞ্চস্থ হৈছে তেন্তে মই নাজানো।\nসাহিত্য ডট অৰ্গ:নাটক সাহিত্যৰে এটা অংগ। বৰ্তমান সময়ত ৪০ টাতকৈও বেছি দলে নাটক মঞ্চস্থ কৰি আছে। গড়ে ৩খনকৈ ধৰিলেও বছৰত ১২০ খন নাটক? ইয়াৰ মাজত সাহিত্য সৃষ্টি হয়নে?\nদুলাল ৰয়: এজন মানুহে বছৰত খুব কষ্ট কৰিলেও দহখন নাটক লিখিব নোৱাৰে। আৰু যদি লিখে তেন্তে সেয়া নাটকো হব নোৱাৰে, সাহিত্যও হব নোৱাৰে। ভাল নাটক লিখিবলৈ হলে নাট্যকাৰগৰাকীৰ অধ্যয়নৰ পৰিধি বিশাল হব লাগিব। শংকৰদেৱে এবাৰ দুবাৰ নহয়, তিনিবাৰ ভাৰতৰ বিভিন্ন ঠাই ভ্ৰমণ কৰিছিল। তেওঁ পৃথিৱীখন দেখিছিল। এবাৰ দেখাতে সন্তুষ্ট নহল, তিনিবাৰ ভ্ৰমণ কৰিলে। তেওঁ এটা মৌ মাখিৰ দৰে ঘুৰি ফুৰি দেখিছিল, বুজিছিল, ৰস আহৰণ কৰিছিল। গতিকে নামঘৰ সৃষ্টি কৰাৰ পৰা, নাটক লিখাৰ পৰা, ঢোলত চাপৰ দিয়াৰ পৰা, সাহিত্য সৃষ্টি কৰালৈ সকলো সম্ভৱ হৈছিল। অসমতে সোমাই থকা হ’লে হয়তো তেওঁ এইবোৰ কৰিব নোৱাৰিলেহেতেন। কিন্তু বৰ্তমানৰ নাট্যকাৰৰ মাজত শ্ৰম বা অধ্যয়ন চকুত নপৰে।\nসাহিত্য ডট অৰ্গ: সাম্প্ৰতিক সময়ৰ ভ্ৰাম্যমানৰ নাটকত বহুল ভাৱে ব্যৱহাৰ হোৱা এটা বিষয় হৈছে ‘কাৰিকৰী চমক’। ভ্ৰাম্যমানত ‘টাইটানিক’ মঞ্চস্থ হোৱাৰ পিছত ইয়াৰ ব্যৱহাৰ অধিক দেখা পোৱা গৈছে। টেকন’লজীৰ বহুল ব্যৱহাৰ আৰু প্ৰযুক্তিৰ চমকে নাটকৰ উন্নতি কৰা বুলি আপুনি ভাবেনে?\nদুলাল ৰয়: ‘টাইটানিক’ৰ পৰাই আৰম্ভ হ’ল নে কেতিয়াৰ পৰা আৰম্ভ হ’ল মই নাজানো।কিন্তু হোৱাই টাইটানিক? টাইটানিক ৱাজ এ প্লে? এতিয়া প্লে মানে কি মানুহক বুজাই ক’ব লাগিব নেকি! হোৱাট ইজ এ ডেফিনেচন অৱ এ প্লে? ক্লাচিকেল প্লে, মডাৰ্ণ প্লে, ট্ৰেডিচনেল প্লে, ফক প্লে, মই ইয়াৰ ডেফিনেচন দিব লাগিব নেকি! টাইটানিক এখন চিনেমা। মঞ্চত কেতিয়াও চিনেমা প্ৰদৰ্শন হব নোৱাৰে। নাটকত ‘গিমিক’ মই সমৰ্থন নকৰো। থিয়েটাৰ যদি ‘মেজিক’ হয়, থিয়েটাৰ যদি ‘গিমিক’ হয়, তেন্তে সেয়া থিয়েটাৰ নহয়। সেইবোৰ মেজিক, নাটক নহয়। তাক থিয়েটাৰ বুলি ভবা সকলে পি চি সৰকাৰৰ তাত যাওক। আৰু এটা কথা, এইবোৰ কথা মই কিয় কব লাগে? অসমীয়া মানুহ অন্ধ নেকি? অসমীয়া মানুহৰ ৰুচিবোধ নাই নেকি?\nসাহিত্য ডট অৰ্গ: কিন্তু চাৰ, যোৱাবছৰ লক্ষ্মীনাথ বেজবৰুৱাৰ ‘মুক্তি’ নাটকখন মঞ্চস্থ কৰা হৈছিল। তাৰ আগত ‘বিষ্ণুপ্ৰসাদ’ মঞ্চস্থ হৈছিল। এইবছৰো এটা নাট্যদলে ‘মিৰি জিয়ৰী’ মঞ্চস্থ কৰিবলৈ আগবাঢ়িছে। মননশীল নাটক ভ্ৰাম্যমানৰ মঞ্চতো মঞ্চস্থ হৈছে। কিন্তু দেখা গৈছে তাত মানুহৰ ভিৰ নাই। মানুহে তেনে নাটক আদৰি লোৱা নাই।\nদুলাল ৰয়:দৰ্শক, প্ৰযোজক দুয়োপক্ষৰে কৰণীয় আছে। প্ৰযোজকসকলে কোটি কোটি টকাৰ ব্যৱসায় কৰে। তেওলোকে গুৱাহাটীত কলিকতাৰ ‘বিশ্বৰূপা’ৰ দৰে কিয় এটা ‘হল’ (প্ৰেক্ষাগৃহ) বনাব নোৱাৰে! ভাল নাটক দেখুৱাবলৈ তেওলোকে এনে ব্যৱস্থা নিশ্চয় কৰিব পাৰে। পাচজন বা ছয়জন ‘প্ৰডিউছাৰ’ লগ-লাগি এনে ‘হল’ বনাব পাৰে। তেওলোকে সেয়া নকৰে। দৰ্শকৰো ৰুচিবোধ কম। এতিয়া নহয়, আগৰ পৰাই। যিটো জাতিয়ে শ্ৰীৰামপুৰৰ গেটখনকে পাৰ হৈ পোৱা নাই, সেইটো জাতিৰ আৰু ৰুচিবোধ বুলি কিবা আছে বুলি মই নাভাবো। কথা হ’ল ভাল কামৰ চৰ্চা অহৰহ হব লাগিব, বেছিকৈ হব লাগিব। কিন্তু বৰ্তমান সময়ত এনে চৰ্চা হোৱাৰ পৰিৱেশ দেখা নাই।\nসাহিত্য ডট অৰ্গ: তাৰমানে আমি হতাশ হৈয়ে থাকিব লাগিব নেকি?\nদুলাল ৰয়: নিশ্চয় লাগিব। তাৰ বাহিৰে আৰু উপায় কি? অন্যথা আন্দোলন কৰিব লাগিব। আজিকালি দেখোন সকলোতে আন্দোলন।‘ভাল নাটক দেখুৱাওঁক’ বুলিও আন্দোলন কৰিলে হ’ল।আপোনালোকে (দৰ্শকে) আন্দোলন নকৰে কিয়?\nসাহিত্য ডট অৰ্গ: আপুনি এইক্ষেত্ৰত কি কৰিছে?\nদুলাল ৰয়:মই দুয়োফালে কটা যোৱা দা হৈ থাকিব নোখোজো। মোৰ দৃষ্টি এটাই। মই যিমানখিনি পাৰো এমেছাৰ থিয়েটাৰৰ বাবে কাম কৰিছোঁ, কৰি যাম। নোৱাৰা কাম এটাতো কৰিব যাব নোৱাৰো।\nসাহিত্য ডট অৰ্গ: কিন্তু এমেছাৰ নাটক অধিক সংখ্যক দৰ্শকৰ মাজলৈ যোৱাৰ উপায় কি? দেখা গৈছে এনে নাটক ডাঙৰ চহৰ বা মফচলীয় চহৰখিনিতে আবদ্ধ হৈ আছে।\nদুলাল ৰয়:এমেছাৰ নাটক কেতিয়াও গাঁৱে গাঁৱে, দুৱাৰে দুৱাৰে কৰা বস্তু নহয়। এনে ইতিহাস কোনোবাই দেখুৱাব পাৰিবনে, যে আয়াৰলেণ্ডত কোনোবাই এইটো কৰিছে বা পোলেণ্ডত এইটো কৰিছে? শ্বেক্সপীয়েৰে ‘ৰেগুলাৰ’ থিয়েটাৰ কৰা সুবিধাটো যদি নাপালেহেতেন, বিশ্বত তেওঁৰ নাটকৰ যি চাহিদা বা সমাদৰ, সেয়া লাভ কৰিব নোৱাৰিলেহেতেন। তেও গাঁৱে-ভূঞে নাটক লৈ যোৱা নাছিল। আমাৰ ইয়াত গাঁৱে-ভূঞে গ’লেহে থিয়েটাৰ হ’ব। গাঁৱে-ভূঞে যি দিব লাগে সেয়াতো পাঁচশ বছৰ আগতে শংকৰগুৰুৱে দি থৈ গৈছে। তাত নামঘৰ দিছে, ভাওনা দিছে, নামঘোষা দিছে, কীৰ্তনঘোষা দিছে। ইমানবোৰ সত্ৰ দিছে। তাত তেওঁলোকে যি ‘এন্টাৰটেইনমেন্ট’ পাইছিল, সেই ‘এন্টাৰটেইনমেন্ট’ কোন থিয়েটাৰে দিব হে? বিছনা চাদৰ এখন টানি নাটক কৰি যিটো ফলাফল হব, সেয়াতো শুদ্ধ এমেচাৰ হব নোৱাৰে।\nসাহিত্য ডট অৰ্গ: ভ্ৰাম্যমান থিয়েটাৰৰ জগতখনত এতিয়া ‘ধনী প্ৰযোজক’ৰ আগ্ৰাসন দেখা যায়। প্ৰায় এবছৰ আগৰ পৰাই তেওঁলোকে বিভিন্ন মাধ্যমত নাটকৰ বিজ্ঞাপন আৰম্ভ কৰে। টিভিত ট্ৰেইলাৰ দেখুওৱা, গানৰ ভিডিঅ আগতিয়াকৈ মুকলি কৰা.. এইবোৰৰ বাবে তেওলোকে অপৰ্যাপ্ত ধন খৰচ কৰে। কিন্তু যিসকল প্ৰযোজকে এনেদৰে ধন খৰচ কৰিব নোৱাৰে অথচ ‘গুণগত দিশত উন্নত নাটক’ দেখুৱাম বুলি ভাবে, ইয়ে তেওঁলোকৰ অসুবিধা কৰা নাই জানো? এই ক্ষেত্ৰত কিবা নীতি-নিৰ্দেষনা থাকিব লাগে নেকি?\nদুলাল ৰয়: থাকিব লাগে। কিন্তু মেকুৰীৰ ডিঙিত টিলিঙা আঁৰি দিয়া কামটো কোনে কৰিব? মই জনাত তামোল পাণ, কণীৰ দৰে নাটকতো এতিয়া ছিণ্ডিকেট আৰম্ভ হৈছে। ভ্ৰাম্যমানৰ ক্ষেত্ৰত ইমান সহজ বুলি ভাবিছে নে? কবলৈ গলে আপোনাৰ কোন মূহুৰ্তত কি হয় ঠিক নাই। ভ্ৰাম্যমানক লৈ বুকু ফিন্দোৱা কামটো মই নকৰো। মোক ভগবানে কৈছে, বাপা তই তালৈ নাযাবি, ইয়াতে কিবা কৰিব পাৰ কৰ, নোৱাৰিলে নাই, কিন্তু তই ভ্ৰাম্যমানলৈ নাযাবি। আজি ভ্ৰাম্যমানত অভিনয় কৰি থকা বহুকেইজন ‘ষ্টাৰ’ক মই আঙুলিত ধৰি অভিনয় শিকাইছিলোঁ। তেওঁলোকে উন্নতি কৰিছে সেয়াই সুখৰ কথা। কিন্তু তেওঁলোকৰ কোনোবাজনে নাটকৰ নামত বহুৱালি কৰিলে মোৰ ভাল নালাগে।\nসাহিত্য ডট অৰ্গ: হয়তো পেছাৰ খাতিৰত, অৰ্থৰ খাতিৰত কেতিয়াবা মনে নিবিচৰা চৰিত্ৰতো অভিনয় কৰিবলগীয়া হয়।\nদুলাল ৰয়: কিন্তু তাৰে বহুকেইজনৰ অৰ্থ উপাৰ্জনৰ পথ আছে নহয়। বহুকেইজনে চৰকাৰী চাকৰিও কৰে।\nসাহিত্য ডট অৰ্গ: কিন্তু যাৰ চৰকাৰী চাকৰি নাই, অভিনয়েই একমাত্ৰ পেছা, তেওঁলোকৰ ক্ষেত্ৰত?\nদুলাল ৰয়: তেও খাদ্য অখাদ্য বিচাৰ নকৰে। যি আগত পৰে তাকে খাব।\nসাহিত্য ডট অৰ্গ: নাটক ভাল পোৱা মানুহ এতিয়াও আছে। আশা কৰিব পাৰোনে যে ভ্ৰাম্যমানৰ নাটকৰ ক্ষেত্ৰ খনলৈও পৰিবৰ্তন আহিব?\nদুলাল ৰয়: বৰ্তমান যি চলি আছে, তালৈ চায় মই আশা নকৰো।\nসাহিত্য ডট অৰ্গ: ভ্ৰাম্যমান নাটকৰ হোতা ব্ৰজনাথ শৰ্মা বা অচ্যুত লহকৰৰ দৰে ব্যক্তিয়ে উচিত সন্মান পোৱা বুলি আপুনি ভাবেনে?\nদুলাল ৰয়: অচ্যুত লহকৰ ভ্ৰাম্যমানৰ থিয়েটাৰৰ হোতা, ঠিক আছে। কিন্তু ব্ৰজনাথ শৰ্মা ভ্ৰাম্যমানৰ হোতা হ’ল কেনেকৈ? অচ্যুত লহকৰ কেতিয়াও এজন অভিনেতা নাছিল। হি ইজ এ টেকনিকেল মেন। তেওৰ উদ্দেশ্য আছিল সম্পূৰ্ণ আছিল ব্যৱসায়িক। আৰু তাত তেওঁ সফল। কিন্তু তেওৰ লগত ব্ৰজনাথ শৰ্মাক তোমালোকে কিয় আনা? ব্ৰজনাথ শৰ্মাৰ যিখিনি অৰিহণা সেয়া অনবদ্য। তেও একেধাৰে এজন ভাল অভিনেতা, নাট পৰিচালক, সংগীত পৰিচালক, নৃত্য পৰিচালক। তেওঁ কেতিয়াবা গৰুগাড়ীত, কেতিয়াবা মটৰ গাড়ীত ছ্যুটকেছ এটাত নাটকৰ বস্তুবোৰ ভৰাই লৈ বিভিন্ন ঠাইত নাটকৰ নামত ঘুৰি ফুৰিছিল। তেও ট্ৰাকত উঠাই চাৰ্কাচ পাৰ্টিৰ দৰে লৈ ফুৰা নাটকৰ মানুহ নাছিল নহয়। তেন্তে কিয় তেওক ভ্ৰাম্যমানৰ হোতা বুলি কোৱা হয়? মইওনাটকৰ মানুহ লৈ দিল্লীত গৈছো, তেজপুৰ গৈছো, কলিকতা গৈছো, ডিগবৈ গৈছো, মাৰ্ঘেৰিটাত গৈছোঁ। মই কি ভ্ৰাম্যমান নেকি? কিন্তু মানুহে নজনাকৈ তেওঁকো পাতি দিলে ভ্ৰাম্যমানৰ হোতা। আপোনালোকে এই কথাবোৰ উপলব্ধি কৰা দৰকাৰ। তেওঁ এমেছাৰ থিয়েটাৰৰ এজন সম্পূৰ্ণ শিল্পী আছিল।\nসাহিত্য ডট অৰ্গ: অলপতে ব্ৰজনাথ শৰ্মা নাট সমাৰোহ হৈ গ’ল। তাত এখন নাটক আছিল ‘চাকিৰা আহিব বকুল তলৰ বিহুলৈ’। মই নাটকখন চোৱা নাই। কিন্তু নাটকৰ নামটোৱে দৰ্শকৰ মনত ‘চমক’ সৃষ্টি কৰিব খোজা যেন লাগে। এনেদৰে ক’ব পাৰো নেকি যে এমেছাৰ নাটকতো পৰিবৰ্তনৰ বতাহ বলিবলৈ আৰম্ভ কৰিছে?\nদুলাল ৰয়: সেয়া উচিত হোৱা নাই। ব্ৰজনাথ শৰ্মাৰ নামত অনুষ্ঠিত সমাৰোহ এখনত বিচাৰ বিবেচনা কৰি নাটকক স্থান দিব লাগে।\nসাহিত্য ডট অৰ্গ: কিন্তু উক্ত নাটকৰ পৰিচালকজন এগৰাকী এন.এছ.ডিৰ স্নাতক।\nদুলাল ৰয়: এন.এচ.ডিৰ স্নাতক হোৱাটো ডাঙৰ কথা নহয়, কিন্তু ডাঙৰ কথা তুমি কি কৰিছা। অসমত তুমি কি কৰিবা। নাটকৰ মাজলৈ চাকিৰা কিয় আহিব লাগে? মই জ্যোতিপ্ৰসাদক লৈ নাটক কৰিছিলো। ৰামনৱমী কৰিছিলো। ভোগজৰা, নীলাম্বৰ আদি নাটক কৰিছিলো। মানুহে চোৱা নাছিল নেকি? মোৰতো কোনোদিন দৰ্শকৰ অভাৱ হোৱা নাই। সোনাৰাম হাইস্কুলৰ ফিল্ডত যেতিয়া ‘জ্যোতিপ্ৰসাদ’ কৰো হাজাৰ হাজাৰ মানুহে চাইছে। চমক সৃষ্টি কৰি মানুহক নাটক চাবলৈ বাধ্য কৰাব নালাগে। ভাল নাটক মানুহে চাবই। আৰু নাচালেই যেনিবা সেইবুলি সকলোবোৰ দেখুৱাম নেকি? এন.এছ.ডিৰ পৰা আহিলা বুলিয়ে এমেচাৰ নামত যি মন যায় তাকেই কৰিবা নেকি? আকৌ আমাৰ মাজত থকা ঠেলাৱালা এজন নাটকৰ চৰিত্ৰ হব নোৱাৰে নেকি? যদি ‘দো বিঘা জমিন’ হব পাৰে, ঠেলাৱালা এজনক লৈ কিয় নাটক হব নোৱাৰে।হাজাৰ হাজাৰ চৰিত্ৰ আমাৰ মাজতে আছে। তেওঁলোকক লৈ নাটক হব নোৱাৰে নেকি? তেওঁলোকক বিচাৰি উলিওৱা। কিহৰ বাবে নাটকৰ মাজত শ্বাকিৰা বা শ্বাহৰুখ খানক আনিব লগা হ’ল। এয়া ঠিক নহয়।\nসাহিত্য ডট অৰ্গ: অকল নাটকেই নহয়, এতিয়া সাহিত্যতো সৰু সৰু মানুহ, তেওঁলোকৰ জীৱনৰ ছবি খুব কমেই দেখা পাও। আপোন মাটিৰ লগত সম্পৰ্ক নথকা চৰিত্ৰৰ ভিৰ বেছিকৈ দেখা গৈছে।\nদুলাল ৰয়: মাটিৰ পৰা আঁতৰি অহা কাৰণেই এয়া হৈছে। জীৱনৰ অভিজ্ঞতা এসময়ত যিখিনি পাইছিলো, সেয়া কমি আহিছে। মোৰ যদি মূল্যবোধ নাই, সমাজক মই কি দিম! মোৰ পৰা সমাজে কি পাব! আমাৰ মানুহ কেৰিয়াৰৰ পিছত দৌৰিছে, গ্লেমাৰৰ পিছৰ দৌৰিছে। গতিকে তাৰ প্ৰতিফলন নাটকতো পৰিছে।\nসাহিত্য ডট অৰ্গ: সাম্প্ৰতি ভ্ৰাম্যমানৰ নাটকে আপোনাক হতাশ কৰিছে বুলি গম পাইছোঁ। কিন্তু আপুনি নাট্য-জগতৰ এগৰাকী জ্যেষ্ঠ ব্যক্তি। উত্তৰ পূৰ্বাঞ্চলৰ আপুনি প্ৰথম গৰাকী এন.এছ.ডিয়ান।\nগতিকে ইতিবাচক পৰিৱৰ্তনৰ কাৰনে আপুনি অসমৰ নাট্যকৰ্মীক কি বাৰ্তা দিব খোজে?\nদুলাল ৰয়: বাৰ্তা দিব পৰা মানুহ মই নহয়। এন.এছ.ডিত পঢ়ি অহা বুলিও মই গৌৰৱ নকৰোঁ। মাথোঁ ইয়াকে কওঁ, সততাৰে, শুদ্ধতাৰে, ভাল চিন্তাৰে, নাটক কিয় কৰা হয়, ক’ত কৰা হয় আৰু কেনেদৰে কৰা হয়, কেনেদৰে কৰিলে মানুহক আকৃষ্ট কৰিব পাৰি, ভাল নাটক কিয় কৰিব লাগে, এই সকলোবোৰ অধ্যয়ণ কৰি নাট্যদলবোৰ আগবাঢ়ক। নাটক লাগিলে মহাভাৰতীয় নাটকে হওক, ভাৰতীয় আধুনিক নাটকে হওক অথবা ভাৰতৰ যিকোনো প্ৰান্তৰে হওক বা আমাৰ অসমৰ আধুনিক নাটকৰ গুৰি ধৰোতাসকলৰ নাটকে হওক, আমি সকলোকে সন্মান জনাব লাগিব। আৰু এটা কথা, শংকৰদেৱ, মাধৱদেৱৰ অংকীয়া ভাওনা অথবা পশ্চিমীয়া নাটককো আমি আদৰ সন্মান কৰিব লাগিব, পৰীক্ষা নিৰিক্ষাৰে আগুৱাই যাব লাগিব। গ্ৰীক থিয়েটাৰৰ পৰা আৰম্ভ কৰি চেফোক্লিছ ,তাৰ পৰৱৰ্তী সময়ৰ ইবচেন, বাৰ্ণাড শ্বো, ছেমুৱেল বেকেট আদিৰ নাটক নপঢ়িলে ‘মগজু’ খোলা নাযায়। মগজু যেতিয়া খোল নাখাব, তেতিয়া আমি যিহকে পাও তাকেই কৰি সমাজৰ দায়বদ্ধতা পালন কৰা বুলি ক’লে নহব। নাটক কাৰো পৈতৃক সম্পত্তি নহয়। শ্বেক্সপীয়েৰে কব নোৱাৰে যে এইখন মোৰেই নাটক, গতিকে কেৱল ইংলেণ্ডতে চলক। নাটকত বিশ্বজনীন আবেদন থকা উচিত। তেনে নাটক আমি চাব লাগিব। ভাল বস্তু সমাজত দিবলৈ চেষ্টা কৰিলে ভাল সমাজ এখন আমি পাম। যদি বেয়া বস্তুৰ আমি অহৰহ চৰ্চা কৰি থাকো তেন্তে সিয়ে বেয়া মানসিকতাৰেই আমাৰ সমাজখন আগুৱাই নিব। গতিকে বেয়া মানসিকতাৰে আমাৰ সমাজখন আগুৱাই নিয়াৰ সলনি ভাল বস্তু দিবলৈ, লবলৈ চেষ্টা কৰা উচিত। লাগিলে সেয়া সংখ্যাত কমেই হওক। এটা ভাল বস্তু ধাৰাবাহিক ভাৱে যদি সমাজক দি থকা হয়, তাক এদিন নহয় এদিন গ্ৰহণ কৰিবই। এবাৰতে হতাশ হলে কেনেকৈ হব! বাহিৰত মোক এগৰাকী প্ৰখ্যাত ব্যক্তিয়ে কৈছিল ‘সংস্কৃত নাটক যদি ভাৰতীয় নাটকৰ পিতৃ হয়, তেন্তে অংকীয়া নাটক হ’ল ইয়াৰ প্ৰথম পুত্ৰ’। গতিকে এই গৌৰৱ আমি ভবিষ্যতলৈ বহন কৰি নিব লাগিব। গতিকে ভাল নাটক, শুদ্ধ নাটকৰ চৰ্চা অব্যাহত থাকিবই লাগিব।\nসাহিত্য ডট অৰ্গ: সাহিত্য ডট অৰ্গৰ পৰা আপোনাৰ মনৰ কথা আমাৰ লগতে সমগ্ৰ বিশ্বত বিয়পি থকা অসমবাসীক জানিবলৈ দিয়া বাবে আপোনাক আন্তৰিক ধন্যবাদ।\nদুলাল ৰয়: ধন্যবাদ।\n← তথ্য প্ৰযুক্তিৰ যুগত অসমৰ ভ্ৰাম্যমান থিয়েটাৰ (হিমজ্যোতি তালুকদাৰ)\nভ্ৰাম্যমানৰ পূৰ্ব্বকথা আৰু ইয়াৰ জয়যাত্ৰাঃ এটি আলোকপাত (ধ্ৰুৱজ্যোতি শৰ্মা) →\nভাল লাগিল। যদিও বিষয়টো বাছনিৰ ক্ষেত্ৰত কওঁ যে এতিয়া ভ্ৰাম্যমানৰ মান যে নিম্নগামী হৈছে সেয়া সৰল স্বীকাৰ্য।মাত্ৰ প্ৰযোজকসকলৰ বাহিৰে এতিয়া একাংশ অভিনেতা অভিনেত্ৰীয়েও এই কথা মানি লোৱা দেখা গৈছে। ৰয় ডাঙৰীয়াৰ পৰা অপেছাদাৰী নাটক সম্পৰ্কেহে আৰু অধিক জনাৰ আগ্ৰহ আছিল। কাৰন তেখেত এইখন জগতৰ মহীৰূহ। তথাপিও এই শুভ প্ৰচেষ্টাৰ শলাগ লৈছোঁ।\nৰয় ডাঙৰীয়াৰ পৰা অপেছাদাৰী থিয়েটাৰ সম্পৰ্কেহে আৰু অধিক জনাৰ প্ৰয়োজনবোধ কৰিছো।আশা কৰো এই বিষয়ে কিবা আছে যদি জনাব।\nশুভ প্ৰচেষ্টাৰ শলাগ লৈছোঁ।ভাল লাগিল পঢ়ি ।বহু কথা জানিবলৈ পোৱাৰ হেতুকে ধন্যবাদ জ্ঞাপন কৰিলো ।


২৫ দিনৰ মূৰতহে হাঁহিছে এইজন পিতৃয়ে! - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nআজি এজন পিতৃৰ মুখত প্ৰায় ২৫ দিনৰ মূৰত হাঁহি দেখিবলৈ পালে দেশবাসীয়ে। বহু কষ্ট, দুখ, হতাশাৰ মাজেৰে প্ৰায় ২৫ দিন অতিবাহিত কৰিছিল তেওঁ। কেৱল তেওঁৱেই নহয়, পত্নীৰো একেই অৱস্থা। আজি ঘৰলৈ উভতি আহিবৰ বাবে পথ মুকলি হ’ল বলিউডৰ কিং শ্বাহৰুখ খানৰ পুত্ৰ আৰয়ান খানৰ। কিয়নো ২৮ অক্টোবৰ, ২০২১ অৰ্থাৎ বৃহস্পতিবাৰে বোম্বাই উচ্চ ন্যায়ালয়ে আৰয়ানৰ জামিন মঞ্জুৰ কৰিলে।\nসঁচাকৈ আজি কিং খানৰ অনুৰাগীসকলৰ মাজত আনন্দ-উচাহ দেখা পোৱা গৈছে। কিয়নো তেওঁলোকৰ মৰম আৰু চেনেহৰ শ্বাহৰুখ খানৰ পুত্ৰ শীঘ্ৰেই ঘূৰি আহিব ঘৰলৈ। জামিন লাভ কৰাৰ পাছতহে ছাগৈ কিং খানৰ বাসগৃহ ‘মন্নত’ত অনা হৈছে মিঠাই। কিয়নো শ্বাহৰুখ আৰু গৌৰীৰ পুত্ৰ ঘূৰি আহিব ঘৰলৈ।\nবোম্বাই হাই ক’ৰ্টে ক্ৰুজ ড্ৰাগছ কাণ্ডত আৰয়ান খানৰ লগতে আন দুজন অভিযুক্ত ক্ৰমে অৰবাজ মচেন্ট আৰু মুনমুন ধমেচাকো প্ৰদান কৰিছে জামিন। অধিবক্তা মুকুল ৰোহটকীয়ে সাংবাদিকৰ আগত কয় যে- আৰয়ান, অৰবাজ আৰু মুনমুনে জামিন লাভ কৰিলে। ২৯ বা ৩০অক্টোবৰত তেওঁলোকক মুকলি কৰি দিয়া হ’ব।\nলগতে অধিবক্তাগৰাকীয়ে কয়- ‘ন্যায়ালয়ত তৰফৰ পৰা জামিনৰ নিৰ্দেশ দিয়াৰ হোৱাৰ পাছত আৰয়ান, আৰবাজ আৰু মুনমুনক জে’লৰ পৰা মুকলি কৰি দিয়া হ’ব… মোৰ বাবে এইবোৰ সদায়ৰ কেচৰ দৰে। আপুনি কিছুমান কেচত জয়ী হয় আৰু কিছুমানত পৰাস্ত। মই সুখী যে তেওঁলোকে জামিন পালে।’\n২৮অক্টোবৰৰ শুনানিৰ সময়ত ন্যায়ালয়ত আৰয়ান খানৰ হৈ জ্যেষ্ঠ অধিবক্তা মুকুল ৰোহটগীয়ে কয়- ‘আটাইতকৈ গুৰুত্বপূৰ্ণ কথাটো হ’ল যিয়ে সামগ্ৰী জব্দ কৰিছে তাৰ পৰিমান অধিক নহয়। মই আৰবাজৰ সৈতে গৈছিলো, তেওঁৰ তাত ৬ গ্ৰাম নিচাজাতীয় সামগ্ৰী পাইছে। এনচিবিয়ে তাৰ ওজন বেছি বুলি দেখুৱাইছে। জাহাজখনত ১৩০০জন লোক আছিল। কোনো প্ৰমাণো নাই যে মই আৰবাজ আৰু অভিযুক্ত নম্বৰ ১৭ক চিনি পাওঁ…।’\nতাৰ বিপৰীতে শুনানি গ্ৰহণৰ সময়ত এনচিবিৰ তৰফৰ পৰা এএছজি অনিল সিংহই ন্যায়ালয়ত কয় যে- আৰয়ানে যোৱা কেইটামান বছৰৰ পৰা নিয়মীয়া উপভোক্তা (ড়্ৰাগছৰ)। ইয়াৰ পৰাই জানিব পাৰি যে তেওঁ ড্ৰাগছ উপলব্ধ কৰোৱায়…।\nউল্লেখযোগ্য যে, মঙলবাৰৰ পৰাই আৰয়ান খান, অৰবাজ মচেন্ট আৰু মুনমুন ধমেচাৰ জামিনৰ বাবে শুনানি গ্ৰহণ কৰি থকা হৈছে। অৰবাজ আৰু মুনমুনৰ অধিবক্তাই নিজৰ নিজৰ তৰ্ক, যুক্তি আৰু তথ্য ন্যায়ালয়ৰ বুধবাৰেই ৰাখে যদিও আৰয়ান খানৰ অধিবক্তা মুকুল ৰোহটগীয়ে সকলো দলিলসমূহ বৃহস্পতিবাৰেহে ৰাখিবলৈ পাৰে। আৰু এনচিবিৰ তৰফৰ পৰা দলিলসমূহ ন্যায়ালয়ৰ সন্মুখত ৰাখিবলৈ বাকী আছিল, যাৰ ফলত তিনিও অভিযুক্তই জামিন লাভ কৰিবলৈ দীৰ্ঘ সময়ৰ প্ৰয়োজন হয়।\nকিন্তু অৱশেষত ২৫ দিনৰ পাছত লাভ কৰিলে আৰয়ানে জামিন। শ্বাহৰুখৰ সকলো অনুৰাগীয়ে ফটকা ফুটোৱাৰ লগতে তেওঁৰ বাসগৃহৰ সন্মুখত ভিৰ কৰে আৰু তেওঁলোকে অভিনেতাগৰাকীক নিজৰ সমৰ্থন প্ৰকাশ কৰে। সঁচাকৈ অতি আৱেগিক এই ক্ষণ। পুত্ৰক ইমান দিনে নিজৰ পৰা দূৰত কাৰাবন্দী হিচাপে থকাত কোন পিতৃয়ে কষ্ট নাপাব!\nকেৱল সেয়াই নহয়। বলিউডৰ কিং খান শ্বাহৰুখ খানৰ অনুৰাগীসকলে (শ্বাহৰুখ খান ফেন ক্লাব) বৃহস্পতিবাৰে বোম্বাই উচ্চ ন্যায়ালয়ে আৰয়ান খানৰ জামিন আৱেদন মঞ্জুৰ কৰাৰ পাছতে ‘উৱেলকাম হোম প্ৰিন্স আৰয়ান’ বুলি এখন ফ্লেক্স হাতত লৈ আনন্দ-উল্লাসেৰে যেন এক উৎসৱহে পালন কৰে।\nশ্বাহৰুখৰ মুখত হাঁহি দেখি বহু লোক আজি সুখী হৈছে। কিন্তু তাৰ মাজতে এটা ভাবিব লগীয়া কথা যে, যোৱা কিছু মাহৰ পৰা বলিউড ইণ্ডাষ্ট্ৰী অৰ্থাৎ মুম্বাইৰ ছবিজগতখনৰ গ্লেমাৰৰ মাজত যেন ড্ৰাগছ-নিচা এইবোৰ বহু ভিতৰলৈ সোমাই পৰিছে।\nশ্বাহৰুখ খানৰ পুত্ৰৰ ক্ষেত্ৰত এয়া অভিযোগৰ খণ্ডন বা প্ৰকৃত তথ্য পোহৰলৈ আহিবলৈ এতিয়াও বাকী আছে। কিন্তু অভিনেতা সুশান্ত সিং ৰাজপুতৰ মৃত্যুৰ পাছৰে পৰা বলিউডখনত যেন লাহে লাহে ড্ৰাগছ-গাঞ্জা আদি নিচাৰ বুকুত সোমাই লাহে লাহে ওলাই আহিব নোৱাৰা এক পৰিস্থিতিত পৰিছে সেয়া যেন বুজি উঠিছে দেশৰ প্ৰায় প্ৰতিজন ব্যক্তিয়েই।


পুনৰ ৰাজ্য জোকাৰি গ’ল ভূমিকম্পই! – News Time Assam by Pratham Khabar\nঘৰ/প্ৰাকৃতিক দুৰ্যোগ/পুনৰ ৰাজ্য জোকাৰি গ’ল ভূমিকম্পই!\nপুনৰ ৰাজ্য জোকাৰি গ’ল ভূমিকম্পই!\nপুৱা ১০ বাজি ১৯ মিনিটত অনুভূত হৈছিল এই কঁপনি\nPratham Khabar News Send an email নৱেম্বৰ 4, 2021\n0 7,668 এক মিনিটতকৈ কম\nৰাজ্য জোকাৰি গ’ল ভূমিকম্পই।\nপুনৰ ৰাজ্যত মৃদু ভূমিকম্পৰ জোকাৰণি। পুৱা ১০ বাজি ১৯ মিনিটত অনুভূত হৈছিল এই কঁপনি। ভূমিকম্পৰ অভিকেন্দ্ৰ শোণিতপুৰ জিলাত বুলি জানিব পৰা যায় যদিও, উজনি অসমকে ধৰি গুৱাহাটী মহানৰগতো ভূমিকম্পৰ কপনি অনুভূত হৈছিল। এতিয়ালৈকে কোনো ঠাইৰ পৰা ক্ষয়-পৰিলক্ষিত হোৱা নাই।\nAssam Earthquake Natural Disester News Time Assam Pratham Khabar\nঅসমৰ প্ৰায় ২৬ জন শীৰ্ষ আমোলাৰ ৰদবদল


বঢ়মপুৰ এইবাৰ প্ৰফুল্ল মহন্তৰ পৰা কাঢ়ি ল’ব বিজেপিয়ে! ৰাজেন গোহাঁইৰ লগতে কেইবাজনো টিকট প্ৰত্যাশীয়ে চলাইছে কুছকাৱাজ– News18 Assam\nবঢ়মপুৰ এইবাৰ প্ৰফুল্ল মহন্তৰ পৰা কাঢ়ি ল’ব বিজেপিয়ে! ৰাজেন গোহাঁইৰ লগতে কেইবাজনো টিকট প্ৰত্যাশীয়ে চলাইছে কুছকাৱাজ\n»বঢ়মপুৰ এইবাৰ প্ৰফুল্ল মহন্তৰ পৰা কাঢ়ি ল’ব বিজেপিয়ে! ৰাজেন গোহাঁইৰ লগতে কেইবাজনো টিকট প্ৰত্যাশীয়ে চলাইছে কুছকাৱাজ\nUpdated:December 21, 2020, 4:05 PM IST\n‘বঢ়মপুৰৰ ৰাইজে প্ৰফুল্ল মহন্তক বিচাৰি নাপাই। সেয়েহে চুবুৰীয়া সমষ্টি হিচাপে মহন্তক নাপাই বঢ়মপুৰৰ ৰাইজে প্ৰতিদিনেই মোৰ ওচৰলৈ অভিযোগ লৈ আহে।’- ৰূপক শৰ্মা\nLast Updated: December 21, 2020, 4:05 PM IST\n"বঢ়মপুৰৰ ৰাইজে প্ৰফুল্ল মহন্তক বিচাৰি নাপাই। সেয়েহে চুবুৰীয়া সমষ্টি হিচাপে মহন্তক নাপাই বঢ়মপুৰৰ ৰাইজে প্ৰতিদিনেই মোৰ ওচৰলৈ অভিযোগ লৈ আহে। ৰাইজক গুৰুত্ব নিদিয়াৰ বাবেই মহন্তক বঢ়মপুৰৰ ৰাইজে নিবিচৰা হৈছে। এতিয়া বঢ়মপুৰৰ ৰাইজে বিজেপিকহে বিচাৰে। সেয়েহে অনাগত নিৰ্বাচনত বঢ়মপুৰ আমাৰ হাতত ৰাখিবলৈ দলীয় নেতৃত্বক অনুৰোধ জনাম।’- নগাঁৱত আজি এই মন্তব্য কৰে বিধায়ক ৰূপক শৰ্মাই।\nতিৱা নিৰ্বাচনত নগাঁও জিলাৰ ১০টা সমষ্টিয়ে বিজেপিয়ে দখল কৰাৰ পিছত ৰূপক শৰ্মাই কয় "ৰাইজে এতিয়া উন্নয়ণ বিচাৰে। উন্নয়ণৰ বাবেই ৰাইজে বিজেপিক আদৰি লৈছে।"\nআনহাতে প্ৰাক্তন মুখ্যমন্ত্ৰী প্ৰফুল্ল কুমাৰ মহন্তই দীৰ্ঘদিনে প্ৰতিনিধিত্ব কৰি থকা বঢ়মপুৰৰ দুয়োটা তিৱা স্বায়ত্তশাসিত পৰিষদৰ সমষ্টি বিজেপিয়ে দখল কৰা সন্দৰ্ভত বিধায়ক ৰূপক শৰ্মাই কয়, ‘মিত্ৰতাৰ ধৰ্ম পালন কৰা নাই মহন্তই। ২০১৬ত মাত্ৰ কেইটামান ভোটৰ ব্যৱধানত মহন্ত জিকিছিল আৰু সেয়া বিজেপিৰ সহায়ৰ বাবেহে সম্ভৱ হৈছিল। কিন্তু মহন্তই সদায় বিজেপিৰ বিৰুদ্ধাচাৰণ কৰি আহিছে। পিছে মহন্তৰ বিৰুদ্ধাচৰণৰ পিছতো তিৱা নিৰ্বাচনত আমি সফল হ'লো। পঞ্চায়ত নিৰ্বাচনতো বিনা মিত্ৰতাই বঢ়মপুৰৰ অধিকাংশ আসনেই আমি দখল কৰিছিলো। লোকসভা নিৰ্বাচনত মহন্তই ভোটবৰ্জন কৰাৰ পিছতো বঢ়মপুৰৰ ৰাইজে আমাক ৩৫ হাজাৰ ভোটৰ অগ্ৰগতি প্ৰদান কৰিছিল। সেয়ে এইবাৰ আৰু বঢ়মপুৰ মহন্তক এৰি দিয়াৰ বাবে দলীয় কৰ্মী কোনোপধ্যে ৰাজী নহয়।’\nউল্লেখযোগ্য যে, ইতিমধ্যে বঢ়মপুৰত নিৰ্বাচনী কুচকাৱাজ আৰম্ভ কৰিছে প্ৰাক্তন ৰে’লৰাজ্য মন্ত্ৰী ৰাজেন গোঁহাইয়ে। শেহতীয়া ভাৱে ৰাজেন গোঁহাই আৰু ৰূপক শৰ্মাৰ সংঘাত হ্ৰাস পোৱাৰ পিছতে ৰূপক শৰ্মাই বঢ়মপুৰত ৰাজেন গোঁহাইৰ হৈ নিৰ্বাচনী প্ৰচাৰ চলোৱাৰ বাবে সাঁজু হোৱাৰ কথাও জানিব পৰা গৈছে। ইপিনে বঢ়মপুৰত বিজেপিৰ টিকট বিচাৰি নিৰ্বাচনী কুচকাৱাজ চলাই আছে বিজেপি নেতা জিতু গোস্বামী, জ্যেষ্ঠ সাংবাদিক সুনীল বৰা আৰু বিজেপিৰ নগাঁও জিলা সভাপতি অভিজিৎ নাথে।\nFirst published: December 21, 2020, 4:05 PM IST


Nucipro (Numed) in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Nucipro (Numed) ar byavahar, ppali, parshwakriya, upkaar, kriya-pratikriya aaru satarkatabani\nNucipro (Numed) ৰ লাভ আৰু ব্যৱহাৰসমূহ- Nucipro (Numed) Benefits & Uses in Assamese- Nucipro (Numed) ar laabh aaru byavaharsamuh\nNucipro (Numed) ৰ পালি আৰু সেয়া কেনেদৰে ল'ব- Nucipro (Numed) Dosage & How to Take in Assamese - Nucipro (Numed) ar paali aaru xeya kenedore lobo\nNucipro (Numed) ৰ পাৰ্শ্চক্ৰিয়াসমূহ- Nucipro (Numed) Side Effects in Assamese- Nucipro (Numed) ar parshwakriyasamuh\nNucipro (Numed) সংক্ৰান্ত সতৰ্কতাবাণীসমূহ- Nucipro (Numed) Related Warnings in Assamese- Nucipro (Numed) xonkranta xatarkatabanisamuh\nঅইন দৰৱৰ সৈতে Nucipro (Numed)ৰ গুৰুতৰ ক্ৰিয়া-প্ৰতিক্ৰিয়া- Severe Interaction of Nucipro (Numed) with Other Drugs in Assamese- Oinor xoite Nucipro (Numed) ar gurutor kriya-pratikriya\nNucipro (Numed) মতভেদসমূহ- Nucipro (Numed) Contraindications in Assamese- Nucipro (Numed) nishedhsamuh\nNucipro (Numed) ৰ বিষয়ে সততে সোধা প্ৰশ্নসমূহ- Frequently asked Questions about Nucipro (Numed) in Assamese- Nucipro (Numed) ar bikhoye satate xodha prashnasamuh\nখাদ্য আৰু মদৰ সৈতে Nucipro (Numed) ক্ৰিয়া-প্ৰতিক্ৰিয়া- Nucipro (Numed) Interactions with Food and Alcohol in Assamese- khadya aaru modor xoite Nucipro (Numed) kriya-pratikriya\nNucipro (Numed) ৰ লাভ আৰু ব্যৱহাৰসমূহ - Nucipro (Numed) Benefits & Uses in Assamese - Nucipro (Numed) ar laabh aaru byavaharsamuh\nNucipro (Numed) তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nNucipro (Numed) ৰ পালি আৰু সেয়া কেনেদৰে ল'ব - Nucipro (Numed) Dosage & How to Take in Assamese - Nucipro (Numed) ar paali aaru xeya kenedore lobo\nNucipro (Numed)-ৰ উপাদানসমূহ - Nucipro (Numed) Active Ingredients in Assamese - Nucipro (Numed)-ar upadaansamuh\nNucipro (Numed) ৰ পাৰ্শ্চক্ৰিয়াসমূহ - Nucipro (Numed) Side Effects in Assamese - Nucipro (Numed) ar parshwakriyasamuh\nগৱেষণাৰ ভিত্তিত, Nucipro (Numed) ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nNucipro (Numed) সংক্ৰান্ত সতৰ্কতাবাণীসমূহ - Nucipro (Numed) Related Warnings in Assamese - Nucipro (Numed) xonkranta xatarkatabanisamuh\nNucipro (Numed)-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nNucipro (Numed) এ গৰ্ভৱতী মহিলাৰ ক্ষেত্ৰত অপ্ৰয়োজনীয় প্ৰভাৱ পেলাব পাৰে। আপুনি যদি তেনেকুৱা পাৰ্শ্ব-প্ৰতিক্ৰিয়া অনুভৱ কৰে, Nucipro (Numed) খোৱা লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে আপোনাৰ চিকতসকৰ পৰামৰ্শ লওক।\nNucipro (Numed)-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nআপুনি যদি স্তন্যপায়ী মহিলা, আপুনি Nucipro (Numed) ৰ ক্ষতিকাৰক প্ৰভাৱৰ সম্মুখীন হব পাৰে। আপুনি যদি এইবোৰৰ সম্মুখীন হয়, চিকিতসকৰ পৰামৰ্শ নোলোৱাকৈ গ্ৰহণ নকৰিব। চিকিতসকে পৰামৰ্শ দিয়া অনুসৰি কৰক।\nবৃক্কত Nucipro (Numed) কি প্ৰভাৱ দেখা গৈছে?\nNucipro (Numed)ৰ পাৰ্শ্ব-প্ৰতিক্ৰিয়াই কেতিয়াবাহে বৃক্ক ক প্ৰভাবিত কৰে।\nযকৃতত Nucipro (Numed) কি প্ৰভাৱ দেখা গৈছে?\nকলিজা ৰ বাবে Nucipro (Numed) কেতিয়াবাহে ক্ষতিকাৰক।\nহৃদযন্ত্ৰৰ ক্ষেত্ৰত Nucipro (Numed) ৰ কি প্ৰভাৱ দেখা গৈছে?\nNucipro (Numed)ৰ হৃদয় ৰ ওপৰত মৃদু পাৰ্শ্ব-প্ৰতিক্ৰিয়া আছে।\nঅইন দৰৱৰ সৈতে Nucipro (Numed)ৰ গুৰুতৰ ক্ৰিয়া-প্ৰতিক্ৰিয়া - Severe Interaction of Nucipro (Numed) with Other Drugs in Assamese - Oinor xoite Nucipro (Numed) ar gurutor kriya-pratikriya\nNucipro (Numed) তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nNucipro (Numed) মতভেদসমূহ - Nucipro (Numed) Contraindications in Assamese - Nucipro (Numed) nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Nucipro (Numed) লোৱা অনুচিত যাতে -\nNucipro (Numed) ৰ বিষয়ে সততে সোধা প্ৰশ্নসমূহ - Frequently asked Questions about Nucipro (Numed) in Assamese - Nucipro (Numed) ar bikhoye satate xodha prashnasamuh\nএই Nucipro (Numed)-এ অভ্য়াস বা নিচাৰ সৃষ্টি কৰে নেকি?\nNucipro (Numed) লোৱাটো আসক্তিত পৰিণত হ'ব পাৰে। সেয়ে আপুনি চিকিত্সা পৰামৰ্শৰ আধাৰতহে এয়া সেৱন কৰা উচিত।\nNucipro (Numed) লোৱাৰ পিছত আপুনি গা়ড়ী চলাব নালাগে অথবা গধুৰ মেচিন চলাব নালাগে। এয়া বিপজ্জনক হ'ব পাৰে, যিহেতু Nucipro (Numed)য়ে আপোনাক তন্দ্ৰাচ্চন্ন কৰিব পাৰে।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Nucipro (Numed) লোৱা উচিত।\nNucipro (Numed) য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Nucipro (Numed) ক্ৰিয়া-প্ৰতিক্ৰিয়া - Nucipro (Numed) Interactions with Food and Alcohol in Assamese - khadya aaru modor xoite Nucipro (Numed) kriya-pratikriya\nখাদ্য আৰু Nucipro (Numed)ৰ ক্ৰিয়া-প্ৰতিক্ৰিয়া\nকেতবোৰ খাদ্যৰ সৈতে Nucipro (Numed) খোৱাটোৱে হানিকাৰক প্ৰভাৱ পেলাব পাৰে। এইবিষয়ে আপোনাৰ ডাক্তৰৰ পৰামৰ্শ লওক।\nমদ আৰু Nucipro (Numed)ৰ মাজৰ প্ৰতিক্ৰিয়া\nNucipro (Numed) লোৱাৰ সময়ত মদ্যাপন কৰাৰ আগতে আপোনাৰ ডাক্তৰৰ সৈতে পৰামৰ্শ কৰি লওক যিহেতু ইয়ে পাৰ্শ্চক্ৰিয়াৰ সৃষ্টি কৰিব পাৰে।\nNucipro (Numed) ৰ অনুকল্প - Substitutes for Nucipro (Numed) in Assamese\nআপুনি বা আপোনাৰ পৰিয়ালৰ কোনোবাই Nucipro (Numed) লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Nucipro (Numed) ব্যৱহাৰ কৰিছিল নেকি?\nআপুনি কিমান পৰিমাণে Nucipro (Numed) সেৱন কৰিছিল?\nআপুনি Nucipro (Numed) ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Nucipro (Numed) সেৱন কৰে?


গায়ত্ৰী মহন্তৰ সৈতে সাহিত্য ডট্ অৰ্গৰ অন্তৰংগ আলাপ - সাহিত্য ডট অৰ্গ\n(সাক্ষাৎ গ্ৰহণ: অমিতাভ মহন্ত আৰু মৌচুমী দাস)\nসাহিত্য ডট অৰ্গ: পোনতে আমি আপোনাৰ যাত্ৰাৰ বিষয়ে জানিব বিচাৰিম। বিহুৰ জগতত আপোনাৰ আৰম্ভণি, ক’ত, কেনেকৈ আৰু কেতিয়া ?\nগায়ত্ৰী মহন্ত: অভিনয়ৰ যাত্ৰা আৰম্ভ কৰিছিলোঁ মঞ্চৰ পৰা আৰু নৃত্য আদিৰ যাত্ৰা প্ৰথমে ঘৰৰ পৰাই আৰম্ভ কৰিছিলোঁ, তেজপুৰ আৰু জামুগুৰিহাটৰ শৈশৱ-কৈশোৰৰ দিনবোৰৰ পৰাই।\nসাহিত্য ডট অৰ্গ: সময়ৰ লগে লগে বিহুৱতীৰ নাচৰ ভংগীমাত পৰিৰ্ৱতন আহিছে , এই সৰ্ম্পকত কি ক’ব?\nগায়ত্ৰী মহন্ত:বিহুৱতীৰ নাচৰ ভঙ্গীমাৰ পৰিৱৰ্তন কেতিয়াও হোৱা নাই। অৱশ্যে প্ৰত্যেকৰে নাচোন শৈলী পৃথক হ’ব পাৰে। পৰিবেশনৰ স্থান পৰিৱৰ্তন হৈছে, ভঙ্গীমাৰ নহয়।\nসাহিত্য ডট অৰ্গ: আজিৰ সময়ৰ বিহুৱতীয়ে বিহু নাচত বহুখিনি বিকৃতি ঘটাইছে বুলি অভিযোগ পোৱা যায়, এই সৰ্ম্পকত আপোনাৰ মন্তব্য কি?\nগায়ত্ৰী মহন্ত:বিকৃত বিহু নাচক অসমীয়াই কেতিয়াও আদৰি লোৱা নাই। বিহু নাচ কেতিয়াও বিকৃত হ’ব নোৱাৰে।\nসাহিত্য ডট অৰ্গ: কেৱল বিহুক পেছা হিচাবে লোৱাৰ পৰিৱেশ অসমত বৰ্তমান সৃষ্টি হৈছেনে ?\nগায়ত্ৰী মহন্ত:হোৱা নাই, কিন্তু হ’লে ভাল হয়।\nসাহিত্য ডট অৰ্গ: ভাল বিহুৱতী হোৱাৰ বাবেই বহুতে ভি.ডি.অ ছবিত অভিনয় কৰিবলৈ লোৱা দেখা গৈছে , অভিনয়ৰ বাবে কেৱল ভাল বিহুনাচ নচাটোৱেই মাপকাঠি হ’ব পাৰেনে?\nগায়ত্ৰী মহন্ত:কেতিয়াও নোৱাৰে। অৱশ্যে নাচৰ সম্যক জ্ঞান থাকিলে অভিনয়ত যথেষ্ট সুবিধা হয়। এগৰাকী অভিনেত্ৰীৰ অভিনয়ৰ লগতে লোকনৃত্য, শাস্ত্ৰীয়নৃত্যৰো জ্ঞান থকা উচিত।\nসাহিত্য ডট অৰ্গ: বহুতেই অভিযোগ কৰে যে ভি.ডি.অ বিহুৱে বিহুৰ সামগ্ৰিক মান কমাইছে লগতে বিকৃতও কৰিছে, এইক্ষেত্ৰত আপোনাৰ মন্তব্য?\nগায়ত্ৰী মহন্ত:ভিডিঅ’ বিহু মানে?যদি ভিডিও ফ’ৰ্মেটত নিৰ্মিত কেছেট-চিডিৰ কথা বুজাইছে, তেনেহ’লে মই ক’ব খোজোঁ যে এতিয়াও এনে প্ৰয়োজক- পৰিচালক অসমত আছে যি বিহু নাম, নাচ আদিক সম্পূৰ্ণ শুদ্ধ ৰূপত কাহিনীৰ লগত সংগতি ৰাখি পৰিৱেশন কৰে। এনেবোৰে বিহুক অধিক জনপ্ৰিয় কৰি তোলাত সহায়হে কৰে। বিদেশতো বিহুৰ আদৰ ক্ৰমান্বয়ে বৃদ্ধি পাইছে। গোলকীকৰণৰ যুগত ই অতি প্ৰশংসনীয় পদক্ষেপ।\nসাহিত্য ডট অৰ্গ: মঞ্চবিহু, ভি.ডি.অ বিহু এই দুটাৰ ভিতৰত কোনটোৱে বিহুক নতুনত্ব প্ৰদানততুলনামূলকভাবে বেছি ক্ৰিয়া কৰিছে বুলি ভাবে?\nগায়ত্ৰী মহন্ত:ভিডিঅ’ বিহুৱে। অৱশ্যে মঞ্চ বিহুতো আজিকালি যথেষ্ট নতুনত্ব দেখিবলৈ পোৱা যায়।\nসাহিত্য ডট অৰ্গ:বিহুতলীত কেৱল বিহুনাম গাব লাগে বুলি অসমৰবহুকেইজন বিশিষ্ট বুদ্ধিজীৱিয়ে মত পোষণ কৰিছে, এইটো বিষয়ত আপোনাৰ মন্তব্য কি?\nগায়ত্ৰী মহন্ত:কৰিব পাৰিলে ভাল, কিন্তু সেয়া সম্ভৱ নহয়।\nসাহিত্য ডট অৰ্গ:বিহু মাৰিবলৈ কোনো নিৰ্দিষ্ট পোছাকৰ প্ৰয়োজন নাথাকে, কিন্ত আজিকালি বিহুৱতীসকলে কেৱল মুগাৰ পোছাক পিন্ধি বিহুনাচ নচাটোক আপুনি সৰ্মথন কৰেনে?\nগায়ত্ৰী মহন্ত:নিশ্চয় কৰোঁ। কাৰণ মুগা সুতাৰ উৎপাদন কেৱল অসমতেই হয়। অৱশ্যে যদি কোনো নাচনীৰ মুগাৰ সাজ নাথাকে, তেন্তে তেওঁৰ কপাহী সাজযোৰো আদৰি লোৱা উচিত।\nসাহিত্য ডট অৰ্গ: বৰ্তমানৰ আটাইতকৈ ডাঙৰ অভিযোগটো হৈছে যে বিহুৱতী প্ৰতিযোগিতাত পুৰস্কাৰৰ নামত দামী দামী পণ্য সামগ্ৰী উপহাৰ হিচাবে যাঁচি আমাৰ চেনেহৰ বিহুটোক পণ্যৰ ৰূপ দিছে আৰু এই অভিযোগটোত দায়ী আপোনালোকৰ দৰে বিহুৱতীসকলো হৈছে। কাৰণ আপোনালোক সেই নিৰ্দিষ্টপ্ৰতিযোগিতাখনৰ এটা প্ৰধান অংশ, এই ক্ষেত্ৰত আপোনাৰ মন্তব্য?\nগায়ত্ৰী মহন্ত:অসমৰ ছোৱালী এজনীয়ে নামী দামী বস্তু পুৰস্কাৰ হিচাপে পালে মই গৌৰৱবোধ কৰোঁ। দিনে নিশাই কষ্ট কৰি যদি কোনোবাই উপহাৰ পায় তাত আমাৰ আপত্তি কৰিবলগীয়া কি আছে। নিবনুৱা সমস্যাৰে জৰ্জৰিত এখন দেশত ই শুভলক্ষণ।\nসাহিত্য ডট অৰ্গ: এগৰাকী উচ্চবৰ্ণ তথা অসমীয়া বৰ্ণহিন্দু পৰিয়ালৰ জীয়ৰী হিচাবে বিহুনাচ নচাৰ ক্ষেত্ৰত কেতিয়াবা পৰিয়ালৰ বাধা নাইবা কোনো সামাজিক বাধা পাইছেনেকি?\nগায়ত্ৰী মহন্ত:মই মোৰ নাচৰ শিক্ষা ঘৰতেই আৰম্ভ কৰিছিলোঁ। তদুপৰি আপোনালোকক জনাবলৈ পাই সুখী হৈছোঁ যে বৰ্ণ বৈষম্যৰ প্ৰাচীৰখন আমাৰ পৰিচিত নহয়। সেয়েহে চকলং পদ্ধতি আৰু হোমৰ জুইৰ সমন্বয়ত ঘৰৰ চোতালৰ পৰাই মোক বিয়া দিছে এজন আহোম সম্প্ৰদায়ৰ যুৱকলৈ।\nসাহিত্য ডট অৰ্গ: বিহুনাচৰ কৰ্মশালাবোৰে সামগ্রিক ভাবে বিহুৰ কিবা যোগাত্মক উন্নতি ঘটাব বুলি ভাবেনে নে এইবোৰো কাৰোবাৰ বাবে ব্যৱসায়ৰ আহিলা হিচাপেহে পৰিণত হ’ব?\nগায়ত্ৰী মহন্ত:নিশ্চয় ভাবোঁ। কৰ্মশালাসমূহৰ জৰিয়তে বিহুনাচ, নাম, বাদ্য আদি বিভিন্ন দিশ সামৰি বিহু সম্পৰ্কত বহুখিনি অধ্যয়ন কৰাৰ সুবিধা পোৱা যায়। বিহুৰ সৎশুদ্ধ অনুশীলনে যদি সমান্তৰালভাবে যুৱক-যুৱতীসকলৰ বাবে উপাৰ্জনৰ পথো মুকলি কৰে তেন্তে তাত আপত্তি বা প্ৰশ্নৰ থল ক’ত?\nসাহিত্য ডট অৰ্গ: বিহুৰ পৰিবৰ্তিত ৰূপটো লৈ আপুনি আশাবাদীনে?\nগায়ত্ৰী মহন্ত:প্ৰকৃতিৰ প্ৰতিটো পৰিৱৰ্তনক লৈ মই আশাবাদী। ই হ’ব লাগিব মাথোঁ স্বাভাবিক।\nসাহিত্য ডট অৰ্গ:বিহুৰ জগতত আপুনি এতিয়ালৈ বহুতো নমস্য ব্যক্তিক লগ পাইছে। আপোনাৰ মানসপটত প্ৰভাৱ পেলোৱা ব্যক্তি বুলি ক’লে আপুনি কাৰ নাম ল’ব বিচাৰিব?\nগায়ত্ৰী মহন্ত:জামুগুৰি হাটৰ বিহুৱতী আইতাকেইগৰাকীৰ পৰা বিহু গৱেষক ড° অনিল শইকীয়ালৈকে, বৰ বিহুৱা নিৰঞ্জন গোস্বামীৰ পৰা নৱপ্ৰজন্মৰ বিহুৱা বিহুৱতীলৈকে……… বহুজনৰ দ্বাৰা মই প্ৰভাবিত।\nসাহিত্য ডট অৰ্গ:বিহুমঞ্চত সন্মুখীন হোৱা কেতিয়াওপাহৰিব নোৱাৰা অভিজ্ঞতা আছেনে?\nগায়ত্ৰী মহন্ত:আছে, বহুতো।\nসাহিত্য ডট অৰ্গ:আপোনাৰ প্ৰিয় বিহুগীত?\nগায়ত্ৰী মহন্ত:নিৰ্দিষ্ট এটা নাই।\nসাহিত্য ডট অৰ্গ:নিজকে কি বুলি চিনাকি দি বেছি ভাল পায়? বিহুৱতী নে অভিনেত্ৰী?\nগায়ত্ৰী মহন্ত:বিহু নাচিব জনা এগৰাকী অভিনেত্ৰীৰূপে।\nসাহিত্য ডট অৰ্গ: এতিয়ালৈকে অভিনয় কৰা কোনটো চৰিত্ৰ আটাইতকৈ বেছি ভাল লাগে?\nগায়ত্ৰী মহন্ত:চৰিত্ৰৰ তুলনা মোৰ বাবে সম্ভৱ নহয়। তথাপি জীৱনৰ প্ৰথমখন ছবি ‘প্ৰেম আৰু প্ৰেম’ৰ চৰিত্ৰটো স্বাভবিকভাবে মোৰ বাবে বেছি ভাল ল’গা।\nসাহিত্য ডট অৰ্গ:“জোনবাইৰ” সহজ-সৰল “জোনালীজনী” বাস্তৱ জীৱনত কেতিয়াবা হ’বলৈ মন যায় নে?\nগায়ত্ৰী মহন্ত:অসমৰ সিংহভাগ ছোৱালীয়েই জোনবাইৰ ‘জোনালীজনী’ৰ দৰে সহজ সৰল। আমিবোৰে দেখোন চৰিত্ৰটোৰ ওচৰে-পাজৰেই নিজকে দেখা পাওঁ।\nসাহিত্য ডট অৰ্গ:আপোনাক অসমীয়া বোলছবি জগতত খুব কমেই দেখা পোৱা যায়, কাৰণটো কি বাৰু?\nগায়ত্ৰী মহন্ত:নাজানো। কেৱল চলচিত্ৰই নহয়, মোৰ ভিডিঅ’ ছবিৰ সংখ্যাও তেনেই নগণ্য। অৱশ্যে সুযোগ পোৱা দহ-বাৰখন ছবি লৈয়ে মই সুখী।\nসাহিত্য ডট অৰ্গ:থিয়েটাৰ জগতলৈ পুনৰ ঘুৰি যোৱাৰ পৰিকল্পনা আছেনেকি?\nসাহিত্য ডট অৰ্গ:পেছাৰ লগত জড়িত আপোনাৰ ব্যস্ততাৰে ভৰা জীৱনটোৰ সৈতে আপোনাৰ ব্যক্তিগত জীৱনটো চলাই নিয়াত আজিলৈকে কিবা অসুবিধাৰ সন্মুখীন হৈছেনেকি? যদি হৈছে সেইখিনি কেনেদৰে চম্ভালে?\nগায়ত্ৰী মহন্ত:মোৰ স্বামীও যিহেতু সাংস্কৃতিক ক্ষেত্ৰখনৰ লগত জড়িত, গতিকে ব্যক্তিগত জীৱন আৰু সাংস্কৃতিক ক্ষেত্ৰত সুবিধাহে হৈছে।\nসাহিত্য ডট অৰ্গ:ব্যক্তিগতভাবেবিহুক লৈকেনেধৰণৰ পৰিকল্পনা আছে?\nগায়ত্ৰী মহন্ত:আনুষ্ঠানিক গৱেষণাৰ পৰিকল্পনা।\nসাহিত্য ডট অৰ্গ:বিহু আমাৰ মাজত চিৰদিন জীয়াই ৰাখিবলৈ আপুনি উঠি অহা প্ৰজন্মক কি পৰামৰ্শ দিব?\nগায়ত্ৰী মহন্ত:চৰ্চা কৰা, নিজৰ বৈভৱক ভাল পাবলৈ শিকা। পিছে সৌভাগ্যবশতঃ এই পৰামৰ্শ নিষ্প্ৰয়োজন, কাৰণ অসমৰ প্ৰতিটো প্ৰজন্মৰ মাজতে বিহু প্ৰিয়।\nসাহিত্য ডট অৰ্গ:আপোনাৰ পৰা আজি আমি ভালেমান কথা শুনিলোঁ আৰু উপকৃতও হ’লোঁ। আপোনাৰ ব্যস্ত জীৱনৰ অকণমান সময় আমাৰ লগত অতিবাহিত কৰাৰ বাবে আপোনালৈ অশেষ ধন্যবাদ যাঁচিলোঁ। লগতে সাহিত্য ডট অৰ্গৰ তৰফৰ পৰা আপোনালৈ যাঁচিলোঁ অলেখ-অযুত শুভকামনা।\n← থেকেৰা টেঙাৰে মাছৰ আঞ্জা (মিতালী বৰ্মন)\nঅনন্য এক কাহিনী, ফুটবলৰ… ( তৃতীয় খণ্ড) →\nভাল লাগিল ।। গায়ত্ৰী মহন্ত বা আৰু সাহিত্য ডট অর্গ ৰ উন্নতি কামনা কৰিলোঁ...!!\nভাল লাগিল ।। গায়ত্ৰী মহন্ত বা আৰু সাহিত্য ডট অর্গ ৰ উন্নতি কামনা কৰিলোঁ…!!\nগায়ত্ৰীবা মোৰ অতি প্ৰিয় অভিনেত্ৰী৷সেইবাবে মই তেওঁৰ প্ৰতিটো দিশ প্ৰতিটো উক্তিয়েই মোৰ প্ৰিয় ৷কিন্তু এবাৰ তেওঁৰলগত মুখামুখিকৈ কথাপাতিবলৈ বৰ হেপাহ এটা আছে৷


পেছাদাৰী চৰিত্ৰ- (আশ্ৰাফুল হুছেইন) - মুক্ত চিন্তা\nপেছাদাৰী চৰিত্ৰ- (আশ্ৰাফুল হুছেইন)\nইটো-সিটো কাম-কাজত চৰকাৰী কাৰ্যালয়লৈ প্ৰায় সকলোৰে মাজে-সময়ে যাবলগীয়া হৈ থাকে নিশ্চয়। সঞ্চালকালয়, কোষাগাৰ, আয়ুক্ত-উপায়ুক্তৰ কাৰ্যালয়, আৰক্ষী অধীক্ষকৰ কাৰ্যালয়, থানা, ডাকঘৰ, বেংক ইত্যাদি ৰাজহুৱা খণ্ডৰ কাৰ্যালয়লৈ আমিও কেতিয়াবা অহা-যোৱা কৰোঁ যদিও একাংশ বিষয়া-কৰ্মচাৰীৰ ভাষা-ব্যৱহাৰ আৰু কাম-কাজৰপৰা চৰম বিতৃষ্ণা জাগে। কেতিয়াবা ভাব হয় - প্ৰতিজন কৰ্মচাৰীৰ গাত থাকিবলগীয়া পেছাদাৰী চৰিত্ৰৰ তিলমানো লেখ নথকা কৰ্মচাৰীৰে যেন ৰাজহুৱা খণ্ডৰ কাৰ্যালয় ভৰি আছে, এওঁলোকক শুধৰাবলৈ কোনো টুলছ বা কণ্ট্ৰ’ল চৰকাৰৰ হাতত নাই নেকি? নিশ্চয় আছে কিজানি, কিন্তু সৎ ব্যাৱহাৰ আৰু চৰকাৰী যন্ত্ৰৰ কাৰ্যক্ষম কাৰ্যব্যৱস্থাৰহে অভাৱ। অৱশ্যে পেছাদাৰী চৰিত্ৰটো কৰ্মচাৰী বা আমোলাজনে নিজে নিজেই গ্ৰহণ কৰাটো খুবেই দৰকাৰী।\nমানুহ এজন কাৰ্যালয় এটালৈ কিবা কাম লৈ গ’ল, কামটোৰ বিষয়ে তেখেতে ভালদৰে নাজানে বাবেই বুজাই ক’ব লাগে, এবাৰ এজনে বুজাই ক’লে – অমুকৰপৰা ফৰ্ম লওক, ফিল-আপ কৰক, অমুকৰ-অমুকৰপৰা চহী-এপ্ৰোভেল আনি অমুকৰ হাতত জমা দিয়ক। বাৰু জমা দিলে যেনিবা। জমা দিয়াৰ সময়ত কৈ দিলে, ১৫ দিনমান পাছত খবৰ ল’ব। অৱশ্যেই ১৬ নং দিনটো তৃতীয় শনিবাৰ, ১৭ নং দিনটো দেওবাৰ আৰু ১৮ আৰু ১৯ নং দিনটো সেইজন ব্যক্তি যিজনৰ ওচৰত তেওঁৰ কামটো আছে তেখেতে আগতীয়াকৈ ছুটী লৈ লৈছে। মানুহজন অৰ্থাৎ কাৰ্যালয়খনৰ মক্কেলজন আহি ১৮ নং দিনত ওলালহি, মোৰ এনেকুৱা কাম এটা আছিল... নাই নাই, মানুহজন ছুটীত আছে, দুদিনমান পাছত আহিব!! ন্যূনতম সৌজন্যবোধ প্ৰদৰ্শন কৰি বহক, ৰ’ব, মই চাই আছোঁ, এনে-এনে কথা যে মানুহজন বিশেষ কাৰণত ছুটীত আছে – গতিকে আপোনাৰ অসুবিধাৰ বাবে আমাৰ কাৰ্যালয় দোষৰ ভাগী, গতিকে বেয়া নাপাব, অমুক দিনা আহক, আপোনালৈ আমি নিশ্চিত সেৱা আগ বঢ়াব পাৰিম বুলি কোৱা মানুহ চৰকাৰী কাৰ্যালয়ত পাবলৈ খুবেই টান । দুদিনমান পাছত আহিল আকৌ, নিৰ্দিষ্ট মানুহজনৰ কাষত, কামটোতো হোৱা নাই, মক্কেলজন সন্মুখত আহি থিয় হোৱাতে মুখখন ক’লা-মলা কৰি – নাই নাই, কামটো হোৱা নাই, অহা শুক্ৰবাৰে দুপৰীয়াৰ পাছত আহক। শুক্ৰবাৰে আহিলে চেক এখন লৈ গ’ল, চৰকাৰী কিবা স্বাস্থ্য আঁচনিৰ হাজাৰ ডেৰমান টকা, শুক্ৰবাৰৰ পাছৰ দিন চতুৰ্থ শনিবাৰ বেংক বন্ধ, সোমবাৰলৈ বাট চাব লাগিল…!!\nচিকিৎসকসকলক প্ৰায় সকলোৱেই ভগৱানৰ দৰে চায়। ৰোগীয়ে চিকিৎসকৰ ওচৰলৈ গ’লে কেতিয়াবা চিকিৎসকজনৰ আচাৰ-ব্যৱহাৰ আৰু ৰোগীজনক পৰিত্ৰাণৰ উপায় হিচাপে কোৱা দুই-চাৰিটা কথাই যেন বহু বেমাৰ নিমিষতে ভাল কৰি দিয়ে। কিন্তু একেটা সময়তে একাংশ চিকিৎসকৰ চকুৰ আগতে ৰোগীৰ প্ৰতি দেখা গুৰুত্বহীন তথা অনীহা ভাবে আমাক ব্যথিত কৰে, অন্যহাতে একাংশ চিকিৎসকে দুৰ্বল শ্ৰেণীৰ তথা অশিক্ষিত ৰোগী বা অন্যসকলৰ সৈতেও কেতিয়াবা কৰা ব্যৱহাৰে আমাক এখন্তেক ভাবিবলৈ বাধ্য কৰায় - ক’ত এইজন ভগৱান, এওঁ দেখোন জানোৱাৰ এটাহে, মাথোঁ হাতত এটা ডিগ্ৰী আছে।\nপুলিচ, থানা, দাৰোগা! বহুতে এইবোৰৰ কথা চৰ্চালৈ আনিলেই এক বিশেষ ধাৰণা কৰি লয়, সেই ধাৰণাটো মুঠেই ধনাত্মক নহয়। কিন্তু আমি ব্যক্তিগতভাৱে এইবোৰক অলপ অন্যধৰণে চাওঁ। পুলিচে দিনে-ৰাতি একাকাৰ কৰি ৰ’দে-বৰষুণে জ্বলি-তিতি কৰা কৰ্তব্যক যথেষ্ট সন্মানসহকাৰে চাওঁ। ট্ৰেফিক পইণ্টত থিয় হৈ থকা পুলিচ বেচেৰাটোৰ জ্বলি যোৱা ছাললৈ চালে তেওঁলোকৰ প্ৰতি থকা সন্মান দুগুণ বাঢ়ি যায়। একেটা সময়তে পুলিচৰ একাংশ কৰ্মকাণ্ড যিবোৰ নিজ চকুৰে প্ৰত্যক্ষ কৰিছোঁ সেইবোৰলৈ মনত পৰিলে তীব্ৰ ঘৃণাও জন্মে। বিপদত পৰা মানুহজন নতুবা ন্যায় বিচাৰি অহাজনৰপৰা কিদৰে অবৈধভাৱে ধন সংগ্ৰহ কৰে আপুনি শুনিলে কেৱল আচৰিতেই নহয়, আক্ৰমণাত্মকো হৈ পৰিব পাৰে। এইবোৰৰপৰা মুক্তি কেনেকৈ?\nএবাৰ ষ্টেট বেংকৰ বয়সিয়াল মহিলা কৰ্মচাৰী এগৰাকীৰ কাউণ্টাৰত মোৰ কাম পৰিল, ফৰ্ম এখন পূৰণ কৰিছোঁ, দুটামান ভুল আছে, মানে বাদ পৰি আছে লিখিবলৈ। এইটোৰ বাবে বাপৰে কি ব্যৱহাৰ, মই আচৰিত হৈ পৰিলোঁ। মই সেৱাটো প্ৰাপ্ত কৰাৰ বাবে পইচা জমা কৰিব লাগে, ভাবিছোঁ খুজিলে দিম, ঠিকেই খুজিলে মহিলাগৰাকীয়ে! কিন্তু এনেকুৱা সুৰত পইচাখিনি খুজিলে যে মোৰ ভাব হ’ল, ডকাইতে পইচা দাবী কৰিলেও ইয়াতকৈ ভালদৰে খুজিলেহেঁতেন কিজানি!! মই জানো, এয়া ষ্টেট বেংক বাবে, আই চি আই চি আই, এক্সিছ আদি বেংকত এনে কৰিব নোৱাৰে (সেইবুলি এই বেংকসমূহক ভাল বেংক বোলা নাই কিন্তু)। একেটা সময়তে ভাল আচাৰ-ব্যৱহাৰৰ কৰ্মচাৰীও ৰাজহুৱা খণ্ডত বহুত দেখা পাইছোঁ। অন্যহাতে, আমাৰ প্ৰজন্ম অৰ্থাৎ নৱপ্ৰজন্মৰ বহু যুৱক-যুৱতী যিসকলৰ গাত চৰ্চিত বদনামী হাৱা এতিয়ালৈ লগা নাই তেওঁলোকে আশাপ্ৰদভাৱে মক্কেলক সেৱা আগ বঢ়োৱা পৰিলক্ষিত হয়। আমি আশাবাদী, চৰকাৰী আমোলা-কৰ্মচাৰীৰ গাত লাগি থকা অকটা দুৰ্গন্ধী চৰ্চিত বদনামফেৰা নৱপ্ৰজন্মৰ প্ৰতিভাৱান আমোলা-কৰ্মচাৰীসকলে দূৰ কৰিব।\nNo Comments : "পেছাদাৰী চৰিত্ৰ- (আশ্ৰাফুল হুছেইন)"


চাইকেলত নহয়, বাছত ঘূৰিব গৌৰৱ, দেৱব্ৰত, প্ৰদ্যুৎ! ১২ ফেব্ৰুৱাৰীৰ পৰা আৰম্ভ হ'ব কংগ্ৰেছৰ 'অসম বচাও আহক' কাৰ্যসূচীcongress-axom-basao-ahok-campaign-against-bjp-government-in-assam– News18 assam\nচাইকেলত নহয়, বাছত ঘূৰিব গৌৰৱ, দেৱব্ৰত, প্ৰদ্যুৎ! ১২ ফেব্ৰুৱাৰীৰ পৰা আৰম্ভ হ'ব কংগ্ৰেছৰ 'অসম বচাও আহক' কাৰ্যসূচী\nএইবাৰ সমষ্টিয়ে সমষ্টিয়ে বাছ যাত্ৰা কৰি বিজেপিৰ বিৰুদ্ধে প্ৰচাৰ চলাব শীৰ্ষ কংগ্ৰেছ নেতাই।\nLast Updated : February 10, 2021, 13:45 IST\nমন্ত্ৰী হিমন্তৰ দৰে চাইকেল নচলাই কংগ্ৰেছ নেতাই ! এইবাৰ সমষ্টিয়ে সমষ্টিয়ে বাছ যাত্ৰা কৰি বিজেপিৰ বিৰুদ্ধে প্ৰচাৰ চলাব শীৰ্ষ কংগ্ৰেছ নেতাই। কংগ্ৰেছৰ 'অসম বচাও আহক' কাৰ্যসূচীৰ অধীনত শীৰ্ষ নেতাই বাছেৰে কৰিব যাত্ৰা। বুধবাৰে এই সন্দৰ্ভত ৰাজীৱ ভৱনত আয়োজন কৰা হয় এখন সংবাদমেল।\nঅহা ১২ ফেব্ৰুৱাৰীত বটদ্ৰৱা সমষ্টিৰ পৰা বাছেৰে যাত্ৰা আৰম্ভ কৰিব সাংসদ প্ৰদ্যুৎ বৰদলৈয়ে। সেইদৰে দেৱব্ৰত শইকীয়াই ১২ ফেব্ৰুৱাৰীত শিৱসাগৰৰ পৰা আৰম্ভ কৰিব বাছ যাত্ৰা। সাংসদ গৌৰৱ গগৈয়ে ১৩ ফেব্ৰুৱাৰীত গুৱাহাটীৰ পৰা আৰম্ভ কৰিব যাত্ৰা। সুস্মিতা দেৱে শিলচৰৰ পৰা যাত্ৰা আৰম্ভ কৰি বৰাকৰ তিনিখন জিলা সামৰি ল'ব।\nইফালে নিৰ্বাচনৰ প্ৰাক ক্ষণত এতিয়া উদুলি মুদুলি পৰিৱেশ ৰাজীৱ ভৱনত। নতুন নতুন বেনাৰ পোষ্টাৰ লগাই আটক ধুনীয়াকৈ সজাই তুলিছে প্ৰদেশ কংগ্ৰেছৰ মুখ্য কাৰ্যালয়টো।\nFirst published: February 10, 2021, 13:45 IST\nAxom Basao Ahok CampaigncongressCongress leader Bus journey


Home RUPANAKAR CHOUDHURY প্ৰৱন্ধ. সাম্প্ৰতিক প্ৰসংগ ৰূপাংকৰ চৌধুৰী সাম্প্ৰতিক প্ৰসংগ\nxukhdukh.com January 03, 2015 RUPANAKAR CHOUDHURY, প্ৰৱন্ধ. সাম্প্ৰতিক প্ৰসংগ, ৰূপাংকৰ চৌধুৰী,\nপৰিকল্পনা আয়োগৰ সলনি ‘নীতি’ আয়োগঃ\nনৱবৰ্ষ ২০১৫ৰ প্ৰথম দিনটোতে ভাৰত চৰকাৰে পৰিকল্পনা আয়োগ (Planning Commission)ক আঁতৰাই নীতি আয়োগ (NITI- National Institution for Transforming India) গঠন কৰিলে।\nদেশৰ অৰ্থনৈতিক বিকাশ তথা উন্নয়নৰ ক্ষেত্ৰখন 'সমাজতন্ত্ৰৰ জনশ্ৰুতি' ৰ পৰা মুক্ত কৰিবলৈ প্ৰধানমন্ত্ৰী নৰেন্দ্ৰ মোডীৰ দ্বাৰা এয়া যেন প্ৰথমটো প্ৰদক্ষেপ। পঞ্চ-বাৰ্ষিক আঁচনিৰ সফল ৰূপায়াণৰ উদ্দেশ্যেৰে ১৯৫০চনৰ মাৰ্চ মাহত, দেশৰ প্ৰথমজন প্ৰধানমন্ত্ৰী জৱাহৰলাল নেহৰুৱে সেই সময়ত ছোভিয়েটত সফলভাৱে ৰূপায়িত হোৱা আৰ্হিতেই দেশত পৰিকল্পনা আয়োগৰ স্থাপন কৰিছিল। বহুতো অৰ্থনীতিবিদে আজিৰ বিশ্বায়ন তথা বজাৰ-প্ৰধান আধুনিক যুগত সমাজবাদ নীতিৰে পুষ্ট পৰিকল্পনা আয়োগ গুৰুত্ত্বহীন বুলি যদিও দাবী কৰিছে, তথাপি ইয়াৰ সপক্ষেও যুক্তিৰ অভাৱ নিশ্চয়কৈ নাই। এয়া নেহেৰুভিয়ান যুগৰ অৱসান ঘটাই মোদীৰ যুগ প্ৰতিষ্ঠাৰ এটা পদক্ষেপ বুলি সচেতন বিশ্লেষক সকলে মত প্ৰকাশ কৰিছে।\nচৰকাৰে দাবী কৰা মতে,দেশৰ উন্নয়ন প্ৰক্ৰিয়াক এক মজবুত তথা কৌশলগত পথ দেখুৱাবলৈ নীতি-আয়োগ গঠন কৰা হৈছে। দেশৰ উন্নয়ন প্ৰক্ৰিয়াত ‘নীতি আয়োগ’এ বিশেষজ্ঞৰ ভূমিকা পালন কৰিব। কেন্দ্ৰ তথা ৰাজ্য সমূহৰ চৰকাৰক নীতিগত বিষয় তথা বিভিন্ন আঁচনি ৰূপায়ণ কৰাৰ ক্ষেত্ৰত উপদেশ দিয়াই হ'ব ইয়াৰ মুখ্য উদ্দেশ্য। আঁচনি ৰূপায়ণৰ ক্ষেত্ৰত কাৰ্যতঃ দেখি থকা লেহেমীয়া গতিক দ্ৰুততৰ কৰি তোলাৰ লগতেই আন্তঃমন্ত্ৰালয়ৰ সম্পৰ্ক তথা কেন্দ্ৰ আৰু ৰাজ্যৰ চৰকাৰ সমূহৰ মাজৰ সম্পৰ্ক সামগ্ৰিকভাৱে উন্নত কৰাই নীতি (NITI) আয়োগৰ অন্যতম মুখ্য উদ্দেশ্য। কেন্দ্ৰ তথা ৰাজ্য চৰকাৰৰ বিভিন্ন উন্নয়নমূলক কাম-কাজৰ তত্বাৱধান আৰু মূল্যাংকন কৰা- এই আয়োগৰ আন এক গুৰুত্ত্বপূৰ্ণ দায়িত্ব।\nসহযোগিতামূলক সংহতি (Co-operative Federalism) বলবৎকৰণ- নীতি (NITI) আয়োগৰ অন্য এক গুৰুত্ত্বপূৰ্ণ উদ্দেশ্য। 'সহযোগিতামূলক সংহতি'ৰ দ্বাৰা অৰ্থনৈতিক আঁচনি আৰু উন্নয়নৰ কাম-কাজৰ ক্ষেত্ৰত, কেন্দ্ৰ আৰু ৰাজ্যৰ চৰকাৰ সমূহৰ মাজত দুই-পক্ষৰ সমানে যোগদানৰ প্ৰক্ৰিয়াতোকে বুজোৱা হৈছে। মুঠতে এতিয়ালৈকে প্ৰচাৰ কৰা উদ্দেশ্য সমূহৰ ভিত্তিত সংহত আন্তঃগাঁথনি (Federal Structure)ৰ সহায়ত ৰাষ্ট্ৰৰ উন্নয়নৰ গতি ক্ষিপ্ৰ কৰিবলৈ 'নীতি-আয়োগ' আশাবাদী। কেন্দ্ৰৰ পৰা ৰাজ্য চৰকাৰলৈ একপক্ষীয়ভাৱে আঁচনিৰ নিৰ্দেশনা জাৰী কৰাটো পৰিকল্পনা আয়োগৰ অন্যতম বিশেষত্ব আছিল। 'নীতি আয়োগ'ৰ যোগেদি কেন্দ্ৰই ৰাজ্যসমূহৰ পৰা আঁচনি ৰূপায়ণৰ ক্ষেত্ৰত পূৰ্ণকালীন তথা ধাৰাবাহিক অংশীদাৰিত্ব দাবী কৰিছে।\n'নীতি আয়োগ আৰু পৰিকল্পনা আয়োগৰ সংবিধান হৈছে ইয়াৰ প্ৰধান বৈসাদৃশ্য (যিটো সাধাৰণতে আমাৰ চকুত পৰে)। দেশৰ প্ৰধানমন্ত্ৰী হ'ব ইয়াৰ অধ্যক্ষ। ৰাজ্য সমূহৰ মুখ্যমন্ত্ৰী তথা কেন্দ্ৰীয়-শাসিত অঞ্চল সমূহৰ উপ-ৰাজ্যপাল সকল নীতি আয়োগৰ শাসকীয় পৰিষদৰ সদস্য হিচাপে থাকিব। প্ৰধানমন্ত্ৰী মোডীৰ মতে এয়া সহযোগিতামূলক সংহতি (Co-operative Federalism)ৰ বাবে এক গুৰুত্ত্বপূৰ্ণ সাফল্য। তাৰ বিপৰীতে বহুকেইখন ৰাজ্যৰ মুখ্যমন্ত্ৰীয়ে এই পুনৰ গঠন প্ৰক্ৰিয়ালৈ অসন্মতিৰ কথা প্ৰকাশ কৰা আৰু বিৰোধী দলে এয়া ভাৰতীয় ফেডাৰেল ব্যৱস্থালৈ এক ভাবুকি বুলিহে মত প্ৰকাশ কৰাৰ কথাও সংবাদ পত্ৰত প্ৰকাশ পাইছে।\nনীতি-আয়োগৰ পাঁচজনীয়া স্থায়ী সদস্য আৰু দুজন অস্থায়ী সদস্যৰ লগতে এজন উপাধ্যক্ষ আৰু এজন মুখ্য কাৰ্যবাহী বিষয়া থাকিব। সহকাৰী সদস্য হিচাপে চাৰিজন কেন্দ্ৰীয় কেবিনেটমন্ত্ৰীক অতিৰক্ত দায়িত্ব দিয়া হ'ব। বিকল হৈ যোৱা পৰিকল্পনা আয়োগৰ এজন উপাধ্যক্ষ আৰু পূৰ্ণকালীন সদস্যৰ লগতে এজন সদস্য সচিব আছিল যিয়ে আহ্বায়কৰ দায়িত্বও পালন কৰিছিল।\nপৰিকল্পনা আয়োগক নতুন ৰূপৰ সজোৱা সমগ্ৰ প্ৰক্ৰিয়াটোক বিৰোধীয়ে সমালোচনা কৰি কৈছে। তেওঁলোকৰ মতে এয়া এক প্ৰকাৰ নতুন বটলত পুৰণি মদ। অকল চৰকাৰ বিৰোধীপক্ষই যে এই সলনিকৰণ প্ৰক্ৰিয়াটোক সমালোচনা কৰিছে তেনে নহয়। পৰিকল্পনা আয়োগৰ এজন প্ৰাক্তন সদস্য কিৰিট পাৰিখৰ মতে নীতি আয়োগ আৰু পৰিকল্পনা আয়োগৰ মাজত বৰ বেছি পাৰ্থক্য নাই।\nপাৰিখৰ মতে, আগৰ পৰিকল্পনা আয়োগ- ৰাষ্ট্ৰীয় উন্নয়ন পৰিষদৰ ওচৰত জবাবদিহি আছিল আৰু এতিয়াৰ নীতি আয়োগত ৰাজ্য সমূহৰ মুখ্যমন্ত্ৰী তথা কেন্দ্ৰীয়-শাসিত অঞ্চল সমূহৰ উপ-ৰাজ্যপাল সকলে গঠিত শাসকীয় পৰিষদ থাকিব।\nপাৰিখে লগতে জানিবলৈ দিয়ে যে, মোডী চৰকাৰে দাবী কৰি থকাৰ দৰে 'নীতি আয়োগ'ৰ আঞ্চলিক পৰিষদৰ ক্ষেত্ৰতো কোনো ধৰণৰ সাংবিধানিক নতুনত্ব নাই। পৰিকল্পনা আয়োগৰ সময়তো, ৰাজ্যসমূহৰ প্ৰয়োজনসাপেক্ষে বিশেষ পৰামৰ্শদাতা মণ্ডলী গঠন কৰা হৈছিল। নীতি আয়োগত এই বিশেষ পৰামৰ্শদাতা মণ্ডলী স্থায়িত্ব দিয়াৰ কথা বিবেচনা কৰিছে। এক প্ৰকাৰ চাবলৈ গ'লে গোটেই প্ৰক্ৰিয়াটোত কাৰিকৰীভাৱে কোনো নতুনত্ব নাই।\nতেন্তে কি এনে পৰিকল্পনা আয়োগতকৈ এনে কি বিশেষ পাৰ্থক্য আছে নীতি আয়োগত? সেয়া পাৰিখ তথা আন বহুতো বিখ্যাত অৰ্থনীতিবিদৰ তথা উন্নয়ন বিশেষজ্ঞৰ মতে হ'ল- উন্নয়নৰ নীতি বলবৎকৰণৰ ক্ষেত্ৰত ৰাজ্যসমূহৰ বিশেষাধিকাৰ। পৰিকল্পনা আয়োগৰ সময়ত উন্নয়নমুলক আঁচনি এখন যুগুত কৰি উঠিহে ৰাজ্যসমূহৰ প্ৰতিক্ৰিয়াৰ বুজ লৈছিল। কিন্তু 'নীতি আয়োগ' এ আঁচনি প্ৰস্তুত কৰাৰ প্ৰাৰম্ভিক স্তৰতেই ৰাজ্যসমূহৰ প্ৰতিক্ৰিয়া জানিব পাৰিব।\nএতিয়া কথা হ'ল, আয়োগ নবীকৰণে উন্নয়নমূলক আঁচনি সমূহৰ ক্ষেত্ৰত ক্ষমতাৰ বিকেন্দ্ৰীকৰণ প্ৰক্ৰিয়াত কোনোধৰণৰ লাভদায়ক সলনি আনিব নে? নে এয়া পৰিকল্পনা আয়োগৰ বিখ্যাত (কুখ্যাত?) 'অৱাৰোহণ' ব্যৱস্থাৰ বিপৰীতে 'আৰোহণ' ব্যৱস্থা?\nনিৰপেক্ষভাৱে পৰ্য্যৱেক্ষণ কৰিলে কিন্তু সেয়া চকুত নপৰে। উন্নয়নমূলক আঁচনিসমূহ প্ৰস্তুত কৰি তাক কাৰ্যকৰীকৰণ কৰিবলৈ স্থানীয় পৰিষদসমূহক (যেনে- পঞ্চায়ত আদি) দায়িত্ব দিয়াটোহে আচলতে বিকেন্দ্ৰীকৰণৰ মুখ্য উদ্দেশ্য। কেন্দ্ৰ আৰু ৰাজ্য চৰকাৰে তাত সহযোগিতাহে কৰিব লাগে।\n'নীতি আয়োগ'এ গ্ৰাম্য স্তৰত কাৰ্যকাৰী হোৱাকৈ কাৰ্যবিধি প্ৰস্তুত কৰিব আৰু সেই বিষয়ে সবিশেষ উচ্চস্তৰীয় চৰকাৰী ব্যৱস্থাক অৱগত কৰিব। চৰকাৰীভাৱে তৃণমূল স্তৰৰ বাবে কোনোধৰণৰ উন্নয়নমূলক আঁচনি যুগুত কৰাৰ বিষয়ে প্ৰকাশ কৰা হোৱা নাই। 'আৰোহণ' ব্যৱস্থাত সাধাৰণতে তৃণমূল স্তৰক বিশেষ গুৰুত্ত্ব দিয়া পৰিলক্ষিত হয়।\nসদ্যহতে, 'নীতি আয়োগ'ৰ দ্বাৰা উন্নয়নমূলক আঁচনি ৰূপায়ণৰ ক্ষেত্ৰত সাংঘাতিক কোনো অভূতপূৰ্ব বিভিন্নতা আনিব বুলি উৎসাহিত হ'বলগীয়া কোনো কাৰণে নাই। সময়ত দেখা যাব, চৰকাৰে দাবী কৰি থকা ধৰণে, 'নীতি আয়োগ'ৰ সহায়ত মোডী চৰকাৰখনে দেশৰ উন্নয়নৰ স্থিতি কিমান সবল কৰি তোলে।\nTags # RUPANAKAR CHOUDHURY # প্ৰৱন্ধ. সাম্প্ৰতিক প্ৰসংগ # ৰূপাংকৰ চৌধুৰী\nBy xukhdukh.com on January 03, 2015\nLabels: RUPANAKAR CHOUDHURY, প্ৰৱন্ধ. সাম্প্ৰতিক প্ৰসংগ, ৰূপাংকৰ চৌধুৰী


কোকৰাঝাৰৰ নিৰ্বাচনী যুঁজ : নৱ শৰণীয়াৰ বিকল্প বিচাৰি পোৱা নাই ৰাইজে!\nগুৱাহাটী , April 5, 2019 4:53 pm\nকোকৰাঝাৰ সমষ্টিৰ শীৰ্ষ চাৰিগৰাকী প্ৰাৰ্থী ক্ৰমে নৱ কুমাৰ শৰণীয়া, প্ৰমীলাৰাণী ব্ৰহ্ম,উৰ্খাও গৌৰা ব্ৰহ্ম আৰু শব্দ ৰাম ৰাভা।\nসাধাৰণ নিৰ্বাচনৰ ৰাজনৈতিক গৰম বতাহ সমগ্ৰ দেশৰ সমান্তৰালভাৱে অসমতো পূৰ্ণ গতিত বলিছে। ভোটৰ যুদ্ধৰ বাবে ৰাজ্যখনৰ ১৪ টা সমষ্টিত ৰাজনৈতিক দল তথা প্ৰাৰ্থী সকলে তুংগত তুলিছে প্ৰচাৰ অভিযান। তেনে সময়ত অধিক আকৰ্ষণীয় হৈ পৰিছে অনুসূচিত জনজাতিৰ বাবে সংৰক্ষিত কোকৰাঝাৰ সমষ্টিৰ নিৰ্বাচনী যুঁজখন।\nকোকৰাঝাৰ সমষ্টিত এইবাৰ ফলাফলক লৈ অধিক উৎকন্ঠাৰ থল দেখা গৈছে। কিয়নো কেইবাজনো ৰাজনৈতিক ৰথীৰ সমপৰ্যায়ৰ যুঁজে ধুৱলী কুঁৱলী কৰি ৰাখিছে সমষ্টিটোৰ ৰণখন। কোকৰাঝাৰত মনোনয়ন দাখিল কৰিছে ৮ গৰাকী প্ৰাৰ্থীয়ে। এই সকলৰ ভিতৰত চাৰিগৰাকী প্ৰাৰ্থীক প্ৰভাৱশালী বুলি ক’ব পাৰি।\nতেওঁলোকৰ ভিতৰত বৰ্তমানৰ সাংসদ নৱ কুমাৰ শৰণীয়া, বি পি এফৰ প্ৰমিলাৰাণী ব্ৰহ্ম, কংগ্ৰেছৰ শব্দ ৰাম ৰাভা আৰু য়ু পি পি এলৰ উৰ্খাও গৌৰা ব্ৰহ্ম। কিন্তু এইবাৰ কাৰ কাৰ মাজত নিৰ্বাচনৰ মূল ৰণখন হ’ব সেয়া এতিয়াও স্পষ্ট হোৱা নাই।\nসমষ্টিটোত ২০১৪ চনত নিৰ্দলীয় প্ৰাৰ্থী নৱ কুমাৰ শৰণীয়াই অভিলেখ সংখ্যক ভোটত জয়লাভ কৰিবলৈ সক্ষম হৈছিল। তেওঁ ৬,৩৪,৪২৮ টা ভোট লাভ কৰাৰ বিপৰীতে তেওঁৰ প্ৰতিদ্বন্দ্বী উৰ্খাও গৌৰা ব্ৰহ্মই লাভ কৰিছিল ২,৭৮,৬৪৯ টা আৰু বি পি এফৰ প্ৰাৰ্থী চন্দন ব্ৰহ্মই লাভ কৰিছিল ২,৪৩,৭৫৯ টা ভোট।\nউল্লেখ্য যে, ২০১৪ চনত বি টি চি অঞ্চলত অবড়ো সকলে সন্মুখীন হৈ অহা সমস্যাৰ বিপৰীতে এজন অবড়ো সমৰ্থিত প্ৰাৰ্থী আছিল নৱ কুমাৰ শৰণীয়া। বিভিন্ন অবড়ো সংগঠনৰ পূৰ্ণ সমৰ্থন আছিল শৰণীয়ালৈ। ইপিনে, কোকৰাঝাৰ সমষ্টিটো যদিও বি টি চি অঞ্চলৰ অধিকাংশ সামৰি গঠিত হৈছে তথাপিটো ইয়াত বড়ো ভোটাৰৰ সংখ্যা ৩০ শতাংশতকৈও কম। গতিকে অবড়োৰ বৃহৎ সমৰ্থনত নৱ কুমাৰ শৰণীয়াই যথেষ্ট ব্যৱধানত জয়লাভ কৰিবলৈ সক্ষম হৈছিল।\nকিন্তু যোৱা পাঁচ বছৰৰ আগৰ পৰিবেশ এতিয়া সলনি হৈছে। শৰণীয়াৰ বিৰুদ্ধে আছে এতিয়া প্ৰতিষ্ঠান বিৰোধী ঢৌ। যোৱাবাৰ তেওঁক সমৰ্থন কৰা একাংশই এইবাৰ কংগ্ৰেছ প্ৰাৰ্থী শব্দ ৰাম ৰাভাৰ সমৰ্থনত থিয় দিছে।\nইপিনে, বি টি চি বা বড়ো অধ্যুষিত অঞ্চলত শক্তিশালী দল হিচাপে বিবেচিত হৈ আহিছে বিপিএফ। দলটোৰ প্ৰাৰ্থী প্ৰমিলাৰাণী ব্ৰহ্মৰো আছে এক শক্তিশালী ভেটি। কিন্তু এইবাৰ বৃহৎ সংখ্যক বড়ো ৰাইজৰ বিৰোধিতাৰ সন্মুখীন হ’ব বিপিএফ প্ৰাৰ্থীগৰাকী। কাৰণ বৰ্তমান পৃথক বড়োলেণ্ডৰ দাবী প্ৰায় এৰি দিয়া বিপিএফৰ ওপৰত ক্ষুন্ন এবছু, এন ডি এফ বি (প্ৰগতিশীল)।\nপৃথক বড়োলেণ্ডৰ দাবীত সংগ্ৰাম অব্যাহত ৰখা এবছু, এন ডি এফ বি (প্ৰগতিশীল)য়ে সমৰ্থন দিছে য়ু পি পিল এলৰ প্ৰাৰ্থী উৰ্খাও গৌৰা ব্ৰহ্মক। অৱশ্যে পৃথক বড়োলেণ্ডৰ দাবী এৰি দিয়াৰ বাবে বিপিএফে নৱ শৰণীয়াৰ প্ৰতি বিতুষ্ট কিছু অবড়োৰ ভোট পাব পাৰে। কিন্তু অগপ-বিজেপিৰ মিত্ৰজোঁটৰ অংশীদাৰ হৈ থাকিলেও বিপিএফে মিত্ৰজোঁটৰ হৈ কিমান ভোট পাব তাত সন্দেহৰ থল আছে।\nইপিনে, সমষ্টিটোত সংখ্যাগৰিষ্ঠতা নোহোৱা বড়োসকলৰ ভোট বিভাজন হোৱাৰ ফলত বিপিএফৰ প্ৰমিলাৰাণী ব্ৰহ্ম বা য়ু পি পি এলৰ প্ৰাৰ্থী উৰ্খাও গৌৰা ব্ৰহ্ম দুয়োগৰাকীয়ে ক্ষতিগ্ৰস্ত হোৱাৰ সম্ভাৱনাই দেখা দিছে। ইয়াৰ উপৰিও সমষ্টিটোত আছে আৰু আন কেইবাগৰাকীও প্ৰাৰ্থী, তেওঁলোকৰ প্ৰায়কেইগৰাকী বড়ো সম্প্ৰদায়ৰ। তেওঁলোকে জয়ী হ’ব নোৱাৰিলেও পানী ঘোলা কৰাটো নিশ্চিত। যাৰ বাবে বহুধা বিভক্ত হ’ব পাৰে বড়ো ৰাইজৰ ভোট।\nতেনেক্ষেত্ৰত নৱ কুমাৰ শৰণীয়াৰ পুনৰ দিল্লী যাত্ৰা নিশ্চিত হ’ব নেকি? কিন্তু নৱ কুমাৰ শৰণীয়াই হয়তো জয়ী হ’ব পাৰে যদিও তেওঁৰ পথো মসৃন নহয় বুলি নৰ্থ-ইষ্ট নাওৰ আগত মন্তব্য কৰিছে বিটিচিৰ বিৰুদ্ধে দীঘলীয়া সংগ্ৰাম কৰা এজন অবড়ো সংগ্ৰামী হৰেশ্বৰ বৰ্মনে।\n‘এইবাৰ ফলাফল কি হ’ব সেয়া এতিয়াই ক’ব পৰা হোৱা নাই। নৱ কুমাৰ শৰণীয়াৰ পৰা যিদৰে আশা কৰা হৈছিল সেই ধৰণেৰে তেওঁ কাম কৰিব পৰা নাই। অৱশ্যে যোৱা পাঁচ বছৰত পৰিস্থিতি বহু সুষ্ঠিৰ হৈছে। অবড়ো ৰাইজ যথেষ্ট সুৰক্ষিত হৈছে’, হৰেশ্বৰ বৰ্মনে কয়।\nইপিনে কংগ্ৰেছ প্ৰাৰ্থীগৰাকীৰ সন্দৰ্ভত হৰেশ্বৰ বৰ্মণে এক তাৎপৰ্য্যপূৰ্ণ মন্তব্য কৰে যে যোৱা পাঁচ বছৰত পৰিবেশ সুষ্ঠিৰ হোৱা বাবেহে কংগ্ৰেছকে ধৰি কেইবাটাও ৰাজনৈতিক দলে এতিয়া কোকৰাঝাৰত প্ৰাৰ্থী থিয় কৰাব পাৰিছে। পূৰ্বে বহু ৰাজনৈতিক দলে তাত নিজৰ কাৰ্য্যালয় বন্ধ কৰিব দিবলগীয়া হৈছিল বুলিও তেওঁ মন্তব্য আগবঢ়ায়।\nইপিনে, এইবাৰ কোকৰাঝাৰত অবড়ো ভোটৰ বিভাজন হ’ব। অবড়ো সকলৰ এক শক্তিশালী সংগঠন ‘অবড়ো সুৰক্ষা সমিতি’য়ে যোৱাবাৰ নৱ কুমাৰ শৰণীয়াক পূৰ্ণ সমৰ্থন দিছিল যদিও এইবাৰ দুভাগত বিভক্ত হৈছে সংগঠনটো। অবড়ো নেতা যোগেশ্বৰ কলিতাৰ নেতৃত্বত থকা ‘অবড়ো সুৰক্ষা সমিতি’ৰ এটা ভাগে সমৰ্থন দিব কংগ্ৰেছক।\nগতিকে, কাৰ ভোট বিভাজনৰ ফলত কোন লাভবান হয় বা শেষত কাৰ শক্তি বেছি থাকে সেয়া জানিবলৈ ২৩ মেলৈ অপেক্ষা কৰিব লাগিব।